
I. 



Quie fnerit rei ■cemleae apnil GrseeM eomdUi*, 
ex Atheniemaium legtlinaf 

Quae fuerint apud Graecos scenicorum artificum coUe- 
gia disputare aggresso origines artis scenicae paucis repe- 
tere necesse est. Cujus ipsum Bacchum repertorem fuisse 
tradidil antiquitas^ el in Graecia per omnes licuit artifici- 
bus consecrare origines suas, ut cum Livio loquamur, et 
ad deum referre auctorem. Quicunque recentiorum an- 
tiquitatem attigerunt, consentiunt rem ludicram apud 
Graecos colendi numinis causa esse inventam et magis ad 
deorum honores et ad civitatis rehgionem quam ad vo- 
luptatem hominum perlinuisse. 

Hujus pubhcae reUgionis tanta vis exslitit tantaque 

Graecorum in retinendis majorum instilutis pietas ut res 

scenica, etiam quum a pristino Bacchi cultu ad aha de- 

cHnavisset et, omisso deo, ad humana queedam, et qui- 

dem non ita pia, conversa esset, antiquae reHgionis me- 

moria consecrata viguerit. Cujus rei insigni documento 

1 

sunt Athenienses, qui, in constituendi^ iis quaeeunque 
ad Dionysia spectabant, omisso jure communi aut de- 
scriptis novis legibus, civilera rationem, dei gratia, pror- 
sus inverterunt. 

Quum Bacchi festis universos cives adesse oporteret, 
lege jubebatur litibus supersederi, vetito ne quis, etiam 
judicio victor, dilatum aes alienum exigeret, vel aliquid 
aliud prehenderet aut vi auferret. 

« Quum Bacchi pompa in Piraeo est et comoedi et tra- 
gadi et quum Leneeis pompa est et tragcedi et comoedi 
et quum Dionysiis urbanis pompa est et pueri et comus 
et comoedi et tragoedi et Thargeliorum in pompa et cer- 
tamine, ne liceat vel pignora vel quidquam quod sit alte- 
rius capere, ne illorum quidem qui ad diem non solve- 
rint, hisce diebus. At si quis horum aliquid commiserit, 
ei qui passus est jus esto in illum agendi et adversus 
illum accusationem (TcpogoXa;) ferendi, tanquam injuriam 
facientem , in concione in aede Bacchi congregata, 
quemadmodum de ceteris injuriam facientibus scriptum 
est (!)• )) 

Ipsa etiam civitas eos qui in carcere publico, ob aes 
alienum, inclusi erant, vadibus constitutis, horum die- 
rum spatio, emittere solebat ne cujusquara civis cultu 
deus fraudaretur (2). 

In choris vero instituendis, qui sumptus tribuum et 
choragorum! quae studia, magistratibus inspicientibus, 

(4) toemosth., m Midiamj 10« — In eadem oratione exempltiiH 
iuvenimus (175). Quum Evander quidam Menippum Garem ac^ 
tione mercatoria danmatum, quem prius nusquam apprehendere 
potlierat, in mysteriis naetus arripuisset, delatus apud populum 
a Menippo totam mulctam (duo talenta) remittere coactus fuit ; 
quin etiam judices hominem capite damnassent, nisi accusator 
destitisset. 

(2) Demosth., contra Androt*) 68.— Schol. Demosth,, p. 614, 23. 

in sortitione magistrorum et tibicinum! quee cura ne quis 
peregrinus, ne quis infamia notatus chori factus particeps 
impura aut non civili contagione pios civitatis honores 
contaminaret ! Sed his omissis, ad majus illud et magis 
ab Atheniensium moribus alienum animus advertatur. 
Chorago potestas tribuebatur idoneos e tribu eligendi 
quos vellet; si quisrecusaret, aut mulctandi, aut pignora 
ab eo auferendi (1). Pueri etiam, e domo patris educti, 
in arbitrio choragi versabantur qui eos domi attinebat, 
de alimentis, de potionibus, quae viderentur esse sumenda, 
jubebat (2), ingenti sane paterni juris detrimento, quum 
in alienam domum migrare eam aetatem cogerent, cujus 
fama maxime poterat periclitari (3). 

In eos qui in ducenda pompa aut in committendis sa- 
cris cerfaminibus aliquid deliquerant, non communi jure 
agebatur, sed novum quaestionis genus, nova crimina, 
novae etiam poense indictae, Etenim, Dionysiis peractis, 
de reo suffragia ferebat populus, in ipso Bacchi templo, 
id est theatro, congregatus; ubi reum deliquisse pro- 
nuntiatum fuerat, ad certum tribunal res redibat, quod 
jam de ipsa poena sententiam ferret (4). Qui hoc actionis 
genere utebatur, is non Stxa^edSat^ ut in ceteris civilibus, 
sed, proprio vocabulo 'itpoSocW.eeyGat dicebatur (5). Qui se 
verbo aut facto violatum querebatur, non, ut in privata 
hte, legibus quae de vi et damno latee fuerant, sed pu- 
blice, ea lege sacra quam Athenienses de sacro mense 
tulerant, agebat (6) . 

Quee quidem fuit tam horrendi carminis ut vix aude- 

(1) Antipho, Swper choreuta^ li*-* (2) Antipho, Ibid,^ 15 et sq. 

(3) Leges de disciplina puerorum, gravissimis poenis adscrip- 
tis, retulit iEschines, cmtra Tifnarck.^ 9-17. 

(4) Demosth., in Midiafn^ 8-9. 

(5) £1 (i.->) 7rpou6aXo(jLV}v auxbv aXX* l§txaC(S,(XY)v. Demosth. Ibid,, 26; 

(6) Demosth., tbidi, 28 et 35; 

rem affirmare tam incredibilia, nisi Demoslhenes exem- 
pla commemoraret vindictae capitalis. Ctesiclem quem- 
dam, quod in pompa inimicum scuto pulsavisset, et 
populus sontem declaravitet judices morle mulctaverunt. 
Alius etiam qui spectatorem de sedili in theatro litigan- 
tem vi expulerat, jam populi suffragiis damnatus judi- 
cum sententiam capitalem morte tantum antevertit (1). 
Jam ex ipsa Demosthenis oratione videre est quam acer- 
bae fuerint in delictis hujusmodi coercendis leges ad Dio- 
nysia pertinentes. Is enim, suscepto sua sponte pro tribu 
sua choragi munere, quum in ceteris a Midia vexatus, 
tum novissime colopho exceptus in theatro, inimicum 
jam populi preejudicio damnatum apud judices de sta- 
tuenda poena persequitur. A quibus, pro legum senten- 
tia, pro ipsorum jurejurando, Midiam morte mulctan- 
dum esse contendit (2), neque enim se privatum, sed 
populi Atheniensis choragum, sacrosanctum dei minis- 
trum, in ipso templo hominis impotentia violatum esse; 
et, exemplis majorum, injuriam non sibi tantum illatam 
sed etiam reipublicae et ipsi deo, sontis supplicio piandam 
esse (3). Sit nimius dolor acceptae contumeliae, sit acer- 
bitas in exigendis ab inimicopoenis immodica. IUud tamen 
confitendum est, nunquam ausum fuisse tam atrociter 
crimina exstruere, tam soevam poenam reposcere nisi fa- 
cultatem ei leges de Dionysiis latae prffibuissent, et judi- 
ces ipsos tam ambitiosam et immitem accusationem risu 
non sententia excepturos fuisse, nisi et alia exstitissent 
similium causarum exempla. Quis enim oratorem tulisset 
dc sacra ipsius veste lacerata tam acriter invehentem (4), 



(i) Demosth., Ibid,^ i 78-182. Gonfer etiam simile exemplum, 
p. 2, not. 1. 

(2) Demosth., in Midiam, 70, 152.— (3) Demosth., Ibid.yiTl-l. 
(4) Demosth., Ibid,, 16, 69. 



nisi vere aliquid sacrosancti choragis inesse Athenienses 
pulavissent? Quid reus? Non de jure disceptat, nec tale 
dehctum morte non esse piandum contendit, sed, confu- 
giens ad argutias, Demosthenem sponte, non sorte desi- 
gnatum, choragi munus subiisse asseverat, unde privatum 
non pubhcum hominem a se violatum fuisse, rem totam 
ad jus commune retrahens(l). Ex quo satis patet de poena 
ipsa controversiam nullam moveri potuisse, sed in eo 
omnia versari utrum Demoslhenes privatus homo fuerit 
an pubhcus Bacchi minister. Ceterum hac lege nulla 
apud Athenienses sanctior autvetustior habita est, siqui- 
dem oratori, nemine adversante, affirmare licuit : « Ea- 
dem est lex de mysteriis quae de Dionysiis, et illa recen- 
tius quam haec lata (2). » 

Ad haec tantae pietatis in colendo Baccho testimonia 
si quis advertat animum, profecto minus miretur tam 
diversam fuisse apud Graecos et apud Romanos scenico- 
rum artificum conditionem, et in hac disputatione facile 
perspiciat non modo quae fuerit, sed etiam quibus causis 
exstiterit eorum collegiorum tanta aestimatio. 

Quae de artificibus, ante Alexandri Magni aetatem, 
scriptores tradiderunt nunc omitto, singula in tempore, 
prout opus erit, repetiturus. IUa tempora potissimum 
persecutus sum, quibus viguit res eorum qui Graece ol 
TTepl Tov Ato'vu(7ov Teyvtrai, Latine scenici artifices dicun- 
tur (3). Supersunt enim non pauci tituli, ahi jam prius 
noti, plures his novissimis annis efifossi, quorum non- 
nullos ipse publici juris feci, plerosque typis chartaceis 

(1) Demosth., in Midtam, argum. et 24-29. 

(2) Demosth., 7^/rf., 173. 

(3) In transferendis greecis verbis, Latini Bacchi mentionem 
omiserunt, quia Romse res ludicra nequaquam cum illius reli- 
gione conjuncta fuit; quam tamen translationem vulgo a latinis 
scriptoribus usurpatam in hac disputatione retinui. 

aut lapidibus inspectis, rursus transcripsi et^ quantum 
fieri potuit, in meliorem formam redegi (1). 



II. 



Quibus In locis aoiirerint et quibuo ex liominibuo 
eonstiterint 0ceuicoriim artiAeum eoilegia? 

A principio scenici artifices private vitam agebant nec 
nisi exercendi artificii causa, et id quidem ad tempus, 
convenire solebant; tandem in corpus perpetuum sese 
congregaverunt non actores modo sed etiam poetae et 
musici atque omnes quicunque Bacchi festis inserviebant. 
Cujusmutationis tempus certis documentis statui non 
potest, quum acta coUegiorum pleraque secundo ante 
christianam aetatem seeculo, pauca tertio assignanda sint. 
Prius tamen inslitutam fuisse novam hanc rationem pro- 
babile est, et circa Philippi Alexandrique tempora ini- 
tium habuisse. Vocabulum certe ipsum ol Trepl tov Awvu- 
GQv ^eyyiTQLi apud Aristotelem primum reperire est (2). 

Scenici non in unam societatem universi coaluerunt, 
sed eodem nomine, simili artificio, simili conditione et 
fortuna, singula in singulis regionibus coUegia exstite- 
runt. Inde communi omnium vocabulo, pro se quaeque 
sodalitas mentionem peculiarem addidit regionum quas 

(i) De scenicis artificibus, videas maxime quae edidit Egger, 
M^moires de litterature ancienne, Coup d'ml sur rhistoire des ac- 
teurs dans rantiquite; fitudes sur les trait^s publics chez les Grecs 
et les Romains, Appendice /F, Archives des corporations, — Patin, 
Studes sur les tragiques grecs, t. I, p. 105 et sq. 

(2) Aristotel., ProbL^ XXX, iO. — « Alii quidem eos Dionysi 
adulatores^ ipsi vero se artifices appellant; hsec autem nomina 
ambo metaphorse sunt, sed alternm dedecorantium, alterum 
contra. i Rhetor., III, 2. 

incolebat aut invisebat. In illis locis fuisse ejusmodi col- 
legia, maxime e lapidibus comperimus, 

1. Athenis (1). 

2. Thebis(2). 

3. Isthmiet Nemeee (3). Hujus collegii artifices nequa- 
quam his in locis commorabantur, sed alii Argis, ut do- 
cet diserte titulus (1. 40), alii, ut verisimile est, vicinis 
in urbibus; ita ut collegium universum e festis, quorum 
agendorum gratia conveniebant, nomen duceret, partes 
singulae adderent civitatis mentionem in qua domicilium 
posuerant. Totum fuit illud : « Bacchici artifices ex Isth^ 
mo et Nemea^ Argiv3B sodalitatis. 

4. Tei triplex sodalitas in unum collegium sese con- 
sociavit, retenta tamen originis aut peculiaris artificii 
memoria. Qui sibi patronum Atovuaov xaOyiyepva nuncu- 
pant ex ipsa Teo oriundi videntur, et eos probabile est 
jampridem in ea urbe exstitisse quae Bacchum intra fines 
suos natum esse contendebat et dei praesidis patrocinio 
jus asyli et immunitatem consecuta erat. Altera sodalitas 
est artificum loniae et Hellesponti qui in eam civitatem 
confluxerant quae, Baccho consecrata, scenicis maxime 
opportuna sedes destinabatur. Ea fuit utrorumque ratio 
ut, duplici cognomine, in unum communiter consulerent; 
nonnulla enim decreta utriusque nomine inscripta tene- 
mus, nullum autem nude artificum praesidis Bacchi (4). 
Tertia sodalitas fuit synagonistarum ^ conjuncta tamen 
cum prioribus. Quos Bceckhius artifices esse e diversis 

(1) Decreta Amphictionum. — Le Bas, Attique^ 377. — Fr. Le- 
normant, Recherches d FleusiSj 26. 

(2) Le Bas, S^ partie, 505. 

(3) Foucart, Bevue archeoL, 1870, t. II, p. 107, ubi cetera in 
laceris titulis latentia collegi et emendavi. 

(4) Corpus inscr. gr.^ 3067, 3068 a. — LeBas et Waddington, 
Inscr, (tAsie-MineurCy 281. 

regionibus ad tempus certaminum Teum adeuntes cen- 
suit, prava sane interpretatione (1). Vix enim intelligas 
quomodo homines ad breve tempus coacti honores per- 
petuos decernere potuerint. Adde quod ad haec festa ex 
aliis civitatibus convenerunt non singuli artifices, sed uni- 
versa coilegia, ut videre est in decreto coUegii artificum 
ex Islhmo et Nemea (2). Meliori sententiee viam aperijit 
titulus lasensis, in quo unus synagonista tragicus cum 
poeta et musico ab artificibus Teiis ad agendum de com- 
munibus rebus legatusmiltilur. Quod manifeste fieri non 
potuit nisi et ipse tum particeps esset et postea futurus 
essel coUegii. Unde verisimile videtur synagonistas nihil 
aliud esse quam actores tragicos et comicos, scenici po- 
puli quasi gentem. Hos omnes communiter de rebus ad 
universum collegium spectantibus consuluisse idem do- 
ceiiit\}\us (3). Attalistarum quorum quoque monumcnta 
supersunt^ nuUum fuit aliud collegium (4). lidem sunt 
qui artifices supra memorati, sed assumpto regio cogno- 
mine, Attalo gratiam ob beneficia referre studuerunt, 
uecnon illius patrocinio res suas augere. Quod quidem 
vocabulum non diulius quam Attali regnum permansit 
et priscum nomen rursusassumptum fuisse demonstrant 
lapides setatis imperatoriae (5). 

Haud paucas hujuscollegii migrationes commemoravit 
Strabo. « Deinde Lebedus.... Ibi scenicorum artificum 
conventus et domicilium est, qui in lonia sunt usque ad 
Hellespontum; hic solennis conventus et certamina quo- 
tannis in honorem Bacchi peraguntur. Teos proxima lo- 
niae urbs ante fuerat eorum sedes; sed, quum incidisset 
seditio, Ephesum confugerunt. Quum vero Attalus eos 

(1) Corpus inscr, gr,^ 3068 b. — (2) Corpus inscr. gr.^ 3068 c. 

(3) Le Bas et Waddington, Inscr. d^Asie-Mineure, 281. 

(4) Corpusinscr. gr., 3069, 3070, 307i. 

(5) Corpus inscr. gr.^ 3082, 2933. 

Myonnesum traduxisset quae est interTeum et Lebedum, 
missis legatis, Teii a Romanis petiverunt ne contra se 
paterentur muniri Myonnesum ; ita illi Lebedum com- 
migraverunt, Lebediis ob hominum penuriam, qua tunc 
premebantur, eos libentissime recipientibus (1). » Aliud 
etiam eorumdem domicilium omisit Strabo; retulit enim 
Plutarchus Antonium, postquam Sami ludos scenicos per 
plures dies egisset, Prienen artificibus sedem assignasse 
[Anton., 57). Ubi non diu certe commorati sunt, quum 
Augusti aetate Lebedum incolerent. Indicat etiam lapis 
aetatis imperatoriae eos, post tam longum exsilium et tam 
multos errores, tandem Teum remigrasse el antiquam 
sedem repetivisse (2). 

5. Cypri. Artifices graecos ab Evagora et Nicocle ac- 
citos et in insula commorantes Isocrates commemo- 
rat (3); quae fuit sane collegii origo. Regum Cypriorum 
studia erga rem ludicram, temporibus Alexandri, testa- 
tur Plutarchus (Vide p. 84). Post hos, collegii patroci- 
nium receperunt ^Egyptii reges, tanto favore ut ipsorum 
nomen cum Baccho consociarent artifices (4). 

6. Alexandriee. NuUum adhuc innotuit Alexandrini 
collegii monumentum. Sed Athenaeus, pompam descri- 
bens in hac urbe a rege ductam, scenicos artifices no- 
minat et praeeuntem ipsorum sacerdotem poetam PhiHs' 
cum (V, 27). 

7. Syracusis. Quis credat amplissimam civitatem, ca- 
put Siciliae, insigni theatro, cujus ipsa rudera admiratio- 

(1) Strabo, XIV, i, 29. 

(2) Corpus inscr. gr., 3082. — Haud scio an de scenicis artifi- 
cibus Theophrastus scripseritinCharact. 23 : Kat Tuepl twv Tex^vixoiv 

Twv Iv Tyj 'Aata, S^t peXTtou; eiai twv Iv t9) EupwTrY) a|jLcpicSYiTyj(Tai, 

(3) fivagoras, 1, 50. — Cf. etiam Le Bas et Foucart, notes du 
n*» 125. 

(4) Corpus inscr. gr.^ 2619, 2620. — Le Bas et Waddington, 
Inscr. cfAsie-Mineure^ 2793-4. 

nem movent, coUegio scenico caruisse? Cujus tamen 
tenuissimum modo vestigium e Livio eruere potuimus, 
in quo fit mentio Aristonis cujusdam actoris tragici, Sy- 
racusani civis, in ea urbe commorantis (XXIV, 14). 

8. Rhegii. Titulus pessime descriptus mihi videtur; 
sed haud dubia est artificum coUegii mentio (1). 

9. Neapoli. Collegium lanlummodo in duobus recen- 
tioribus titulis occurrit, quorum in uno latinis elementis 
verba mere graeca inscripta fuerunt (2). Est quoque tes- 
timonio Senecae epistola in qua de theatro Neapolitano 
et de musicis certaminibus loquitur {Epist. 76). Gravius 
illud et magis antiquum quod Brutus, quum vellet arti- 
fices graecos ludorum causa congregare, Neapohm se 
contuUt ubi plurimi versabanlur (3). Quod coUegium a 
Romanis constitulum fuisse non credibile est, sed potius, 
ante Romanam dominationem jam florens, serius etiam 
permansisse. 

Nunc e quo hominum genere constiterint ea coUegia 
quaerendum est. Rem sacram non nisi ingenuos attigisse 
et ipsa ratio per se indicat et manifeste declarant quum 
scriptores antiqui tum lapidum testimonia. Nempe apud 
oratores atticos videre est scenicos artifices nuUo pubUco 
vel civili jure caruisse, sed in judicia testimonii dicendi 
causa, vel ad lites intendendas aut sustinendas aequo 
jure prodire; domos aut fundos possedisse; nonnullos 
etiam amphssimis gentibus affines, ut Phrynichum illum 
saltatorem Andocidae germanum. Nec 'minus honores 
civitatis adipisci, pubhcis muneribus fungi vel ampUssi- 
mis, verba facere in concione aut in consilio per leges 
nec minus per hominum opinionem scenicis fuit semper 
concessum. (Videp, 81.) 

(1) Corpus inscr. gr,^ 5762. 

(2) Sacra synhodos Neapoli (Orelli, 2542). 

(3) Plutarch., Brutus, 51. 

Quod si Demosthenes pluribus locis iEschinis artifi- 
cium cum irrisu et exprobratione commemoravit, non ei 
unquam probro vertit quod fabulas egisset, sed quod male. 
Hunc dicteriis persecutus est, tertiarum partium pessi- 
mum actorem, rusticum OEnomaum (in quo agendo in 
pago quodam ceciderat), sibilis explosum, cum spectato- 
ribus inexpiabile bellum gerentem; quae tamen convicia 
non artificium ipsum, sed artificem insulsum laedunt. 

Nec magis scenicos, quod deo sacri habiti sunt, hierch' 
dulos fuisse credideris. Hos enim, quanquam longe 
meliori sorte fruebantur, servili tamen et origine et con- 
ditione fuisse constat, et tantummodo ex hominum ser- 
vitute ad dei servitium migrasse. Artifices contra, coUe- 
giorum participes, ingenui cives erant, utpote qui et 
paternum nomen et civitatem suam proferrent. Nec 
desunt diserta lapidum testimonia quae inspicere haud 
inutile arbitror. In catalogis enim musicorum certami- 
num nullus victor occurrit cujus non et civitas et pater- 
num nomen addatur. In iis vero titulis qui proprie col- 
legiorum sunt, si quando ea mentio omissa fuit, facile 
res expediri potest. Nempe si, in decretis Amphictionum 
de Atticorum scenicorum coUegio, patria legatorum non 
dellgnatur, satis apparet eos Athenienses fuisse. Nec 
magis mirum quod lasenses, in recensendis iis qui 
sumptibus suis spectandos vel audiendos artifices prae- 
buerant, plerumque in peregrini generis scenicis paterni 
nominis mentionem neglexerunt. Ex quo temerarium sit 
conjicere eos conditione fuisse non ingenua, Exempli 
causa, in uno titulo inscribitur Athenodorus comoetdus, 
sine patris nomine; in altero, idem audit Heraclidae fi- 
hus(l). Longum sit eos recensere quorum civitas, et 
paternum nomen, aliquando etiam avitum commemora- 

(i) Le Bas et Waddington, Inscr. d^Asie-Mimure^ 255 et 257. 

tiir(l).Attamen necui dubiolocussupersit, Delphicarum 
labularum mentionem faciam, in quibus, quum ducenli 
fere artifices nominentur, omnium patria additur, quin- 
decim circiter paterno nomine carent. In his etiam, 
quum eas muro templi inscribentem alicujus paternum 
nomen fugiebat , aliquid spatii vacui relinquebatur. In 
una tabula, inter saltatores comicos Moschus Sicyonius 
refertur; idem, in duabus aliis, addito patris nomine, 
Moschus Sosiclis Sicyonius (2). Idem factum in tragoedo 
Sotylo Philoxeni iEtolo ; idem in ^Pantacle Daalcis Si- 
cyonio (3). Ex quo satis palet paternum nomen, si quando 
in ceteris omissum est, aut ignorantia aut casu aliquo 
tantum effluxisse. Nulla igitur dubitatio superest omnes 
scenicos artifices, quicunque collegia Baccho consecrata 
constituerint, ingenuos cives fuisse, neque servis aut 
libertinis rem tam sacram, tam civilem adeundi conces- 
sam licentiam. 

Declarant etiam tituli, praecipue Delphici, quam di- 
versis e regionibus artificesin quaedam coUegia coiverint. 
De Attico quidem nihil satis constat, quum perpauci 
nominatim designentur, et ii quidem, nuUa patriae men- 
tione. Unde dubium fit utrum hoc ex Atheniensibus so- 
lis constiterit an peregrinis quoque sodalilatis ineundse 
data fuerit facultas. Apud Teios nonnullos externos vi- 
demus, Chalcedonium, Pergamenum, Samium; alios 
praetereo quos hujus collegii participes fuisse tantum- 
modo probabile est. Uberrimam autem materiam praebent 
tituli Delphici, in quibus quum mentio fiat omnium qui 
ludosattigerint, videre est scenicos e locis diversissimis 
ortos in unum corpus coaluisse. 

Quanquam plurimos Alhenae, Baotia, Arcadia, Sicyon 

(1) Corpus inscr, gr,, 3090. 

(2) Inscriptwns incdites de Delphes^ III, 75; IV, 70 ; V, 77. 
(3j Ibidem, III, 44 ; IV, 44. — III, 46 ; IV, 68. 



— 13 — 

tulerunt, haud paucos tamen ceterae partes Peloponnesi 
et insulae, iEtolia etiam atque Acarnania, Thessalia, 
Thracia, Macedonia; paucissimos Asia; sunt quidam e 
locis maxime remotis oriundi, hinc, exipsis Ponti Euxini 
Httoribus, Sinope et Bosporo, iUinc ex ^Egypto atque 
Cyrenis et Tarento. Perspicuum est eos non ad tempus 
festorum congregari solitos, sed stabili et perpetua 
societate conjungi, praesertim quum multi haud semel 
eosdem ludos adierint. Omnis autem dubitatio toUitur 
quibusdam exempHs comoedorum et tragoedorum qui 
variis e civitatibus orti simul fabulas agere solebant; 
prsecipue puerorum qui longissime a patria ter aut qua- 
ter in ludis Soteriis saltaverunt (1). 

His igitur, quum reditus in patriam nuUa spes, ne co- 
gitatio quidem inesset, propter artificii necessitates, cu- 
randum fuit ne in externis civilatibus inquilinorum loco, 
quae conditio humilior erat, degerent, aut omnino fierent 
aTToXet^, qua calamitate nuUa gravior antiquis habita est. 
Qui enim, aut eversa patria aut aliquo casu aTuoXi? factus 
erat, is omnis humani divinique juris expers, is nullius 
reUgionis, nullius sacri particeps fieri poterat, quum 
suos sibi deos quaeque civitas diligentissime reservaret, 
externos contra excluderet (2). Artifices igitur, licetpris- 
cae patriae nomen non repudiarent, constitutis collegiis, 
novam patriam, novam civitatem adepti sunt, in qua ea 
omnia, quibus sublatis, vita vitahs esse non videbatur, 

(1) Idem grex comicus, eodem magistro , IV et V. Idem grex 
tragicus, III et IV. Vide tabulam pag. 63 propositam, in qua 
etiam invenias quosdam non semel in eis ludis egisse. Puer 
Chalcidensis in quatuor ludis saltavit (III, 20 ; IV, 20 ; V, 30 ; 
VI, 23) ; in duobus puer Atheniensis (III, 18 ; V, 19) ; puer Boeo- 
tus (III, 21 ; IV, 21) ; puer Argivus (V, 24 ; VI, 22). In virorum 
choro bis saltaverunt Atheniensis, Boeotus, duo ex insula Geo, 
Tegeata, Cytherius. 

(2) Foucart, Inscriptions inedites de Vile de Rhodes^ n° 60, p. 72. 

invenirent. Hunc enim hominum non coetum fuisse quo- 
quo modo congregatum, sed coetum multitudinis juris 
consensu et utilitatis communione sociatum declaranl 
ipsorum monumenta in quibus frequens mentio de legi- 
bus, de populo, de magistratibus, de sacris occurrit. 
Quse singula jam recensere oportet. 



III. 



De collegioniiii lesibus, eoiteioiilbiuiy «aeerdotiio^ 

magisfratibuey ete. 



Legibus suis collegia regebantur, quorum corpus uni- 
versum periit, qusedam tamen vestigia e lapidibus eruere 
licet. Quae, etsi tenuia sunt, satis tamen docent, ut civi- 
tatum, ita collegiorum res in perpetuum provisas et de- 
scriptas fuisse. Illa tantum capita novimus : 

De ludis agendis et de munere agonothetae (1) ; 

De honoribus et coronis tribuendis (2); 

De celebrandis deorum sacris (3) ; 

De ferendis in judicio artificum sententiis (4); 

Exemplum etiam legis constituendffi ex uno titulo te- 
nemus, quo tibicen Crato hereditatis suee, cujus partem 
Teiis sodalibus reUquit, usum per legem, et eam quidem 
sacram, definivit(5). 

Nec rarius artifices, quod a scriptoribus otatoribusqUe 
civitatum maxime nobilium frequenter usurpatur, tnajO' 



(1) Corpus inscr. gr.^ 3068 B, 1. 11; 

(2) Ihidem, 3068 A, 1. 15 ; 3067, 1. 29. 

(3) Poucart, Revue archeoL^ 1870, t. II, p. 107, L 13. 

[\) Le Bas et Waddington, Inscr, cTAsie-Mineure, 281, L 2Si 
(5) Corpus inscr. gr., 3071. 

rum instituta commemorant; quorum non minor vis et 
auctoritasquam legum ipsarum (1). 

De ceteris singulis, quee non legibus provisa aut insti- 
tutis majorum stabilita erant, ad tempus, ut ferebat ne- 
cessitas, per decreta consulebatur , quorum nonnuUa 
lapidibus incisa usque ad nostram aetatempermanserunt. 

Artificum vero civitatem popularem dicere licet, in 
qua penes populum erant omnia. Qui e quibus homini- 
bus conflatus fuerit satis docent tituli. Occurrunt nempe 
poetse varii generis, musici omnium artium, de quibus 
in ludis recensendis melius disputabitur (vide p. 66), ac- 
tores, saltatores, magistri docendis choris, atque etiam 
vestium locatores. Pueros quoque qui in choris salta- 
bant in collegio educatos fuisse e Delphicis tabulis vidi- 
mus (vide p. 13, n. 1); quos etiam ahquam partem rei 
publicsB attigisse demonstrat titulus Argivus in quo lau- 
datur cujusdam insigne studium jam a pueritia erga so- 
dahtatem declaratum (2). 

Hilarodi corilra, mimi, et ceteri id genus, quorum 
apud Graecos quoque copia fuit (3) in nullo collegio re- 
periuntur, et eorum artificium semper inhonestum et 
illiberale habitum est. Inter utrosque tantum fuit dis- 
crimen ut Callippidi tragoedo arte superbienti et mirato 
quod non statim oculos Agesilai in se converteret inter- 
rogantique «non agnoscis me, o rex?», nihil acerbius 
quam illud respondere potuerit « nonne Callippides tu es 
diceli$ta?yy Sic autem Lacedemonii mimos vocabant (4). 
Vix est quod moneam mulieribus nullum locum in sce- 
nicis coUegiis fuisse, quum res ludicra per viros tantum 

(1) Corpus inscr, gr.^ 3067, 1. 29^ — Poucart, tituli laudat., h 32. 
— Pr. Lenormant, Recherches d Fleusis, 26, 1. 14, 18, 22, 40i 

(2) Poucart, Revue archeoL, 1870, t. II, p. 107, 1. 6. 

(3) Athenaeus, XIV, p. 621. 

(4) Plutarch., Agesilas^ 21 i 

honesteagi putaretur; quaecumque feminaeaut sallarent 
aut canerent ad tibiam citharamve, serviles et plerum- 
que meretricum loco habitas fuisse satis est compertum. 
Traditur memoriae mulierem tibicinam, a Phayllo Pho- 
censium duce adamatam, quum Pythiis adire certamen 
auderet, spectantium ira exclusam indignantium poUui 
ludorum sanctitatem (1). 

Omnino, coUegia scenica ex iis solum constiterunt qui 
artes quibus praemia in ludis sacris proponebantur , 
exercuerunt. Discrimen singulorum in ludis agendis, 
quum artificii genere, tum propria cujusque peritia, 
maximum; in administranda republica, nullum; dissi- 
milis in certaminibus gloria, dissimilia etiam cuique 
generi praemia, similis in sodalilate conditio. Ad obti- 
nendos honores, ad ineundos magistratus, nihil referebat 
poetane an tibicen, magisterne docendis actoribus an 
synagonista tragicus foret; sed in summa juris aequali- 
tate omnes versabantur (2). 

Artificibus igitur universis idem jus ferendi suffragii, 
idem adeundse concionis, penes quam summa rerum erat. 
Quum decreta simpliciter inscribantur e^o^e tw xoivw, 
verisimile videtur nuUam relationem per magistratus fa- 
ciendam fuisse, nullum Trpogou^.eupia a senatu aut consiiio, 
qui mos tamen in omni Grsecia invaluit, ante proponen- 
dum quam legitime populus ad suffragia vocaretur. Con- 
vocatis igitur in curiam, pou>.euTy)piov (3), artificibus uni- 
versis, postquam unusquisque, prout erat ingenium aut 



(1) Athenseus, XIII, p. 604. 

(2) Operarum (uTUYipeffiai) quarum in duobus titulis mentio iit 
(Le Bas et Waddington, Inscr, d^Asie-Mineure, 281, 1. 37, Inscr. 
Andan., 1. 98), scilicet eorum qui actoribus et musicis apparebant 
nullum jus, nulla dignitas ; quippe id ministerii genus per ser- 
vos aut Ubertos procuratum fuisse videtur. 

(3) Philostr., Vita Sophist., II, 82. 

dicendi facultas^ pro jure suo sententiam protulerat, fere- 
bantur suffragia, sine quibus nihil ratum esse potuit. 

Etenim lex, priusquam vigeret, populi scito erat san- 
cienda (1). 

Si quid negotii cum externis collegio incidisset , sive 
ut pactum fieret de mittendis ad festa agenda artifici- 
bus (2), sive ut jura sua apud Amphictiones tueretur et 
eorum praesidiura sibi vindicaret (3), ferebatur in con- 
cione decretum quo conditiones pacti aut res petendae 
definirentur; legati, et ii quidem ex artificum corpore 
suffragiis designati, nihil aliud quam populi scitum de- 
ferebant et verbis tuebantur. 

De communi aerario, ut par erat, commune omnium 
consilium. Postquam qusestor eorum nomina a quibus 
pecuniae erant repetendae protulerat , artificum erat sta- 
tuere utrum debita remitterent an jure persequeren- 
tur (4). Haud alia ratione, si quid erat aedificandum , si 
quid ad deorum cultum aut splendorem coUegii compa- 
randum, expositis per magistratum rationibus , populus 
sententiam ferebat (5). 

Apud eumdem etiam sacrorum potestas, quum non 
nisi populi jussu, nova sacra constituerentur aut templa 
erigerentur (6). 

De praemiis vero et honoribus quibus gratia bene me- 
rilis referebatur, tota res erat concionis et decretis age- 
batur (vide p. 25). 

111 ud autem non minoris moraenti : suffragiis designa- 
bantur ii quibus in externas civitates ad agendos senicos 

(\) Corpm inscj\ gr,, 3069. 

(2) Le Bas et Waddington, Jnscr. (TAsie-Mineure^ 281. 

(3) Decreta Amphictionum. 

(4) Foucart, Revue archeol., 1870, t. II, p. 107, 1. 9-10. 

(5) Ibidem, 1. 13-22, 26-28. 

(6) Fr. Lenormant, Recherches d Eleusis^ 26, 1. 7-9, 18. 

2 

ludos eundum esset, mulcta mille drachmarum irrogata, 
si quis designatus imposito muneri deesset. Excusationum 
quoque, morbi aut hiemis causa, penes concionem judi- 
cium, ita ut reus, suffragiis tantum latis, legitime absol- 
veretur (1). Ex quo, quanquam non aliudadhuc occurrit 
exemplum^ fit probabile penes popuium omnia fuisse 
judicia. 

Quum in tot et tam magnis rebus summa foret uni- 
versi consilii potestas , nihil tamen ad coriservandum 
collegiorum popularem statum magis valuit quam ma- 
gistratuum ratio, in qua diligentissime provisum ut ii, 
quibus mandaretur rei publicae procuratio et adminis- 
tratio, e populo semper penderent. Quippe, non nisi per 
suffragia et annuis vicibus, sacerdotia et magistratus adi- 
pisci licebat, et muneris suscepti rationes reddendee , at- 
que etiam in ipso cursu honoris, si quid negotii extra 
ordinem occurrebat, nihil sponte sua agendi facultas ma- 
gistratibus concessa, sed res prius ad populum revocandae. 
Praeterea corpus magistratuum nullum fuit, sed singuli 
pro munere suo cum populo agebant. 

Primas tenet, in plerisque lapidibus, sacerdos; qui, ut 
est consentaneum et titulus quidam diserte declarat, 
Bacchi sacerdos; in aliis, artificum aut coUegii (2); in 
pluribus, nude sacerdos nominatur (3). Nec mirum sane 
iis collegiis quae se dei patrocinio tuebantur , sacerdotem 
preefuisse potius quam civilem magistratum. Cujus no- 
men, uteponymi, actis plerumque praeponitur, magis 
tamen honoris causa quam ut annus notetur. NuUam 
enim epocham sibi peculiarem artificum coUegia seque- 

(i) Le Bas et Waddington^ Inscriptions d^Asie-Mineure ^ 281, 
1. 17-26 et 36-38. 

(2) Corpm inscr. gr., 3067 j 1. 7 et 9; — 3070, 3072. 

(3) Ibidem, 3068 A ; 3068 B ; Le Bas et Waddington, Inscr. 
d^Abie-Mineure^ 93* 

bantur ; sed, ubi anuus accuratius definiendus erat, eam- 
dem temporum rationem quam civilates in quibus ver- 
sabantur, usurpabant. Ita Tei, septimum annum regnan- 
tis Attali prsefert unus titulus (1); Argis, alterum et 
tricesimum annum , nulla alia designatione ; qui j el ex 
aliis indiciis et e more in omnibus populis olim Achaici 
foederis participibus obtinente, ab Achaia in formam pro- 
vincise redacta, computandus est (2). Athenis vero, ut in 
omnibus aut civitatis aut collegiorum actis solitum , ar- 
chontis eponymi mentione anni notantur (3). 

Is autem Bacchi sacerdos j non sorte sed suffragiis 
designabatur ; annua quidem erat dignitas, sed ita tamen 
ut idem per plures annos eligi posset. Quod ex illustri 
et jam bene nolo Cralonis exemplo manifestum est, qui 
bis sacerdotio functus est (4). Alterum etiam suppeditant 
Delphicae tabulae, quatuor annis ejusdem sacerdotis no- 
mine praeposito (5). 

Hunc autem ex artificum corpore fuisse et propter 
dignitatem artificium non omisisse , quanquam per se 
satis patet, disertis tamen lapidum testimoniis confirmari 
utile arbitror. Crato certe tibicen cyclicus in nonnullis 
tituiis appellatur (6) et eum cecinisse apud lasenses 
certissimum est (7). In eodem lapide memoratus et alius 
tibicen, Satyrus Aristoclis Boeotus, idem esse videtur qui 
Satyrus, collegii Teii, Cratonis tempore, sacerdos (8)* 
Ex eodem collegio Cratinum sacerdotem probabile est 



(Ij Corpus inscr. gr,^ 3070. 

(2) Foucart, Revue arckeoL, 1870, t. II, 1. 7. 

(3) Fr. Lenormant, Recherches d Eleusis^ 26, 1. 13, 34. 

(4) Corpus inscr, gr,, 3067, 1. 6-9. 

(5) Inscriptions inedites de Delphes^ 3,4, 5, 6. 

(6) Corpus inscr. gr.^ 3067 et seq. 

(7) Le Bas et Waddington, fnscri d' Asie-Mineure^ 255. 

(8) Corpus inscr. ^^4,3068 A* 

non alium esse ac Cralinum Menophili Pergamenum ti- 
bicinem (1). Quin eliam videmus, in ipso sacerdotio, 
Philonidam Aristomachi Zacynthium ludis Soteriis praB- 
fuisse, una cuni archonte Delphico et hieromnemonibus 
assidentem, et eumdem eodem die in comcedia primas 
partes egisse (2). 

In lapide etiam Teio, sacerdos est artificum Demetrius 
et victor inscribitur citharoedus Demetrius Phocensis, 
quem eumdeni esse verisimile videtur (3). Unum modo 
poetam sacerdotio functum novimus, Philiscum scilicet, 
Philotae filium, Corcyrensem, haud ignobilem tragoedia- 
rum scriptorem, quarum etiam nonnuUa fragmenta ser- 
vantur, quem, regnante Ptolemaeo Philadelpho, Alexan- 
drinis artificibus praefuisse Suidas et Athenseus tradide- 
runt(4). 

In Atticis titulis, ante Hadrianum , nuUa mentio sa- 
cerdotis ad hunc diem reperta est , sive casu aliquo , 
sive potius quod ea dignitas publico Bacchi sacerdoti 
tribuebalur. 

Apud Teios, institutum fuit etiam alterum sacerdo- 
tium, quum Pergamenos reges Eumenem et Attalum , 
quorum beneficiis coUegium auctum et amplificatum 
fuerat, artifices, Asiatica adulatione, et vivos divinis ho- 
noribus prosequerentur et mortuos in deorum numerum 
referrent (5). 

Cypri, sacerdotium scenicorum cum regum iEgyptio- 
rum cultu et ahquando cum publico civitatis sacerdotio 
conjunctum fuit : summus sacerdos ciyitatis et artificum 

(1) Corpus inscr. gr,, 3070, 3090. 

(2) Inscriptions inedites de Detphes» III, I. 2 et 49. 

(3) Le Bas et Waddington, Inscr. d^Asie-Mineure^ 93. 

(4) Fragmenta tragicorum grfiecorum, 6d. Didot, p. 156. 

(5) Corpus inscr. gr., 3068 A, 1. i et 17 ; 3070, 1. 2. — Le Bas 
et Waddington, Inscr. d^Asie^Mineure, 93 ; cf. 88. 

qui Bacckum et Deos benefactores colxmt (1). Quod sacer- 
dotium, viro aliis amplissimis muneribus functo manda- 
tum, fieri potuit ut non artificibus sed alienigenis, hono- 
ris causa, a coUegio tribueretur. 

Magistratus, alio apud alios vocabulo, etsi nominis 
magis quam muneris diversitas est, melius erit singulos, 
prout copia lapidum suppeditabit, recensere. 

Apud Teios, occurrit universorum magistratuum men- 
tio (2). Solus tamen nomine cfesignatur agonotheta, an- 
nuus et artificum suffragiis electus (3). Cujus praecipuum 
munus, ut fert ipse dignitatis titulus, erat certaminum 
cura quibus ipse preeerat (4). Res autem fuit magni mo- 
menti quum duplici impensarum generi subveniendum 
esset, nempe ut apparatus omnes ad rem scenicam ne- 
cessarii, vestitus, ornamenta et cetera utensilia quse in 
titulo quodam recensentur (5) diligenter et, quantum fieri 
posset, splendide praeberentur, deinde ut pecunia ad 
praemia artificum et ad sacra quae cum ludis semper 
instaurabantur, praesto esset; id est x^9'^V^ ^t ^airavn (6). 

Quae omnia sumptibus coUegii fieri, ab agonotheta 
tantum administrari valde probabile est; in quo ne quid 
nimio luxu aut parcimonia peccaretur, legibus provisum 
quibus agonotheta obsequi jubebatur (7). Quanquam ei 
licuit et de suo addere quo ludi splendidius agerentur et 
ipse , conciliata per munificentiam artificum gratia , ad 
alias dignitates viam sibi muniret aut laudationem ho- 
noresque mereretur (8). 



(1) Corpus inscr. gr.^ 2620. — (2) Corpus inscr. gr.^ 3068 B, 1. 22. 

(3) Corpus inscr. gr., 3067, 1. 26 et 1. 8. 

(4) Corpus inscr. gr., 3067, 1. 7 ; 3068 B, 1. 10. 

(5) Corpvs inscr. gr.^ 3O7<0. 

(6) Corpus inscr. gr., 3067, 1. 9-10. 

(7) Corpus inscr. gr.^ 3068. 

(8) Corpus inscr. gr., 1. 9-10 ; 3068 B, 1. 12. 

Tertium illud et cum prioribus conjuncfum , curave 
ut coronae ab artificibus propter beneficia tributae quot- 
annis in theatro , prseconis voce nuntiarentur et ceteri 
ejusdem generis honores , secundum decreta coUegii , 
temporibus statis, rite decernerentur (1). 

Jam hocmunus iidemhomini iterum msmdari potuisse 
docet insigne Cratonis exemplum, quin etiam cum sa- 
cerdotio simul suscipi; sed altera designatione opus 
fuit. Quae duplex dignitas simul iidem viro suffragiis 
sociorum delata 1-us singularis videbatur, nec omissum 
fuit in prioribus titulis commemorare uno anno eumdem 
et sacerdotem Bacchi et agonothetam fuisse creatum (2). 
Serius autem aut usu aut lege invaluit ut qui sacerdotium 
Eumenis obtinuisset, idem agonothetae munere fungere- 
tur (3). 

Agonotheta in titulis solum Teiis adhuc repertus est. 
In ea enim urbe artificum collegio concessum fuit ut 
partem civilium etiam sacrorum sibi vindicaret et, quum 
apud ceteros Graecos, agonothetae et choragorum munera 
a civibus exercerentur, id omne Teii artifices susciperent. 
Quae coUegii potentia, nescio an nimia incolis visa, cau- 
sam seditionibus dederit, propter quas Teum deserere 
coactum fuit (4). 

Ex Attico coUegio unum curatorem, eTuifLeXnTviv, novi- 
mus. Cujus munus annuum quale fuerit declarat titulus 
Eleusinius in honorem Philemonis cujusdam perscriptus 
qui res artificum calamitatibus temporum afflictas erexit 
et prope perditas restituit. Maximum sane hoc fuit , cui 

(1) Corpus inscr. gr,, 3067, 1. 26; 3068 A, 1. 46. — 3068 A, 
1. 24-26. 

(2) Corpus inscr, ^r.,3067, 1. 9-10. 

(3) Corpus inscr. gr., 3068 A, 1. 17 ; cf. L 1 ; 3070, 1. 2. — Le 
Bas et Waddington, Inscr. d'Asie-Mineure, 93. 

(4) Strabo, XIV, i, 29. 

in primis commissa serarii cura et quaerendi diligenter 
reditus (1). Hinc et sumptus ad celebrandos dies festos et 
peragenda sacra, quae ex artificum decretis aut secundum 
instituta majorum fieri debebant, curatori preebendi 
erant ; nec minus largienda artificibus ex aerario in binos 
dies solennes secundum legem pecunia (2). 

Quin etiam^ saltem apud Athenienses, curator partem 
sacrorum attingebat ; quippe Philemo, artificum nomine, 
in Eleusinio templo, sacra Deabus peregit (vide p. 35). 

Haec curatoris ordinaria munia; illa vero extra ordinem 
et de coUegii sententia, superaddita. Quum altare et 
templum artificum calamitas temporum evertisset, scenici 
Philemonis diligentia et studio delectati, eum vehementer 
invitaverunt et adduxerunt ut jacentia excitaret (3). 

In his omnibus non solum bene et innocenter se gessit 
Philemo , sed etiain aerarium , postquam omnibus im- 
pensis par effecisset, multa pecunia auctum tradidit (4). 
Nec impar diligentiae viri munificentia fuit. Bis enim 
hostias, apparatus et ceteros sumptus ipse ultro prae- 
buit (5) atque sodalesdesuo, duorum dierumspatio, ma- 
gnifice excepit(6). Quae hberahtas adeo artificibus grata 
fuit utPhilemonem, jam ter magistratu functum, etiam 
quartum suscipere cogerent, viri modestiae vim inferentes 
simul et pecuniae (7). 

Ut Attici curatoris, laudatio Philemonis, ita Argivi 
qusestoris munus, solenne artificum ex Isthmo et Nemea, 
qui Argis commorabantur , decretum illustravit. Quod 
munus maximi momenti fuisse vel ex eo perspicuum est 
quod huic magistratui virum praefecerunt, jam a pueritia 

(1) Fr. Lenormant, Recherches d Elemis^ 26, 1. 25-26. 

(2) Ibidem, 1. 17 et 39. 

(3) Ibidem, 1. 1M2, 21-27. 

(4) Ihidem, 1. 29-31. — (5) Ibidem, 1. 15 et 37. 
(6) Ibidem, 1. 16 et 38. —(7) Ibidem, 1. 33. 

multis quum pietatis adversus deos tum benevolentise ad- 
versus artifices documentis insignem , multis erga coUe- 
gium officiis comprobatum, praeclare functum omni mu- 
nerum et magistratuum serie. Hunc autem quaesturae su» 
annum is Zeno duplici officiorum genere maxime memo- 
rabilem effecit. 

iErarium auxit, reditus collegii, qui e fundis aut pe- 
cuniis elocatis atque ceteris id genus bonis constabant, 
diligenter persequendo et in publicum redigendo (1). 
Nec minore diligentia pecuniam suppeditavit ut legitima 
sacra quoque mense perficerentur (2), et decretorum ab 
artificibus honorum expensae solverentur (3). 

Haec omnia muneris propria et legibus decretisve pro- 
visa jure suo et per se quaestor perfecit. Hla vero quae 
studio communis utilitatis impulsus ad subveniendum 
collegii rebus aut ad augendum splendorem excogitavit, 
ad populum referenda fuerunt, orationibus tuenda, arti- 
ficum sentenliis comprobanda, quae nec suscipere sponte 
sua poterat nec rursus subire cogebatur. « Quum multi 
e pluribus annis moras restituendae pecunise traherent, 

ante populum eos indicavit et invitatus ab artificibus 

curavit ut debita recuperaret (4). » Idem ssepius verba 
fecit ut scenicos ad ponendam Bacchi statuam aut pa- 
randa ea quae in templo ornando aut festis peragendis 
usui essent aut ad perficienda aedificia inchoata impel- 
lerei (5). Quae quum secundis auribus accepta essent, 
extra proprium muneris officium invitalus, omnia pru- 
denter locanda aut exstruenda curavit (6). 

Ceteri magistratus Argivae sodalitatis universi nomi- 
nantur (7); mentio pecuiiaris scribae qui, inter alia, fa- 

(1) Foucart, Revue archeoL^ 1870, t. II, p. 107, 1. 8. 

(2) Ibidem, 1. 12. — (3) Ihidem, 1. 24-35. — (4) Ibidem, 1. 10-12. 

(5) /^erfm, 1.15-21,24-28. 

(6) Ibidem, 1. 18, 21. — (7) Ibidem, 1. 36. 

bricandam coronam in honorem Zenonis et eamdem in 
gymnico certamine Nemeorum per praeconem pronun- 
tiandam curare debuit (1). Alius etiam sTTKJTaTYi; ad tem- 
pus creatus fuit, cujus id unum munus erat ut, accepta 
a quaestore pecunia, fingendam aeneam Zenonis effigiem 
et inscribendum marmori coUegii decretum curaret (2). 
His enim coUegils cordi semper fuit ut, multiplicatis 
magistratibus, minor esset singulorum potestas, necnon, 
pluribus patefacto dignitatum aditu, industriam homi- 
num excitarent et beneficia eUcerent. 

Haud ingrati artifices erga eos quorum studio in fun- 
gendis magistratibus auctae res collegii, aut quorum libe-» 
ralitate amplificatae opes et levatum onus impensarum. 
Quemadmodum civitates graecae decretis bene meritos 
homines laudibus etrhonoribus augere solitae sunt, sic 
quoque scenicorum populus, in concione laudes et hono- 
res largiri nunquam omisit. Decreto, postquam diserte 
memoratum quidquid prospere, quidquid pie, quidquid 
liberaliler geslum fuerat, tribuebant honores : lauda- 
tionem, coronam, annuam proclamationem in ludis per 
praeconem, effigies pictas aut marmoreasaut aeneas, qui- 
bus incidebatur vel ipsum collegii decretum vel brevior 
honoris mentio (3). Additum, plerumque prolixa ora- 
tione, quibus temporibus, quibus locis, per quos magis- 
tratus pronuntiarentur honores, quibusin temphs erige- 
rentur statuse, quum aliquid semper novi excogitaretur 
quo splendidior fieret meritorum commemoratio. Nec 
defuit verborum magnificentia « ut igilur et manifestum 
sit artifices tribuere gratias dignas illius beneficiis hono- 
resque, et multos habeant Zeuonis aemulos (4). » 

(1) Foucart, Revue archeoL, 1870, t. II, p. 107, 1. 38-39. 

(2) Ibidem, L 38-41. 

(3) Corpus inscr, gr.y 3072. — Le Bas, 504, 505. 

(4) Foucart, Revue archiol, 1870, t. II, p. 107, 1. 28-30. 

Singulare autem officiorum exemplum et insignis ar- 
tificum in referenda gratia diligentiae exhibuit Crato, 
cujus beneficiis et laudibus refertos sex titulos fortuna 
usque ad posteros pertulit. Hic vir, Chalcedone natus, 
tibicen cyclicus, mox in Teium collegium adscriptus, so- 
dalium utihtati unice deditam vitam peregit; cujus tanta 
fuit erga scenicos quum publice tum private benevolen- 
tia ut non a sodalibus solum sed etiam ab externis arti- 
ficibus ex Isthmo et Nemea coleretur (1). Positse ejus 
statuse et effigies non Tei tantum, sed etiam Deli ; repe- 
tita in pluribus locis et festis honorum et laudationum 
commemoratio (2). Qui, quum jam « apparatu impen- 
sisque priores sacerdotes et agonothetas omnes superas- 
set (3) » et « memorabilem posteris magistratum suum 
reliquisset (4) » , prseterita beneficia majoribus etiam su- 
perare aggressus, gratiam Eumenis et Attali, qua ipse 
frelus Pergami jus civitatis adeptus erat, artificibus omni 
ope conciliavit, quos in cognomen regium adscitos veri- 
simileest privilegiis ornatos fuisse (5). Tandem decedens, 
ut convenientia totius vitae tenori beneficia relinqueret, 
aedem Attalicam sumptibus suis aedificatam, domum re- 
giee contiguam, decem mille et quingentas drachmas, 
quarum ex reditu fierent sacrificia et coetus arlificum, 
servos suos, utensilia ad ornatum templi aut scenicum 
apparatum necessaria sodalitatis esse testamento jus- 
sit (6). 

Artifices contra, quum tot et tantis beneficiis respon- 
dere studerent, in hunc virum congestis omnibus hono- 

(1) Corpus inscr. gr,^ 3068 C. 

(2) Corpus inscr. gr., 3067, 3068 A. 

(3) Corpits inscr. gr., 3067, 1. 9-iO. 

(4) Corpus inscr. gr., 3068 B, 1. 11-12. 

(5) Corpus inscr. gr., 3069, 1. 9-2. 

(6) Corpus inscr. gr., 3069. 1. 20-28 ; 3071 . 

ribus humanis, ne divinis quidem abstinuerunl. Quippe 
in Iheatro ante statuam Cratonis tripodem et thuribulum 
constitui jusserunt, mandata sacerdoti regis Eumenis 
cura ut quotannis thus in ejus honorem cremaretur (1). 
Post illius autem obitum, ne tantiviri memoria evanes- 
ceret, dies solennes de ejus nomine peragi et quae man- 
data Crato de munere suo ediderat, sacrae legis nomine, 
rata esse jusserunt (2). Quin etiam scenici, tantis bene- 
ficiis et tanta Cratonis apud reges gratia facilius inducti 
erant ut deminutionem status popularis paterentur. 
Quippe in ultimis illius vitae temporibus, ita scribere li- 
cuit : « Crato , sacerdos collegii iis qui sub ipso congre- 
gati et positi sunt (3). » 

Ut apud justam civitatem, sic apud artificum coliegia, 
legationum usum et proxenorum institutionem reperi- 
mus. Proxenos artificum fuisse e titulo Rhegio jam licet 
suspicari ; sed male descripti lapidis non ita certum esse 
testimonium arbitror (4). Altero autem tollitur omnis 
dubitatio, cujus initium prave restitutum in meliorem 
formam redegi (5). 

[Tb xotvbv Twv Tuepl xbv Aic)-] 
ffov xeyviTwjv twv ei; "laO^ixov 
x«i N]e[u6]av ffuvTeAouv[To)V ...... 

Zsu^iitTTou Tb[x 7cpo$evo[v xa\ euepYer/jv 
lauTOJV Aiovuacot apeT?); Ivexev xal 
euvoia^, -^v ^/wv SiaTeXet eic xe touc 
Tej^viTa; xai ttJ; el; Tbv Oebv euae^eta;. 

De proxenis, quod proprium fuit Graecarum civilatum 
institutum, disserere supervacuum sit, quippe qui phj- 

(1) Corpm inscr. gr,y 3068 A, 1. 23-28. 

(2) Corpus inscr. gr., 3069, 1. 34-36.— (3) Corpus inscr,gr.,3(n0, 

(4) Corpus inscr. gr., 5762. 

(5) Keil, Sylhge inscr. bmt.y p. 80. 

rimis titulis innotuerint et commentariis sint illustrati, 
ut fere jam nuUa res melius sit perspecta(l). Ad rem 
pauca satis erit repeti. Proxenus dicilur is qui externae 
civitatis fit publicus hospes, ita tamen ut in patria rema- 
neat. Is, pro munere, legatos hospitio excipit; eis con- 
silii populique adeundi copiam facit; privatis qui in 
ipsius urbe peregrinantur, auxiliatur; omnino res pri- 
vatas publicasque illorum quorum decreto proxenus fac- 
tus est apud suos adjuvat et tuetur. Hunc igitur Zeuxippi 
filium, cujus statua ab artificibus Baccho consecratur, 
Thebanum esse civem apparet et in patria sua versari. 
Quem scenici ex Isthmo et Nemea proxenum sibi ele- 
gerunt ut publicam coUegii utilitatem, si quid negotii 
ipsis cum Thebano populo incideret, officiis et auctori- 
tate sua tueretur, simulque privatis artificum necessita- 
tibus qui Thebas, artificii gratia, sese contulissent, ubi 
opus esset, subveniret. 

Quin etiam collegia suam rem apud civitates tanquam 
aequo jure per legationes defendebant. Quas benigue ex- 
cipi solitas fuisse ex eo conjicias quod Teii artifices duo 
legatos ad populum miserunt ut locus sibi ad ponendam 
Cratonis effigiem publice daretur; alios quoque ad Delios 
qui populum consiliumque adeuntes dignarentur dari 
suo coUegio locum in quo poneretur ejusdem effigies(2). 
In alio lapide, prioris legationis comiter ab lasensibus 
exceptae fit mentio ; tum altera ad eosdem mittilur quae 
decretum coUegii de mittendis lasum artificibus ad po- 
pulum senatumque perferat et eorum sententiis ratum 
fieri curet. Qua legatione funguntur poeta tragicus, ci- 
tharoedus, synagonista tragicus, ita sufifragiis sociorum 
designati ut unicuique trium partium quibus constabat 



(1) Ch. Tissot, des Proxenies grecques, Dijon, 1863. 

(2) Corpus inscr. gr., 3067, in fine. 

collegium suus esset legatus(l). De duabus Atticorum 
scenicorum ad Amphictiones legationibus, quid egerint, 
serius inquiremus ; nunc quales fuerint satis erit osten- 
dere. Una functi sunt tragoediarum poeta et tragicus ac- 
tor; altera, unus tragoediarum poeta, qualuor tragici 
hypodidascali ; unde fit \erisimile in Attico coUegio mini- 
mam fuisse musicorum auctoritatem ^ plurimum autem 
valuisse qui fabulis agendis operam dabant (2). 

IUustrata coUegiorum scenicorum ratione, res ipsa 
admonet ut ea cum thiasis et ceteris id genus coUegiis 
conferam, quibus vulgo scenici artifices adscribuntur. 
NonnuUa enim in utrisque congruunt, sed multo plura, 
et ea quidem majoris momenti, discrepant, quee accura- 
tius persequi oportet. 

Thiasi numinis cujusdam patrocinium et cognomen 
assumunt, ut Serapiastae, Paniastae, etc. Non patrise sed 
cultus communione maxime congregantur. Praeterea, ut 
in scenicis coUegiis, ita in thiasis, res per magistratus et 
sacerdotes annuos administrantur, tum summa potestas 
concionis est in qua congregati sodales universi suffra- 
gium de omnibus ferunt, de magistratibus eligendis, de 
accipiendis rationibus, de mulctis et ceteris, quse penes 
populum scenicorum fuisse modo vidimus. Sunt et thia- 
sis suee leges, sua templa, sui reditus, commune eerarium ; 
iidem bene meritis tribuuntur honores ita ut speciem 
intuenti scenica coUegia nihil aliud quam thiasi genus 
fuisse videri potuerint. 

Si quis vero inspiciat, profecto quam diversum sit 
utrumque genus intelligat. Primum enim in thiasis par 



(1) Le Bas et WaddiDgton, Inscr. d^Asie-Mineure^ 281, 1. 4, 
26-36. Verba legatorum vide p. 59. 

(2) Decreta Amphictionum, 1. 35-37 ; 42-48. — De hypodidas- 
calis vide p. 75. 



— 30 — 

est mulierum et virorum ratio, ssepe etiam major mu- 
lierum quae aliquando sodalitatis sacerdotio funguntur ; 
at contra scenici collegii feminam nullam participem 
fuisse vidimus. Insuper libertis atque etiam servis thiasi 
patuerunt^ quum inter scenicos artifices nuUum nisi in- 
genuum civem receptum fuisse ostendimus. Denique in 
pari utrorumque pietate, in pari sacrificiorum et religio- 
num cura, si quaeremus quse fuerint utrisque numina, 
multo majus discrimen inter thiasos et scenica coUegia 
apparebit. llli enim ad colendos externos deos instituti 
sunt, Matrem Magnam, Syriam Venerem, Sabazium, Se- 
rapim, atque peregrinos ritus, peregrinas coerimonias, 
ut nocturnas pervigilaliones, ad tympana et cymbala sal- 
tationes freneticas, Attidos amores et calamitatem, quid- 
quid denique Phrygiis et Syriis superstitionibus contine- 
tur, constantissime retinuerunt et studiose propagarunt. 
Unde natum illud sacrificulorum et hariolorum despec- 
tum genus per compita vaticinantium et stipem rogan- 
tium, ingenti apud servos et anus gratia, haud minore 
honestorum civium contemptu. Artificibus vero prsecipua 
Bacchi religio cujus in honorem instituti suntet viguerunt 
ludi scenici; siquasalias religiones coluerunt, publicis et 
graecis numinibus contenli, nunquam ad illum barbaro- 
rum deorum gregem reciderunt. Nihil igitur inter Aiovu- 
(jtacTa<; et Aiovuctaxoix; TeptTa; fuit commune, nisi fortuita 
nominis similitudo, quum illi Liberum barbariam redo- 
lentem, hi Bacchum Graecum sibi patronum vindicarent; 
illis externi barbarique ritus cordi essent, his patria rei 
scenicae meditatio. Nec minus diversa utrorumque aesti- 
matio* Thiasotae, si quando, data per populi decretum 
licentia^ suis numinibus templa erexerunt, suspecti ta- 
men et despecti manserunt, exercitis etiam interdum 
quaestionibus adversus eos qui novos deos inferebant. 
Aliam omnino fuisse scenicorum collegioium conditio- 



— 31 — 

nem et ea quae jam supra diximus et illa maxime quse 
disputanda sunt, ostendent (1 ) . 



IV. 



Quom«d# sceiiiea eollesia 9kh oraeuliii deorum liene 
liabita ipsis diis gratiam liabuerint? 

Magnifice de semetipsis sensisse scenicos artifices de- 
claranttituli. Laudant enim curatorem suum Attici quod 
beneficiis adeptus sit « artificum benevolentiam omni 
pecunia potiorem (2) » . Ampiius etiam iilud Teiorum a 
quibus prsedicatur « immortalis artificum gloria quos et 
dii et reges et Grseci universi honori habent (3) » . 

Hanc verborum superbiam res ipsae (rarum in homi- 
nibus de semetipsis prsedicantibus) adeo non refellunt 
aut extenuant, ut contra confirment atque etiam au- 
geant. 

Rei scenicse semper favisse deos testantur oracula 
quum ab Apolline Pythio^ tum a Jove Dodonseo edita; 
quibus recitatis addit Demosthenes : « Sunt civifati, 
Athenienses, et hsec et multa aiia oracula, bona et prse- 
clara. Quid igitur ex illis nos in mente habere oportet? 
IUud sane : cetera quidem sacra diis in unoquoque res- 
ponso designalis peragi jussum, sed choros inslitui et 
cives coronari secundum patria instituta, in omnibus 
semper oraculis additum (4). » Hsec vocabula ppou^ 
IffTavai latius quam ad choros ipsos spectare et rem sceni- 

(1) De thiasis vide Poucart, des Associations religieuses chez les 
Grecs. Paris, 1873. 

(2) Fr. Lenormant, Recherches d Eleasis^ 26, L 43. 

(3) Corpus inscr, gr.^ 3067, 1. 16-17. 

(4) Demosth., m Midiami 5i-55i 

cam omnem complecli testatur lasensis titulus. In quo, 
quum Teii scenici spondeant se lasum missuros artifices 
qui choros instituant in honorem dei secundum patria 
civitatis instituta, non tibicines solum duo designant , 
sed etiam tragoedos et comoedos duo , citharoedum et 
citharistam (1). Quorum quis usus fuisset, si de choris 
solum ageretur? Salis igitur manifestum est illa voca- 
bula, prisci temporis memoria quo festum omne per 
choros peragebatur, eliam serius usurpari solita, rem 
contra multo lalius patere. 

Nec minus erga scenicos artifices quam erga rem 
scenicam dii benevolentiam suam aperte declaraverunt. 
Quippe in Teio lapide memorantur ApoUinis oracula 
« quibus Grseci obsecuti artifices quum pace tum bello 
tutos et inviolatos esse universi jusserunt (2) » . 

Sacri igitur artifices et sua et, quod gravius est, om- 
nium opinione habiti sunt. In exercenda arte, non vo- 
luptati hominum per ludicra, sed deorum religioni eos 
consulere arbitrabantur. Neque enim cum lasensibus 
pacta esse conventio dicitur ut ii spectaculis aut musicis 
ludis gaudeant, sed ut , artificum auxilio, debita ex in- 
stitutis majorum pietatis erga deum officia persolvan- 
tur (3). Neque aliter ipsi Amphictiones eorum artificium 
definiunt nisi « ut diis officia legitima, quibus praepositi 
sunt artifices, peragantur in statis temporibus, quum 
sint ipsi omni negotio vacui et sacri ad deorum exse- 
quendos legitimos honores (4) ». 

Propter quse scenici sese e communi hominum condi- 
tione exserunt et sibi sacrum quemdam statum vindi- 
cant atque in ipsa collegiorum designatione Bacchi 

(1) Le Bas et Waddington, Inscr. d^Asie-Mineure, 281, 1. 15-17. 

(2) Corpus inscr, gr,, 3067, 1. 17-19. 

(3) Le Bas et Waddington, Inscr, d*Asie'Mineure, 281, L 16. 

(4) Decreta Amphictiouum, L 15-18. 

patrocinio gloriantur. Jam omnia ad coetum suum perti- 
nentia non communibus rerum vocabulis, sed sacris ap- 
pellant; non collegium, sed sacrum coUegium; non lex, 
sed sacra lex dicitur; si quis aliquid muneris confert, 
non dat, sed consecrat. Res quoque cum oratione con- 
gruunt. Suum cuique coUcgio templum T^fxevo; (sic enim 
dicitur sedificium in quo coire solent) (I); ad quod or- 
nandum festis diebus magni sumptus erogabantur. In 
hoc, communis erigebatur artificum ara, eaTta, ad quam 
solenniter agebantur \ota et libationes (2). Addilum 
sacris, ut mos est, convivium in quo, postquam per ma- 
gistratus libatum fuerat, revocabatur memoria virorum 
qui de coUegio bene meriti erant (3). Nec quidquam 
artificibus laudabilius visum fuit neque in decretis uUum 
gratius memoratur beneficium quam pietas erga deos et 
in sacris procurandis diligentia et munificentia (vide 
p. 35). Adeo apud Grsecos divinae originis memoria huic 
arti penitus inhaesit ut neque temporis diuturnitate, ne- 
que rerum mutalione obliterata evanesceret, sed ab his 
coUegiis renovata adanliquamreligionem magis et magis 
spectaret atque, sanclitate numinis auctoris, ipsae res, 
ipsi homines consecrarentur. De quo ne dubites bina 
Amphictionum decreta admonent, quum bis iilud com- 
mune Graecise consilium artifices ^«cro^appellet. 

Prsecipua sane, ut apud Dionysiacos artifices, Bacchi 
festa; hunc patronum suum et prsesidem nuncupant; 
hujus sacerdoti primarius in collegio locus; in hujus 
aede exponimtur quum incisa marmori decreta, tum 
pictae aut aiueae benefactorum effigies. In hujus hono- 
rem, praeter Dionysia , quae communia sunt omnium, 



(1) Corpm inscr. ^r., 3069, 1. 31 . — Foucart, tituL laudat., 1. 16-20. 

(-2) Athenaeus, V, p. 212. 

(3) Corpus inscr. gr., 3068 A, 1. 21 ; 3068 B, 1. 16. 

3 

scenici unum diem solennem instituerunt, qui dei dies 
proprie diceretur (1); in theatro, pompa ducebatur 
cujus mentio ita fit ut parvi fuisse res ipsa scenica \idea- 
tur prae cura rerum divinarum(2). Repetita etiam, se- 
cundum coUegii leges, quoque mense, nomine artificum 
sacrificia (3). Pietatis documentum fuit insigne, si quis 
scenicus in certaminibus victor personas et coronas de- 
dicaret (4). 

Non vero sola Bacchi religione continetur haec artifi- 
cum pietas, sed ad alia quoque numina se vertit, non 
illa peregrina et externis superstitionibus colenda, sed ad 
deos vere Grsecos et patrio omnium civitatum cultu pro- 
sequendos. Laudatur Teii coUegii sacerdos ob sacrificia 
bene et splendide et digne coUegio peracta non Baccho 
solum, sed Musis quoque et ApoUini Pythio ceterisque 
deis (5). , 

Quin etiam artifices, pietatis causa, externa templa 
adibant, ea maxime quae sacrosancta mysteriorum reli- 
gione inclaruerant. Quum enim in marmore Samothra- 
cio nuper effosso, nomina theororum, id est legatorum 
sacrorum, qui a Graecis civitatibus ad venerationem 
Magnorum Deorum mittebantur, proferantur, occurrunt 
theori a coliegio loniae et Hellesponti publice missi (6). 
Andanise, lege jubebantur viri ad procuranda mysteria 
designati quotannis ex artificibus tibicines et citharistas 
praescribere, sacris et mysteriis operam daturos. Qui 

(1) Poucart, Revue archeoL, 1870, t. II, p. 107, 1. 32. 

(2) Corpus inscr. gr., 3067, 1. 23 et seq. 

(3) Foucart, tituL laudat.y 1. 13. 

(4) Le Bas et Waddington, Inscr, d^Asie-Mineure, 92. — Doro- 
theus Sosiclis filius, Thebanus tibicen, in sede Bacchi consecrat 
capistrum et tibias cum dedicatione haud invenusta* Anthol. 
palat. Append. 7. 

(5) Corpus inscr, gr,^ 3067, L 12-14. 

(6) Conze, Reise auf denlnseln des Thrakischen Meeres, p. 65. 

etiam in partem convivii sacri vocabantur atque ipso- 
rum quoque operse quibus in minislerio usi fuerant (1). 
Eleusine vero, qua civitate nuUa sanctior, egregiasce- 
nicorum pietas. Quo non solum migrabant ut rem ludi- 
cram in tbeatro, tempore mysteriorum, factitarent, sed 
etiam ut sacra sua^ coUegii nomine, per suos magistra- 
tus Cereri et Proserpinae peragerent. Hic, quod nulli 
alii unquam concessum audivimus, id artifices impetra- 
verunt ut privato altari et templo uterentur. Quam par- 

tem tituli Eleusinii integram appono. « CoUegium 

augens, quantum potest, et sacra et alios omnes , qui 
decreti fuerunt diis et benefactoribus, honores, decrevit 
et ipsum sacrificare et libare Cereri et Proserpinae, mys- 
teriorum diebus , et altare exstruxit et, quum templum 
paravisset Eleusine, libationes et paeanas per plures an- 
nos continuos peregit. » Quibus in bello , nescio an 
Syllano, dirutis, nihil artificibus antiquius fuit quam ut 
patria sacra interrupta renovarent. Pro munere suo, 
curator « restituit patria sacrificia in Dearum hono- 
rem » ; idem « bis litavit, diebus a patribus institutis, 
Hbationes, cTrovJa; xal enrtj^uaei?, et paeanas Deabus per- 
fecit )) . Pari sludio artificum et curatoris, jacentia sedifi- 
ciorum rudera excitata sunt. « Eum invitaverunt et enixe 
impulerunt ut curam quoque susciperet instaurandi 
templi ut ad aram patriam, sine obstaculo, sacra perfi- 
ciantur. IUe vero, quum erga Deas pietate, tum insu- 
perabiK erga artifices benevolentia impulsus, propria 
cura, ex iis quos ipse invenit, ad utilitatem coUegii, re- 
ditibus, instaurationem templi perfecit et temporum ca- 
laraitate eversum altare ipse rursus erexit (2). )> 



(1) Le Bas et Foucart, Inscr, duPelaponnese, 326 a. 

(2) Fr. Lenormant, Recherches d Eleusis, 26, L 6-11 ; 14 j 
17 ; 20-28. 

Secundum deos, plurimi regum honores, non humani 
solum sed etiam divini, pessimo, sed usitato apud victos 
Graecos adulationis genere, homines in gratia referenda 
aut quaerenda immodicos. Effusi autem arlifices fuerunt 
in honorem regum Pergamenorum. Sacrificia enim per- 
agi solebant non diis solum, sed regibus eteorum uxo- 
ribus et fratribus regis Eumenis; laudalur in sacris faci- 
endis pietas sacerdotis erga deos et reges (1). Desacerdote 
Eumenis et vivi et defuncti jam mentio facta est (vide 
p. 20). Quin etiam, ut ipsius Bacchi, ita regis dies sacra 
cum pompa instituta fuit. Nec minor coUegii erga fra- 
trem Attalum nec magis verecunda pietas. Quippe in 
ejus honorem sedem theatro contiguam dedicave- 
runt (2), et soienniter certamina ejus nomine commi- 
serunt (3). Ulud ultimum fuit, quod, neglecto prisco 
Bacchi patrocinio, Attalistarum nomen, concedente 
rege, sibi assumpserunt (4). 

Cetera collegia non minus demisso erga reges Syriae 
et iEgypti animo fuisse verisimile est , quum etiam 
horum, ut deorum benefactorum, nomen cum Bacchi 
nomine , sodalitati su8b prsescribi artifices Cypri stu- 
duerint (5). 

(1) Corpus inscr. gr., 3067, 1. 13 ; 3068 B, 1. 8. 

(2) Corpus inscr. gr., 3069, 1. 20. 

(3) Le Bas ct Waddington, Inscr. d'A$ie-Mineure, 93. 

(4) Corpus inscr. gr., 3069. 

(5) Corpus inscr. gr., 2620. — Le Bas et Waddington, Inscr. 
d^Asie-Mineure, 2794. 

V. 



PriTilegia »b Ampliietioiiibuii et eiTitatibus 

eollegiis deereta. 

Haec coUegia ex homiDibus ingenuis constantia et in 
formam civitatis congregatis , numinis non solum antiquo 
patrocinio sed recentioribus quoque oraculis consecrata, 
pietate, quum in exercendo ipso artificio tum in pera- 
gendis deorum sacris insignia , Grsecorum favorem sibi 
conciliasse nequaquam mirum est. Artifices igitur non 
modo non minore jure quam ceteros, sed etiam praeclara 
quadam conditione fuisse et ipsa rerum ratio indicat et 
jam aliquot in tabulis inscripta documenta confirmabant. 
Rem vero multo illustriorem effecit insigne marmor in 
ipsis theatri Dionysiaci ruderibus, anno 1866, effbssum. 
Huic incisa sunt bina Amphictionum decreta , quorum 
exemplum ad populum Atheniensem missum et in Me- 
troo, ubi deponi solebant publicffi litterae, asservatum, 
artifices marmori incidendum curaverunt et in ipso 
Iheatro proposuere. Unum annis circiter 272-189 aut 
potius 225-189, quo tempore iEtoli in Amphictionico 
consiliopraepotentesfactisunt, assignandum est; alterum 
annis 189-172 tribuendum, postquam victor M' Acilius, 
fractis ^Etolorum viribus, antiquam formam consliii res- 
tituil. Hsec decretorum tempora, certis argumentis con- 
firmari possunt, sed, quoniam longius res foret repe- 
tenda, eam disputationem m praesens omisi, alias de 
integro repetam. Nunc utrumque, prseterila hieromne- 
monum commemoratione, apposui (1). 

(1) Titulum primus edidit Koumanoudis in ephemcride Athe- 
niensi, Xpuaa>.X{c;, 15 janv. 1866. Gallice transtulit Egger et inse- 
ruit libro : Etudes historiques sur les traites publics^ p. 287 et sq. 

« Dii. E Metroo.... Placuit Amphictionibus et hiero- 
mnemonibus et agoratris et synedris universis inviolatoset 
immunes esse artifices qui sunt Athenis; ne liceat trahere 
ullum artificem neque bello neque pace, neque terra 
neque mari; sed illis supersit immunitas et securitas, 
jam prius ab omnibus Grsecis concessa; sint autem arti- 
fices immunes omni militia et terrestri et maritima, ut 
deis legitimi honores, quorura gratia instituti sunt arti- 
fices, peragantur statis temporibus, quum eis negotia 
facessere nemini liceat et ipsi sint sacri ad deorum legi- 
timos honores. Nemini vero liceattrahere artificem bello 
aut pace neque ejus res rapere, nisi quis ob debitum 
civitati obnoxius sit aut privatim privati debitor sit arti- 
fex. Si quis vero his contraria fecerit, ratio reddenda sit 
apud Amphictiones et ipsi et civitati in qua injuria artifici 
fuerit illata. Supersit autem et immunitas et securitas 
data ab Amphictionibus artificibus qui sunt Athenis, in 
omne tempus, quum sint sacri et inviolati. Scribis cu- 
randum sit ut hoc decretum tabulse marmoreae incidant 
et in templo proponant, mittant quoque ad Athenienses 
hujus decreti exemplum obsignatum, ut sciant Athe- 
nienses Amphictionibus maxime cordi esse erga deos pie- 
tatem et comprobari rogationem artificum, ipsosque 
studere ut in futurum et haec servent in omne tempus et 
quidquid aliud boni habeant decernendum de scenicis 
artificibus. Legati erant Astydamas, tragoediarum poeta, 
Aristodemus (?) tragoedus. 

« E Metroo. Demostrato archonte, mense Boedro- 
mione. Consilium Amphictionum Atheniensium senatui 
et populo salutem. Quum ad nos venerint legati artifi- 

Repetiit ex exemplo grseco et chartaceo typo Wescher (M^moires 
pr^sentes a TAcad^mie des inscriptions, t. VIII, p. 202). Ipse 
denuo titulum recensui, quem aliqua ex parte auctum et aliquot 
locis emendatum publici juris faccre mihj in animo est. 

cum qui collegii , quod apud vos est , participes sunt, 
Dionysius Nymphii, tragicus hypodidascalus, Thymoteles 
Philocb's, tragoediarum poeta, Elpinicus Epicratis, tra- 
gicus hypodidascalus, Philio Philomeli, tragicus hypo- 
didascalus, Aristo Zenonis, tragicus hypodidascalus , et 
opinati sint quod a nobis acceperunt responsum ad vos 
quoque mittendum esse, ad vos scripsimus decreti nostri 
exemplum. 

« Archonte Delphis Aristione Anaxandridae filio, mense 
Bucatio, Pythiis, placuit Amphictionibus qui in unum 

coiverunt, hieromnemoiiibus (sequuntur nomina 

hieromnemonum, quorum pars periit). 

« Quum scenici artifices qui sunt Athenis miserint 
decretum etlegatos... (repetuntur nomina legatorum)... 
et commemoraverint datam prius, decreto Amphictio- 
num, artificibus qui sunt Athenis immunitatem et secu- 
ritatem, quumque invitent Amphictiones ut, convenien- 
tia agentes majorum voluntati , tueantur quae ipsis hu- 
mane decreta fuerunt; ut igitur appareat Amphictiones 
quae priusplacuerintconfirmare, placuit Amphiclionibus 
artifices qui sunt Athenis inviolatos et tutos in omne 
tempus esse, quemadraodum fuerunt e principio, et esse 
sacroset immunes; nemini liceat trahere artificem Attici 
coUegii neque pace neque bello, neque res ejus rapere, 
neque pro pignore capere, sed sint sacri et omni negotio 
vacui, nisi quis eorum aliquem agat ob debitum priva- 
tum. Si quis vero his contraria fecerit, ratio reddenda sit 
apud Amphictiones et ipsi et civitati in qua injuria artifici 
fuerit illata, ut his factis artifices qui sunt Athenis invio- 
lati et tuti sint atque appareat Amphictiones convenientia 
majorum voluntati facere; inscribatur vero hoc decretum 
Delphis; similiter et mittatur hujus decreti exemplum 
ad populum Atheniensium ut obsequantur eis quae de 
Atticis artificibus humane decreverunt Amphictiones , 

supersiiit autem haec Atticis arlificibus, nisi quid Roma- 
nis contrarium sit. » 

Illud primum facile est animadvertere , m utroque 
titulo, aliis verbis, res fere easdem repeti, nec quidquam 
magis e posteriore quam e priore lucrari artifices. Quod 
si tamen summopere ab Amphictionibus alterum decre- 
tum flagitaverunt, ea causa fuit, quod mutata consilii 
ratione , veriti sunt ne prioris decreti vis et auctoritas 
abrogata videretur. Hoc enim ab hieromnemonibus tum 
edictum, quum florebant res iEtolorum et ipsi consilii 
participes plerosque ex antiquis gentibus expulerant. 
Restituta autem a Romanis victoribus* prisca consilii 
forma, curandum fuit ut eadem novo decreto sancirentur. 

Etsi ad populum Atheniensem de Attico tantum col- 
legio mittuntur Amphictionumdecreta, certum esttamen 
ea non propria Atticorum artificum, sed universorum 
communia fuisse. Quod lapidum testimoniis confirma- 
tur. In titulo lacero et prave descripto, inter incertaquae- 
dam quae restitui non possunt, agnoscere tamen licet 
Amphictionum epistolse reliquias ad Athenienses missae^ 
in qua mentio fit artificum ex Isthmo et Nemea, necnon 
securitatis ipsis concessae (1). In altero quoque, non me- 
lius habito, decretum tenemus Amphictionum quo pe- 
culiari tutelaprotegant ejusdem collegii artifices Thebas, 
Dionysiorum causa, commigrantes (2). Haec quidem ali- 
qua ex parte obscura sunt, illud vero Teiorum apertissi- 
mum qui gloriantur « quod universi Greeci jusserint in- 
violatos et tutos esse omnes artifices et in bello et in 
pace, obsecuti oraculis ApoUinis (3) ». 

Jam universorum Greecorum consensum , ut Teius 

(i) LeBas, Attique, 376, I. 11-12. 

(•2) Corpus inscr, gr.y 1689, ubi Boeckhii cmendatio nequaquam 
recipienda est. 
(3) Corpus inscr. gr,, 3067, 1. 17-19. 

lapis, ita Amphictionum decreta commemorant (1 ). Quem 
datum fuisse, et indicia quaedam in scriptoribus , quae 
mox repetam, supersunt et duorum populorum tituli di- 
serte confirmant* Quum enim Teiorum civitas ad omnes 
legationem misisset quoe rogaret ut suam urbem Baccho 
consecratam inviolatam esse juberent, inter plurima res- 
ponsa, qnae Tei parieti cujusdam aedis incisa usque ad 
nostram aetatem permanserunt, iElolorum et Delphorum 
decreta nofanda sunt. Hi enim, postquam benigne ex- 
ceptae legationis mentio facta est et sedulo definitae suot 
immunitas et tutela urbi agroque et incolis Tei concessae, 
addunt: «sicutet scenicisartificibus» . Illi eliam disertius 
« quemadmodum in scenicis artificibus fieri lex ^Etolo- 
rum jubet (2) » . Unde fit verisimile in omnibus civita- 
tibus certas leges ratas fuisse, quarum peculiari tutela 
scenici artificium suum exercerent. 

Ceterum, ut hsec privilegia maximi momenti , ita in 
iis conferendis nihil inusitatum excogitavcrunt Amphic- 
tiones, sed pleraque e priscis temporibus et majorum 
institutis repetita fuisse arbitror, quae in obhvionem aut 
dubium adducta artifices studuerunt ut per commune 
Graecorum consiiium renovarentur , confirmarentur, et 
melius definita in omni Graecia vigerent. Quae singula 
recensentes, planius videbimus in his rebus Amphictiones 
nihil attulisse novi, praeter sanctionem. 

Omnino, si quaeris, duo sunt quae artificibus extra jus 
commune tribuuntur : immunitas et inviolabilitas. 

1° Immunitas in utroque decreto saepius commemo- 
rata, quarum rerum sit, prior explanat titulus, jubens 
c( artifices omnino immunes esse militia, quum maritima 
tum pedestri (3) » . Apud Romanos quoque provisum 

(i) Corpus inscr. gr,, 3067, 1. 17. Decreta Amphictionum, 1. 13. 

(2) Lc Bas et Waddington, Inscr. d'Asie-Mincure, 84-85. 

(3) Decreta Amphictionum, 1. 14-16. 

erat ne histriones stipendia facerent (I). Sed, in eadem 
conditione, causse diversissimae : hi, ob turpitudinem 
artificii, legionibus exclusi, illi, honoris et sacri minis- 
terii gratia, militia immanes. Hujus beneficii auctorem, 
si Diodoro Siculo credimus, ipsum Bacchum veteres Grseci 
putaverunt. « Bacchus thymelicos etiam ludos instituit, 
theatra exhibuit et musicorum acroamatum scholas cons- 
tituit. Ad hoc illos publicis muneribus immunes esse vo- 
luit, qui in expeditionibus bellicis ahquid musicee artis 
tractarent. Unde musica scenicorum artificum collegia 
posteri instituerunt et studiis hisce deditos immunes esse 
jusserunt (3). » 

Hanc vacationem militiae, deo auctore, Athenienses, 
Demosthenis aetate, scenicis tribuisse videntur, sed eam 
nec perpetuam nec universis concessam. Demosthenes 
enim de Sannione et Aristide verba fecit, chororum ma- 
gistris, qui ob desertam mihtiam damnati fuerant (/n 
Midiam, 58,59). Praeterea, quanquam idusitatum atque 
etiam lege ratum fuerat ut, qui Dionysiis chori participes 
futuri essent , militia vacarent , Midias hipparchus , ut 
Demosthenis chorum turbaret^ non sivit ejus choreutas 
immunes esse [In Midiam^ 15; Schol.y p. 519, 14). Ex 
quo videtur tunc temporis, in Atheniensium civitate, eam 
vacationem , non nisi permittente legitimo magistratu , 
concedi potuisse. Hoc tamen Midiae , etsi e lege actum , 
impuri hominis visum est et magis privatae simultatis 
quam publici erga civitatem studii. Usus enim invaluit 
ut choreutis in annum muneris immunitas daretur; qua 
facultate abusi choragi eos juvenes potissimum delige- 
bant quibus per aetatem militandum erat. Quae nimia fa- 
ciHtas adeo perniciosa facta est ut Demosthenes, in tertia 
oratione Olynthiaca, non magis leges de theatrali pecunia 

(i) Livius, VII, 2. — (2) Diodorus, IV, 5. 

quam de vacatione mililiae, tanquam ad perniciem civi- 
tatis redundantes, aggressus sit [Olynth., III, H). Suasit 
etiam, sicut tradidit grammaticus aliquis^ ut quicunque 
catalogo inscripti essent militare cogerentur, et in cho- 
rum eligerentur quorum aetas nondum usui esset {Schol.y 
p. 31, 16). In choris igitur, Athenis, militiae vacationem 
ex lege dari posse, eamque plerumque fuisse concessam, 
aliquando tamen a magistratibus negatam videmus. De 
actoribus et musicis nihil comperlum habemus. 

Omnem vero dubitationem sustulerunt Amphictiones 
a quibus decreta fuit in perpetuum artificibus qui col- 
legii participes erant, vacatio militiae. Quam, Augusti 
temporibus, scenicis ab omnibus concedi docuit Diodori 
locus supra laudatus (IV, 5). 

T Alterum jus, quod non minus fuit, duobus voca- 
bulis, a<ju>.ia et a(y<pa>.eia, definitur, quae, plerumque in 
proxenorum decretis conjuncta, idem fere significant. Si 
accuratius quaeras, haec ad personas, illa ad res spectat. 
Omnino vetitum « ne cui liceret artificem trahere, neque 
bello, neque pace, neque res ejus rapere (1) » . Quantum 
hoc valeat, decIarapHt tituli quibus idem jus Teiorum ci- 
vitati conceditur. « Si quis publice aut private Teiis 
injuriam fecerit contra decretam a nostra civitate a<7u>.iav, 
liceat cuilibet Teiorum praesenti quum res, tum servos 
prehendere, si quis abegerit; magistratus autem qui 
munere fungentur eos qui leneant reddere cogant, nec 
ob id mulctam aut litem subeant (2). » Alia etiam ta- 
bula, jus auxilii non magistratibus solum sed privato 
cuique tribuitur, ita ut Teio res suas repetenti privatus 
auxiliari possit, magistratus debeat (3). Majus etiam in 

(i) Decreta Amphictionum, 1. 19-20. 

(2) Le Bas et Waddington , Imcr, d^Asie-Mineure, 70. Cf. 66, 
67, 68 a. 

(3) Ibidem, 73. 

Aplerensium decreto additur : « Si quis ex Aptera Teiis 
injuriam fecerit, tenealur lege de sacrilegio (1). » Plu- 
ribus rem explanant iEtoli «Ne liceat cuiquam iEtolo- 
rum aut eorum qui iEtoliam incolunt trahere Teios aut eos 
quiTeum incolunt, ex quolibet loco impetum facienti; 
sed ii tuli et inviolati sunto ab iEtolis et ab eis qui ^Eto- 
liam incolunt. Si quis vero trahat vel ipsos vel res ex urbe 
aut agro, quoe quidem manifesta erunt, ea recuperanto 
prsetor et novi semper synedri; de iis vero quse non erunt 
manifesta, ratio reddenda sit illis qui injuriam intulerint,. 
Teiis data facultate litis intendendae et cetera jure perse- 
quendi, quemadmodum et in scenicis artificibus fieri lex 
iEtolorumjubet(2).)) His ultimisverbisadmonemur jam 
antea idem juris artificibus concessum fuisse quod tunc 
Teiis conceditur. In bello quid hoc valeat, satis perspi- 
cuum est; in pace, meminisse oportet, quando lis pere- 
grino intenderetur, civi licuisse rebus et servis, de quibus 
litigetur, statim manum injicere. Quas vindicias, adver- 
sus externos legitimas, sustulit ka^AioL arlifici concessa. 
In omnibus igitur regionibus, res suas repetere aut ad- 
versus repetentem tueri, tanquam civis, potuit; adjutores 
ctiam habuit magistratus qui in munere erant, privatos, 
quicunque volebant. 

Qua3 securilas Amphicfionum decretis confirmata est 
et pluribus verbis definita. Additum etiam in altero ne 
cui liceat artifices pro pignore trahere, pudta^etv (3). Quod 
quidem e nova collegiorum inslitutione ortum; quum 
enim sodalitatis nomiue cum urbibus aut privatis pacta 
fierent, timendum fuit ne, iis neglectis vel violatis, aut 
artifex aliquis traheretur, aut ipsius res raperentur ul 
pignoris loco essent. 



(1) Le Bas et Waddington, Inscr. d^Asie-Mineure^ 75. 

(2) Ibidetn, 85. Cf. 8i. —(3) Decreta Amphictionum, 1. 84. 

Gaulum lamen, prudenti exceptione, ne privatae sce- 
nicorum licentiae per privilegia coUegiorum impunitas 
daretur. Vetito igitur ne quis artificem rapiat, additur : 
« nisi quis ob debitum sit civitati obnoxius (1) ». Nempe, 
quum in aliis aes alienum contrahere potuerunt, tum 
privatim cum civitatibus de ludis agendis paciscebanlur, 
quibus si defuissent, accepti pignoris duplex mulcta 
solvenda erat (vide p. 52). Adversus quam injuriam 
jus omne suum retinuerunt civitates, quo aut ipsum 
artificem aut ipsius res raperent. Eadem exceptio in 
privatis « nisi quis privatim privati debitor sit (4) ». 
Nec sine causa dictum fuit illud privatim. Duplex enim 
artificis persona; si quid pactus nomine collegii, pro- 
missis non steterat, nuilae in eum vindicia3 legitimae; 
sin proprio nomine ses alienum contraxerat, de jure suo 
non cadebat creditor. Idem cautum fuisse ab Amphictio- 
nibus et in ceteris beneficiis suis admonet alia tabula 
quam paulo infra plenius proferam (vide p. 47). 

Jam ac<pa>.eiaad artifices ipsos spectat. Quod jus maxi- 
mum videbitur cuicunque cogitanti quam frequentia 
fuerint inter Grsecos bella, quam subiti finitimorum 
hostium impetus, quam durae belli leges quibus victi a 
victore in servitutem rapi et vendi poterant. Artificibus 
autem maxime necessarium, quibus tam saepe, tam 
longe a patria vel collegio, artis exercendae causa, ili- 
nera suscipiebantur; quae nequaquam fieri potuissent si 
inter bellantes deserta injuriae praeda jacuissent. Itaque 
jam multo ante et institutis et usu receptum fuerat ut 
inviolati in bello versarentur. Sic, quum armis flagraret 
Arcadia, concurrenlibus Spartanis et Achaeis, scenici 
artifices piacide e Messenia remeantes per agrum Megalo- 

(1) Decreta Amphictionum, 1. 20-2i.. 

(2) Ibidem, 1. 21-22; cf. 1. 85. 

politanum exercilui Gleomenis occurerrunt a quo non 
modo non vexati sunt, sed etiam ipsis in castris editum 
spectaculum et proposita victoribus praemia (1). Supe- 
riore jam saeculo, quum terra marique decertarent 
Athenienses et Philippus, duobus actoribus Atticis, 
Aristodemo et Neoptolemo, nuUo obstaculo, nuUo peri- 
culo, Athenis exire, ad regem Macedoniae adeundum, 
mare infestum praedonibus transire, terram hostilem 
ingredi per omnes licuit (2). Ita, quod Aristophanes in 
Dicseopoli suo finxit, ut solus inter armatos placida pace 
frueretur, id vere artificibus contigit ut inviolati nuUo 
armorum, nuUo militum agentium et trahentium metu, 
secure per medios exercitus commearent, non privato et 
turpi foedere, ut ille, sed communis dei ministerio con- 
secrati. 

Sanctio autem decretis suis ab Amphictionibus addita 
« ut ei quicunque contra haec quidquam ageret, ratio 
reddenda foret apud hieromnemones quum ipsi tum 
urbi in qua injuria artifici fuisset iilata (3). » Hac sanc- 
tione plerumque sua beneficia confirmaverunt Amphic- 
tiones; quam in decreto utroque, iisdem fere verbis con- 
ceptam, et in aliis reperire est, nempe in illo titulo 
adhuc inedito quem ipse, facta excavatione in lempU 
Delphici ruderibus, repertum cum aUis descripsi. Ubi 
Amphictiones, quum variis honoribus et privilegiis exor- 
nent viros pietate et studio in vindicandis templi opibus 
et contra nefarios ausus protegendis insignes, decernunt 
« et ipsos et posteros eorum inviolatos esse debere et 
beUo et pace et iisdem gaudere quibus ceteri qui de deo 
et de Amphictionibus bene meriti sint; si quis vero 

(1) Plutarch., Cleomen,, 12* 

(2) Demosth., De pace 6; Be male gesta legatione, 315 ; cf. ar- 
gumentum. 

(3) Decreta Amphictionum, 1. 20-25 ; 85-87^ 

alicui eorum iDJuriam intulerit, ei rationem reddendam 
fore intribunali Amphictionum, secundum legem. » In 
decrelo de architecto Delphici templi, quod a Philippo 
Le Bas jam editum paulo plenius legere potui, ea sunt 
in fine : « Placuit hieromnemonibus inviolatum esse et 

ipsum Damonem et res ipsius ; si quis vero quid- 

quam amoverit ex hujus rebus , ei qui rapuerit mille (?) 
stateras solvendos esse deo consecrandos, Damoni autem 
licere eum in jus agere apud hieromnemones; civitatem 
vero Delphorum et ceterorum Graecorum quicunque vo- 
luerity opem ferre Damoni adversus rapientes, nisi quis 
rapuerit ob pactum privatum aliquam accusationem in- 
ferens Damoni (1). » Artificibus vero violatis, culpa non 
in auctorem unum dehcti recidit, sed in urbem quoque 
in qua admissum fuerit delictum. 

Ex his autem patet magnam fuisse etiam ea aetate 
Amphictionum vim et auctoritatem, et in quibusdam 
rebus et temporibus verecommune Graecorum consilium 
preedicari potuisse. Magnum sane illud cives communi- 
bus muneribus ferendis liberare, violatorem decretorum 
civitatis suae judicio eripere et hieromnemonum senten- 
tiis damnandum tradere, atque etiam urbi quae in agro 
suo talia patrari siverit mulctam irrogare. Sed, ut Del- 
phici oraculi, ita Amphictionici consilii auctoritatem in 
rebus sacris facile accepit Graecia. Quid autem magis ad 
religionem pertinuit quam secure artifices ad placandos 
colendosque deos operam civitatibus praebere? Quid piis 
hominibus dignius quam oracuh's Pythii ApoUinis ob- 
sequi? 

Gongruens cum beneficiis Amphictionum oratioelquo 
fuerint animo non i*es solse sed ipsa verba benevolentiae 
plena declarant : « ut videant Athenienses studere Ara- 

(1) Le Bas, 3« partie^ 840^ 

phicUones ut et heec servent in omne tempuset quidquid 
aliud boni habeant de scenicis artificibus deceruen- 
dum (1). » Nec defuit aut comitas in accipiendis sceni- 
corum legatis^ aut diligentia in incidendis tabulae in 
templo decretis, aut mittendo ad populum senatumque 
Atheniensium litterarum exemplo. Qu» res Amphictio- 
nibus adeo digna studio et ipsorum piefati conveniens 
visa est ut quinque etiam aliorum lapidum fragmenta 
teneamus, in quibus de scenicis splendide aut benevole 
consulitur (2). Quae quum miserrime habita sint, paucis- 
sima eruipossunt; illud tamen in uno manifestum est, 
ceteris quibus jam gaudebant artifices addi jus xP^^Q" 
(popia;, id est ferendae aureee coronae (3). Quod quidem 
parvi momenti videtur et gloriae potius artificum quam 
ulilitatis gratia concessum. Sed cum his insignibus con- 
jungi alia maximi pretii docet Demosthenes. Quum enim 
Athenis poenae delictorum secundum personas et tem- 
pora variarent, si quis verbo aut facto privatum violavis- 
set, adversus eum vis aut maledicentiae aclio ferebatur; 
super solitas poenas, irrogabatur indignitas, aTi[jLia, quae 
civi gravissima poena fuit^ si quis violavisset thesmothe- 
tam, archontem aut quempiam eorum quibus civitas 
immunitatem aliquam aut/w5 ferendce coronce aut alium 
honorem Iribuisset (In Midiam, 31-33). Hoc igitur novo 
Amphictionum decreto scenici non inanem honoris spe- 
ciem adepti sunt, sed jus certum quum, graviore poena 
ejus quiinjuriam intulisset, facto aut verbo violarentur. 
Non minor fuit civitatum erga scenicos benevolentia. 
Quomodo populum, senatum magistratusque per legalos 
suos adierint, quam studiose accepta eorum mandata 



(4) Decreta Amphictionuiii, 1. 34-37. 

(2) Corpus inscr. gr,, 1689. — Le Bas, Attiquey 376-379, 

(3) Le Bas, Attique, 377, L 7. 

fuerint, jam supra docui. Pretio tamen erit audire qua 
oratione adversus lasenses usi fuerint Teii arlifices, quo- 
rum verba prorsus sunt beneficia magis conferentium 
quam petentium. « Ut lasenses quoque populi nostri 
studium compertum habeant et quam geramus benevo- 
lentiam erga amicos temporibus ad versissimis , placuit 
eligi legatos qui, postquam lasum pervenerint et hoc 
decretum praesidibus reddiderint et senatum populumque 
adierint, declaratis honoribus qui ipsis decreti sunt et 
renovata tradita a patribus mutua amicitia, invitent la- 
senses ut retineant eam erga coUegium scenicorum cari- 
tatem necnon augeant amicitiam convenienter traditae a 
patribusbenevolenti8e(l). » 

Itaque, in agendis ludis, maxime consultum scenico- 
rum honori. In Soteriis, eorum sacerdos, initio tituli 
cum archonte Delphico ethieromnemonibus inscribitur, 
unde fit probabile eum inter ludorum prsesides locum 
obtinuisse. Non minorem fuisse ejus rationem in Musaeis 
Thespiensibus docet titulus, his novissimis annis reper- 
tus. Cujus initium, quoniam id aliter atque editor, in- 
telligendum puto, emendatum repetam (2). 

« Xenone archcyate, agonotheta iterum Cleaeneto Da- 
sii filio, sacerdote Musarum Polycratida Euphami filio, 
artificum vero Argivo, scriba Amphiclida Cleaeneti filio, 
pyrophoro Cleaeneto Dasii filio, illi in Musaeis vicerunt. » 
Hic enim duorum sacerdotum mentio facta est: unus 
Musarum est, Polycralidas, Thespiensis; alter artificum 
nescio cujus coliegii, Argivus. Athenis memoravi praeci- 
puam fuisse sedem sacerdotis Bacchi Eleutherensis, qui 
quidem publicus civitatis, non artificum fuit; imperato- 
rum modo astate constat positas fuisse proprias scenico- 



(1) Le Bas et Waddington, Inscr. (TAsie-Mmeure^ 281 , 1. 26-3o. 

(2) Decharme, Inscriptions inedites de la Beotie, 26. 

rum sacerdotum sedes (vide p. 97). In Larissae theatro, 
certos cuneos artificibus reservatos fuisse declarant lit- 
terae gradibus ipsis inaratae toi; TepiTai? (1). 

Privatim quoque artifices civitatum gratiam sibi conci- 
liaverunt. Neminem enim facilius quam hoc genus civi- 
tate aliisque praemiis donarunt. Aristodemum, genere 
Metapontinum, bis in Lenaeis victorem, factum esse Athe- 
niensem scimus et muneribus publicis vel amplissimis 
functum (vide p. 82). Cratonem quoque Chalcedonium, 
tibicinem cyclicum, Pergameni civem suum esse volue- 
runt. Eumdem virum ephebi, praetores et populus Teio- 
rum tribus coronis ornaverunt (2). Alios praeterea multos 
in aliis civitatibus adscriptos, et vulgatam fuisse eam fa- 
cilitatem testatur Cicero, artificium quidem eorum exte- 
nuans ut Archiae clientis sui aestimationem augeat. « Et- 
enim quum mediqcribus multis et aut nuUa aut humiU 
aliqua arte preeditis gratuito civitatem in Graecia homines 
impertiebant, Rheginos credo aut Locrenses iaut Neapo- 
litanosaut Tarentinos^ quodscenicis artificibm largirisole- 
banty id huic summa ingenii praedito gloria noluisse (3). » 
Statuas etiam artificibus publice aut in urbibus aut in 
templis positas commemorant quum ceteri scriptores, 
tum maxime Pausanias et Athenaeus. Quam gratiam ar- 
tificum magis atque magis crescentem e titulis impera- 
toriae aetatis minus cognitis melius ostendemus. 



(1) Ussing, Inscriptiones ineditcs^ 15« 

(2) Gicero, pro Archia poeta, 5. 

(3) Le Bas et Waddington, Inscr. d^Asie-^Minjsure, 1558« 

VI. 



Qua ratione ^ollegia scenica eertamiiiibus meris 

edendis operam dederint? 

In disputatione de re ludicra, sero ad ludos ipsos 
4ccedo, ipsorum artificum rationi obseciitus, quorum in 
monumentis res scenica parvi fuisse videtur prae rerum 
divinarum cura et rerum civiiium ad ipsos pertinentium 
studio. Utique diligenter quserendum est quomodo sce- 
nica coliegia muneri suo non defuerint, scilicet qua 
ratione civitates ludis sacris scenicos adhibuerint, rur- 
susque ipsi ad placandos colendosque deos operam prae- 
buerint. 

Civitatibus, in quibus artificum coUegia sedem posue- 
rant, Athenis, Thebis, Teo, nunquam ad peragendos 
ludos scenici deerant. Praeterea, cautum fuit Atbenis ne 
quis eorum debita opera civitatem fraudaret et mulcta 
irrogata, si quis in lempore festorum non adesset. Exem- 
plo est Thessalus tragoedus ; is quum Alexandri gratia, 
sese ad certamina in Phcenicia maximo apparatu edenda 
contulisset, Dionysia deseruit; propter quod mulctatus 
ab Atheniensibus regem rogavit ut per litteras ad Athe- 
nienses missas eam mulctam deprecaretur ; quam contra 
Alexander ipse solvere maluit (1). At suis non contentae, 
eaedem civitates externos quoque artifices in ludorum 
suorum communionem admittebant atque etiam invita- 
bant. Athenis nempe, plerosque tibicines qui in fabulis 
agendis aut in choris canebant, magistrum aJiquando 
ipsum, peregrinos fuisse probant choragorum dedica- 
tiones (2). 

(1) Plutarch., Alexand,, 29. —(2) Le BaSj Attique, 466-474. 

Thebis quoque, quamvis in ea urbe collegium sceni- 
corum consedisset, haud dubium est externa etiam col- 
legia ludos adiisse. Quis enim artificibus ex Isthmo et 
Nemea proxeni Thebani usus, nisi ipsi in eam regionem, 
ad certamina subeunda, commigrassent (vide p. 27)? 
Diserte etiam declarant Teii scenici se : « Delphis, Py- 
thiis et Soteriis; Thespiis, Musdeis; Thebis, Heracleis 
ludis adfuisse(l). » Ex quo perspicuum fit urbes eas 
primum artificum suorum operam sibi vindicasse, deinde 
externorum quoque auxilia libenter accepisse atque etiam 
qu8esiisse. Tanti momenti videbatur ludos sacros quam 
splendidissime peragi, quum ad augendam certaminum 
laudem, tum maxime ad conciliandam civitati per mag- 
nificentiam apparatus deorum benevolentiam. 

Sed paucae admodum erant urbes quae per suos arti- 
fices, ludos non dicam perficere, sed vix inchoare pos- 
sent. Quos quum omitti nefas esset, id plerisque curan- 
dum fuit ut scenicos ex aliis regionibus pretio aliicerent. 
Hi vero ea conditione conducebantur ut, si ludis defuis- 
set artifex, pignoris prius acce^pti duplex mulcta solve- 
retur. 

Aristodemus, Aiheniensis tragoedus, quum verbis ad 
Athenienses relatis, populum senatumque et ipsum De- 
mosthenem spe pacis decepisset, invitatus ut legatione 
apudMacedonum regem fungeretur, excusationem attulit 
ea quae cum pluribus civitatibus ad fabulas agendas pac- 
tus esset ; tum Demoslhenes in concione verba fecit ut ad 
eas civitates legatos populus mitteret qui pro Aristodemo 
publice mulctas deprecarentur (2). 

Magis vero atque magis extra fines veteris Graeciai pro- 
pagatum fuit rei scenicae et musicorum ccrtaminum stu- 



(4) Corpus inscr. gr.^ 3067, 1. 20. 

(2) iEschin., De male gesta legatione^ 19, et Scholiast. 

dium, quum Macedoniae Cyprique reges et Thessalorum 
tyranni Graecarum artium splendore nobilitari vellent et 
latiorem etiam campum artificum industriae arma Alexan- 
dri aperuissent. Nulla non civitas theatrum suum exstrui 
cupivit, ut paulo infra in insulis iEgaei maris videbimus. 
In Asia vero, non dico in lonia, iEoIia aut Caria, jam- 
dudum ad eas artes coloniis graecis conversis, sed in Ly- 
cia et Pamphylia, effossa theatrorum rudera Alindae, Pa- 
tarae, Xanthi aliisque in urbibus non ita nobilibus. Quid 
in novis Syriae iEgyptique regnis quorum domini, Graecae 
originis memores, veterem Graeciam aequare atque etiam 
superare magnificentia ludorum et apparatuum sumpti- 
bus studuerunt? 

E tanta certaminum musicorum frequentia satis appa- 
ret quanta scenicorum collegiorum opera esse dcbuerit. 
Quis fuerit artificum numerus statuere non licet, sed 
tantum e paucis documentis conjecturam facere. Alexan- 
dri tempore, tria millia artificum in extremos Asiae fines 
sese contulerunt (1); Alexandriae. in una pompa regis 
Ptolemaei, citharistae, quorum solorum traditus est nu- 
merus, cecinerunt trecenti (2). Hinc aestimes quam multi 
in uno collegio simul versati sint. Certe scimus, quum 
Teium coUegium Lebedum commigravit, libentissime 
scenicos a Lebediis acceptos fuisse, laetis quod urbi suae 
incolarum infrequentia languenti haud parva fieret ac- 
cessio (3). 

Plurimos in unoquoque coUegio omnis generis sceni- 
cos fuisse oportuit, qui tam multarum urbium ludis suf- 
ficerent. Primum enim in sua, ut ita dicam, provincia, 
collegium Teium, sive ex arbitrio suo sive e pacto, ad 
peragenda in civitatibus Dionysia aut alia festa, artifices 



(1) Plutarcli., Alexand., 72. — (2) AthenaBus, V, ch. 34. 
(3) Strabo, XIV, i, 29. 

mittere consuevit. Prselerea, longius etiam peregrinaban- 
tiir et Graeciam ipsara petebant ut ludos maxime insignes 
adirent et cum aliis collegiis certarent, ut Delphis, Thes- 
piis, Thebis factum fuisse docuit titulus supra laudatus 
(vide p. 52). Item, artifices ex Isthmo et Nemea, non 
modo Messenem (1), Sicyona (2) et ceteras Peleponnesi 
partes invisebant, sed Thebas (3) quoque et ipsam Teum 
(vide p. 8). Maxime igitur opportuna fuit scenicorum 
collegiorum institutio, ut in certas civitates confluerent 
ex omnibus regionibus artifices atque in eis communiter 
artificio operam darent, in greges comicos tragicosque 
sociarentur, choros etiam pueriles, viriles et comicos 
perpetuos docerent, atque ex his scholis per omnem Grae- 
cum orbem rem ludicram perferrent. 

Qua ratione in iis civitatibus in quibus nullum erat 
scenicorum corpus, ludis, qui religionis causa instituti, 
sine piaculo omitti non poterant, operam artifices prae- 
buerint, tituli haud pauca suppeditant, quibus explana- 
tis, etsi non omnia expedientur, summa tamen rerum 
apparebit. 

Aliam apud alios rationem fuisse vix est quod moneam. 
Corcyrenses, quamvis urbem haud ignobilem et opulen- 
tam haberent, nonnisi conductis artificibus, Dionysia sua 
edere potuerunt. Sed res, maximi momenti populo visa, 
sumptibus publicis et per magistratus agebatur, secun- 
dum peculiarem legem quae lex agonothetae dicebatur. 
Quam impensam civium suorum duo homines quum le- 
vare vellent, egregia muuificentia centum et viginti mi- 
nas, quas intactas servari jusseruntdonec cumulatae usu- 
ris centum et octoginta minas explerent, urbi et Baccho 
consecraverunt; quarum e fcenore, altero quoque anno, 



(1) Plutarch., Cleomen,^ 12. — (2) Corpus inscr^ gr., 1108. 
(3) Vide titulum p. 27. 

artifices ad Dionysia conducerentur. In pecunia locanda 
et tuenda, mira diligentia donantium est, ne quid muneris 
sui pereat vel ad alios usus traducatur; quee omnia sena- 
tus decreto sancita et magistratuum curis administrata. 
Locatio enim pecuniae per senatum fieri debet, praeconis 
Yoce nuntiata, ea conditione ut quoque mense una mina 
duas drachmas ferat nec credatur nisi tribus viris locu- 
pletibus et natu grandibus; a quibus, si non statuto die 
foenus solvatur, duplex exigendum sit. Apud senatum 
quoque pecuniae in sumptus erogatae ratio reddenda est 
ipsi agonothetae in quem, si quid peccaverit, secundum 
legem agendum nomophylacibus, sicut in aliis pecuniis 
sacris et publicis (1). 

Nec minus quod ad conducendos artifices spectat pu- 
blice per magistratus procuratur. « Mittito civitas, se- 
cundum agonothetae legem, ad conducendos artifices et 
Dionysia, ex quo incipient, altero quoque anno peragat, 
nisi bellum obstet , differentibus senatu et concione. 
Conducito, e foenore trium talentorum, quinquaginta 
minarum Corinthiarum pretio, tres tibicines, tres tra- 
goedos, tres comoedos (id est, tres greges tragicos et co- 

micos) Danto quoque artificibus e foenore victum 

justum, prseter quinquaginta minas (2). » Si propter bel- 
lum aut aliam causam ludi peragi non possunt, pecunia cu- 
mulari debet; si peccato civitatis non fit usus praescriptus 
muneris, de pecunia cadit quam sibi donantium hseredes 
vindicabunt. 

Titulum longissimum, 146versibus exaratum, quam 
brevissime exposui. Sunt tamen quaedam notanda de 
mercede artificum. Quam si recte computare velis, me- 
minisse oportet quod fuerit tunc temporis pecuniae foe- 



(1) Corpus inscr, gr., 1845, 1. 105. 

(2) Corpus inscr. gr.y 1845, I. 15-25. 

nus. Modicum visym fuit duas drachmas pro mina, id est 
circiter 25 % exigere, quum praescribatur ne plus quam 
duaepetantur (I). Igiturquinquaginta minae idem valeant 
quod aetate nostra fere ducentee. Illud quoque animad- 
vertendum, eamdem semper mercedem, quicunque futuri 
sint artifices, solvendam; ex quo apparet non tam artificii 
quam religionis observandae studiosos fuisse Corcyrenses. 

Haud alienam a priori, quanquam non omnino simi- 
lem rationem exhibet lasensium res scenica, ad quam 
pertinentes tabulse non minus quam novem et quadra- 
ginta innotuerunt(2). lilud sane fuit fortunse ludibrium, 
quum in maximis atque artium amantissimis civitatibus 
Athenis, Syracusis, tanta poetarum, actorum, musicorum 
copia, tanta laude, ubi litteris publicis signata fuerat re- 
rum scenicarum memoria, e tot marmoribus quibus in- 
cidebantur victorum nomina, e tot libris quibus ea dili- 
genter repetita scriptores tradiderant, vestigia admodum 
exigua aut omnino nulla supersint; ex uno contra Cariee 
oppidulo, et eo quidem ab antiquis ob ineptiam rei ludi- 
crae irriso (3), theatri rationes per quadraginta et duo 
annos (188-146) fere integras ad posteros pervenisse. 
Utcunque est, quum magna illa desiderentur, parva haec 
lucrari juvabit et ex eis, licet extenuatam, rei scenicae 
effigiem quaerere. 

In agendis annuis Bacchi festis, lasenses prius nihil 
aliud quam.pompam, choros civiles et sacrificia edide- 
runt; id autem sumptibus publicis procuratum, nisi 
agonothetae munificentia hoconere civitatem levasset (4). 

(1) Exemplum videas foenoris quatuor drachmamm pro mina, 
circiter 50 0/0, in Gythio titulo, Csesaris ajtate. Le Bas et Foii- 
cart, Inscr. du Peloponnesey 242 a. 

(2) Le Bas et Waddington, Inscr, (TAsie-Mineure, 252-299. 

(3) Strabo, XIV, II, 21. 

(4) Le Bas et Waddington, Inscr. d'Asie-Mineure^ 253. 

Aucta deinde ludicra largitionibus civiiim atque etiam 
inquilinorum qui haud pauci lasi versabantur. Usus 
paulatim obtinuit ut agonotheta et, numero incerto, cho- 
ragi cives et inquilini producerent artifices quorum nec 
numerus nec genus prsescriptum, sed varium e voluntate 
largientium aut artificum copia. Additum ahud genus 
munificentise, scilicet ut saltatoribus qui gratuitam ope- 
ram choris civilibus praebere debebant, una drachma 
dono daretur (I), et spectatoribus, quibus solvenda mer- 
ces erat, theatri gratis adeundi facultas fieret. Quam non, 
ut Athenis, liturgiam cives subibant, sed sponte sua; 
etenim, nonnulli bis aut ter sumptus eos de suo faciunt, 
quod munus, si fuisset impositum, per omnes iret vicis- 
sim nec saepius ad eosdem rediret. 

Nihil igitur, nisi sponte sua, largientibus magistratibus 
aut civibus, necesse fuit in ipso festo declarari qu» in 
proximum annum promitterentur, ut artifices mandandi 
tempus superesset. Qui ex externis regionibus acciti per 
plures dies aut fabulas agebant aut canebant, quum 
quisque eorum qui hoc munus susceperant per unum 
aut duos dies spectaculum largiretur. Exempli causa 
unam tabulam transtuli. 

« Stephanephoro ApoIIinis quarto post Menippum , 
agonotheta Moschione Antiphontis, illi, prius declarata 
voluntate, dederunt : Theaetetus Melanionis, qui fuit ago- 
notheta, Athenodorum Heraclidae comoedum, una die ; 
accepit chorus drachmam, spectaculum vero gratuitum 
fuit. Thesetetus Melanionis, qui fuit choragus,.... comoe- 
dum una die; accepit chorus drachraam, spectaculum 
vero gratuitum fuit. » Tres cives et unus inquilinus, qui 
choragi fuerant, eumdem comoedum, quisque una die, 
produxerunt. 

{\) Seqiior interpretationem quam dedit Waddington, p. 87. 

« Ex iis qui in meo magistratu voluntatem declarave- 
runt, dederunt : Pytho Scylacis, qui fuit choragus, Clino 

Evandri choropsaltriam, binis diebus Apollonius 

Bionis, qui fuit ex inquilinis choragus, Clino Evandri 
choropsaltriam, una die(l) » 

Pauci admodum artifices quotannis urbem adibant, 
duo, ad summum tres musici aut actores, iidemque a 
pluribus choragis continenter exhibiti. Octo annorum 
spatio quinque comoedi, tragoedi tantum duo, quinque 
tibicines varii generis, unusauloedus, tres citharistse, lu- 
dis adfuerunt (2). In hac artificum infrequentia, quum 
unum Athenodorum comcedum, qui lasum rur^s adie- 
rat per sex dies sex choragi produxissent, ex tempore, 
duo choragi per tres dies exhibuerunt in theatro mulie- 
rem j^opo^aXTptav, id est quae simul levem citharam pul- 
sabat et saltabat, nullo alio adhuc exemplo feminae inge- 
nuae in theatro saltantis, quam non coUegii scenici 
participem sed incolam lasensem, artem privatim me- 
ditantem fuisse certum est. 

Harum difficultatum quum lasenses poeniteret, et 
cuperent Dionysia constantius et splendidius peragi, 
Teium coUegium per antiquam amicitiam rogaverunt 
ut sibi in ludis perficiendis subveniret. Huic rogationi 
responsum est, lato decreto, cujus simile nuUum alterum 
habemus; valde dolendum igitur quod primi versusnon 
integri ad nos pervenerint. Ex initio, quae potui trans- 
tuli. 

c< Sententia coUegii scenicorum ex loniaHellespontoque 
et praesidis Bacchi artificum. Quum lasenses amici et 
familiares adversus nos optime egerint, maximumque 
studium et amicitiam verbis et factis erga legatos nostros 



(1) Le Bas et Waddington, Inscr. d^Asie-Mineure^ 257. 

(2) \Le Bas et Waddington, Inscr. (TAsie-Mineure, p, 88. 

ostenderint, observentque ea quae sunt decreta ab arti- 
ficibus respondentibus secundum edicta Romanorum a 
quibus servati sunt Asiatici artifices, et priori tempore 

studium et aemulationem habuerint ad certamina 

placuit collegio scenicorum artificum mittere duo 

tibicines, duo tragoedos, duo comoedos, citharoedum, ci- 
tharistam, ut peragant deo choros secundum patria ipso- 
rum instituta, attribuere vero et eorum operas ; eos autem 
quicunque attributi fuerint, perficere Dionysiorum cer- 
tamina statis temporibus, in omnibus obsecutos lasen- 
sium legibus. Si quis vero ex iis qui attributi fuerint, non 
adfuerit lasi vel certamina non peregerit, solvat collegio 
scenicorum artificum mille drachmas Antiochicas, sine 
excusatione, deo consecrandas, nisivaletudinisauthiemis 
causa nequiverit. Huic autem sit mulctae excusatio, cau- 
sam agenti apud populum (artificum) et manifesta argu- 
menta afferenti atque, latis sufifragiis, absoluto secundum 

legem Legati designati sunt : Plutiades citharoe- 

dus, Lysimachus tragcediarum poeta, Nicostratus syna- 
gonista tragicus. Illi attributi fuerunt cum operis : tibi- 
cines, Timocles, Phaetas; tragoedi, Posidonius, Sosipater; 
comoedi, Agatharchus, Moerias; citharoedus, Zenotheus ; 
citharista, ApoIIonius Samius. — Stephanephoro ApoIIi- 
nis, tertio post Menetem, Tyrtaeo, Apaturione mense, 
sexta die, ratum fuit (1). » 

Nemo non animadvertit qui sit scenicorum sermo; 
quum enim amicitiam lasensium et diligentiam in ob- 
servandis collegii decretis collaudant, atque religionis 
solvendee studium suum et bonum animum erga veteres 
amicos et socios declarant, eaprorsus est oratio hominum 
qui invitati et rogati beneficium concedant et ea pree- 
scribant quae ipsis placuerint, magis quam artificum lo- 

(1) Le Bas et Waddington, Inscr. d^Asie-Mineure^ 28!. 

cum suee industrise quaerenlium. Quippe non hoc est 
fcedus aequo jure disceptatum, sed decretum scenicorum 
per legatos ad lasenses perfertur, sententiis populi san- 
ciendum; quod brevis mentio ultimi versus ab lasensi- 
bus ratum fuisse docet. Illud etiam notatu dignum, si 
defuerint artifices, nullum jus adversus eos lasensibus 
concedi; mulctam quidem irrogari, sed ab ipso coUegio, 
et eam Baccho, id est aerario collegii, consecrandam. 
Quum in Corcyrse quoque tabula nulla fiat mentio mulctae 
artificibus solvendse, si conducti pacto non stetissent, 
profecto patet scenicos et sibi et ceteris majores visos 
fuisse quam ut illud poenarum genus subire vellent. 
Ludi vero omnino Teiorum arbitrio permissi, cauto ta- 
men ut civitatis legibus obtemperarent ; ceterum nulla 
artifices eligendi facultas lasensibus datai) sed ii audiendi 
quoscunque collegium designavisset. 

Ludi tamen, ejus pacti gratia, et diligentius et splen- 
didius peracti sunt. (Juum enim prius duo vel tres sce- 
nici a choragis conducti producerentur, tunc quotannis 
duo tibicines choris civilibus afflabant et ipsi canebant; 
tragici et comici duo greges (primarum enim partium 
actor solus nominatur), citharcedus et citharista in sce- 
nam prodibant, ita ut jam fere nuUo musicorum ludorum 
genere careret civitas. 

Hinc quoque in conficiendis scenicis annalibus et in 
oommemorandis largitionibus nova ratio cujus unum 
exemplum e multis subjiciam. 

« Stephanephoro Apollinis post Antigonum Antigoni 
filium, agonotheta Theodoro Melanionis, filio, ex eis qui 
prius promiserant in Dionysiis, solverunt : Agonotheta 
Mnesitheus Athenodori, natura vero, Menedemi filius; 
choragi, Menedemus Menecratis, Theophilus Anaxippi, 
Dionysius Menippi, Menotimus Podonis, quisque ducen- 
tas drachmas; ex inquilinis, Agathinus Leontis Apamen- 

sis, Nicelas lasonis Hierosolymita, ulerque centum drach- 
mas (1). » 

Mercedis collegio scenicorum solvendse nulla fit men- 
tio; nequaquam tamen dubium est gratuitam operam 
non praeberi. Qui enim prius arlifices sumptibus suis 
conducebant, iidem tunc certam pecuniam largiuntur; 
choragi cives ducentas, inquilini centum drachmas. Unde 
etiam de mercede conjecturam facere licebit; jam insti- 
tuta recenti ratione, unus civis et tres inquilini sese con- 
sociant ut comoedum per duos dies producant; qui, si 
pecuniam e niore largiti fuissent, quingentas drachmas 
dedissent. Quas accepit unus comoedus, id est, unus ac- 
tor primarum cum duobus synagonistis et tibicioe. 

Quaravis et lasi et Corcyrae vocabulum aycSv usurpe- 
tur, satis patet nullum omnino in his ludis certamen 
fuisse, quos artifices unius collegii peragebant, nullis 
aemulis, nulLo praemio victoribus propositp. Ea ratio lu- 
dorum in multis civitatibus certe obtinuit, quae Plutar- 
cho ita frequens visa est ut hoc exemplo utilitatem ini- 
micorum ostenderet. « Equidem scenicos artifices vide- 
mus saepenumero in theatris remisse, nulla alacritate et 
ne diligentia quidem, certare inter semetipsos; quum au- 
tem certamen sit adversus aiios, non seipsos modo sed 
et sua instrumenta magis aptant, fides explorant, accu- 
ratiusque concentum instruunt et tibias canunt (2). » 

Priori generi ludorum, quorum meminit Plutarchus, 
apte congruunt tabulae Soteriorum Delphicorum. Quo- 
rum quum vix nomen notum esset, Athenis repertus 
lapis docuit ludos esse gymnicos et musicos in honorem 
Jovis Servatoris et Apollinis Pythii ab ^EtoIis et Athe- 
niensibus institutos, quod adversus barbaros templo Apol- 



(1) Le Bas et Waddington, Inscr. d^Asie-Mineure, 294. 

(2) Plutarch., De utilitate inimicorum, 3. 

linis et Grseciae imminentes prospere pugnassent (1), et 
nos, eodem anno (1860), circa templi rudera, quatuor 
tabulas Soteriorum eruimus. Quarum conficiendarum 
ratio prorsus nova, in ceteris ejusdem generis titulis 
nondum occurrit. Praescriptis enim, ut fieri solet ad tem- 
pus definiendum , archonte Delphico, insuper artificum 
sacerdote et hieromnemonibus, additur : illi certaveruni 
in certamine Soteriormn, quum in aiiis semper scribatur: 
illi vicerunt. Neque enim eorum qui \icerunt fit mentio, 
neque victores neque victi apparent, sed recensentur 
nominalira quicunque ludos attigerunt, eodem fere in 
quatuor tabuiis ordine : rhapsodi, citharistae, citharoedi, 
tibicines, quamvis aliquando unus sit citharista aut tibi- 
cen ; dein choreutae universi, quum pueri tum viri, nu- 
mero vario, nonnunquam cum suis magistris et tibicini- 
bus; postea duo, tres aut quatuor gr^es tragici et comici 
qui constare solent ex actoribus primarum, secundarum 
et tertiarum partium, magistro et tibicine; postremo 
choreutae comici. Nulius vero scribitur eTwvixiov vicisse, 
quod in veris certaminibus non deest. In fine etiam, quo 
magis fit perspicuum neque ullum commissum certamen 
neque ab ullo relata fuisse prccmia, nominantur ii qui 
vestes locaverunt. Adde quod plures bis aut ter vel qua- 
ter Soterios ludos adierunt, quorum nonnulli inter se 
cognatione junguntur. Unde satis constat ea certamina 
per unum collegium peracta et, in tabulis conficiendis, 
artifices non victoriee suse sed pietatis erga deos testimo- 
nium, parietibus templi incidi curavisse, in quo, quum 
^mnes pariter operam ut debita sacra diis solverentur 
praebuissent, omnium nomina pari jure inscripta fuisse. 
Per quod collegium ii ludi peracti fuerint non liquet. 

(1) Koumanoudis, Inscriptiones ineditWy 75. AtheniSj 1860. 

(2) Inscriptions inedites de DelpheS, 3, 4, 5, 6. 

Teios artifices ad Soteria invitatos fuisse docet titulus, 
sed quo tempore inscript» sunt Deiphicae tabuiae (220- 
190), nondum Delphos adierant^ perpauci enim in eorum 
catalogo Asiatici occurrunt. Quum Athenienses, Boeotos, 
Argivos Sicyoniosque et Arciades multo plures invenias, 
verisimile videatur tria Graecia^ collegia greges comicos 
tragicosque ad peragendos ludos misisse. Unum quidem 
tragicum gregem ex tribus Atheniensibus constantem 
invenimus, sed ceteros quum comicos tum tragicos mi- 
nime ad simiiem rationem referri posse ostendet sub- 
jecta tabula. 

COMOEDI. 



Actores I Zacynthius 

» II Zncynthius 

» III Eleus 
Magister — 

Tibicen Bueotus 5 



Gephallenius 
Boeotus 
Bceotus 
Bceotus 3 



5 6 

Atheniensis Tegeata 

Lacedaemonius Argivus 

Ambraciota Ambraciota 

Gargaricus Ephesius 



Heracleensis 5 Boeotus 



Tegeata 



Actores I Achaeus JEtolus 

» II Heracleensis 6 Atheniensis 

V III Boeotus Argivus 

Magisler Bceotus 4 Atheniensis 

Tibicen Naucratites Sicyonius 



Boeotus 

Atheniensis 

Epirota 

Bueotus — 

Heracleensis 4 — 



Bceotus 

Heracleensis 3 
Sicyonius 



Actores I Cyrenensis 

II Atheniensis 

III Atheniensis 

pster Megarensis 

Tibicen Bceotus 



w 



)> 



.-liilolus 
Argivus 
Athciiiensis 
Atheiiiensis 
Bceotus 6 



Gephallenius 

Boeotus 

Tegeata 



Actores I Ghalcidensis 

>» II Ambraciota 
III ? 

Magister Bceotus 

Tibicen Atheniensis 



Nuuieri adjecti notaut c|uibtis in ludis ittirum artihces cgerint* 

TRAGOEDl 










3 


4 


5 


6 


Actoi-es 


I 


Gassandrensis 


Milesius i 


Gasiandren&is 


Atheniensis 


» 


11 


Opuntius 


iEtolus 1 


Atheniensis 


Atheniensis 


» 


III 


Megarensis 


Milesius | 


Megarensis 


Atheniensis 


Magister 




Argivus 


Atheniensis 


Atheniensis 4 


Arcas 


Tibicen 




Chius 


? 


Atheniensis 3 


Boeotus 5 


Actores 


I 


Istiaeus 


Tareutinus 


Athenieusis 


Atheniensis 


v 


II 


Thessalus 


Arcas 


Acarnan 


iEgineta 


)) 


III 


Argivus 


TrcezcDius 


Cassandrensis 


Achxus 


Magister 




Bosporita 


Athenieusis 5 


Corinthius 


Boeotus 


Tibicen 




Atheniensis 5 


Arcas 


Bueotus 6 


Boeotus 


Actores 


I 


Mileshis J 


Sicyonius 






« 


II 


iEtoIus j 4 


Argivus 






» 


III 


Milesius ) 


Sicyonius 






Magisler 




Atheniensis 


Arcas 






Tibicen 




Sicyonius 


Bceotus 







Chori ipsi per artifices ejudem coUegii procurati fue- 
runt, exemplo, nisi fallor, adhuc inaudito. lasi enim, 
quanquam ludi per scenicos Teios peragebantur, chorus 
tamen constitit e civibus, nec in eo quidquam aliud 
agendum fuit Teiis quam ut saltantibus accinerent. Aliis 
quoque in civitatibus, quantum e scriptoribus aut mo- 
numentis novimus , civilis semper mansit chorus per 
quem civitas ipsa debitam erga deos pietatem solvere 
censebatur. In Soteriis vero, non modo non e civibus 
chorus constabat, sed ne unus quidem Delphus sallavit. 
Choreutae pueri e diversis regionibus congregati erant 
et exemplis demonstravi eos, in collegio scenicorum 
institutos, versari solere operamque jam a primis annis 
rei scenicae proebere (vide p. 13). 

Alterum genus fuit iudorum ad quos aut festorum 
nobilitas aut praemiorum amplitudo plurimos artifices e 
diversis coUegiis alliciebat. In his vere certabatur et no- 

mina sola eorum qui vicerant marmori incidebantur. 
Quorum certaminum monumenta exstant ante romanam 
aetatem, illa sunt : Amphiaraia Oropi, Museia Thespiis, 
Charitesia el Homoloia Orchomeni. 



VII. 



Quomodo arteiii ludicram musici^ poetfe^ aetores 

exereuerint? 



Qusesito qua ratione artificum collegia civitatibus ad 
peragendos ludos operam praeberent, altera qusestio ori- 
tur : quo modo musicas artes sceniciexercuerint,quid lit- 
teris, quid theatro attulerit aut abstulerit ea coUegiorum 
institutio. Quod ex ipsis artificum monumentis et ludo- 
rum tabulis aliquatenus perspici potest. 

Quarum artium certamina commissa fuerint, tertio et 
secundo ante aetatem nostram seeculo, docent eae tabulae 
quas paulo supra memoravi ; nonnullas ejusdem generis, 
sed aetate Romanorum inscriptas, in aliam partem distuH. 

Prsecones et tubicines, qui primum locum in tabulis 
obtinere solent, collegiis scenicorum non adscribendos 
puto, neque cujusquam adhuc in uUo monumeuto men- 
tio reperta est. In Soteriis ludis qui, sine certamine, per 
unum coUegium peragebantur, nullus est praeco neque 
tubicen. Ceterum eorum industrise potius fuit locus in 
exercitibus et in concionibus, et probabile est eos in 
singuHs civitatibus ministerio suo fuugi solere et inde 
aliquando ad certamina prodire (1). 

(1) Quum prsBco et tubicen simul nominentur intitulis, leviter 
emendandus mihi videtur ille locus Senecse : « Praeter ipsum 
theatrum Neapolitanorum, ut scis, transeundum est, Metronactis 
petentibus domum. Illud quidem farctum est ; et ingenti studio, 

5 

Musici. Primi ex eis inscribi solenl rhapsodi, anti- 
quissimum genus ; deinde citharoedi et citharistae, quo- 
rum hi sine voce, illi cum cantu citharam pulsabant. 
Citharoedi cum fidibus versus plerumque dithyrambicos 
canebant; Arionem auctor est Herodotus primum diihy- 
rambum composuisse et Corinthi cecinisse (I, 23) ; et 
multos quoque sua carmina cum cithara edidisse pro- 
babile est. Sed aliena quoque in certamine cani potuisse 
satis demonstrat lapis Teius, in quo discreta fit poetae et 
musici mentio : « Sacerdote (scilicet artificum) Deme- 

trio, agonotheta vero et sacerdote [dei Eumenis illi 

vicerunt in certamine] posito in honorem Attali : Dithy- 
rambis, Nicarchus Hermonactis Pergamenus, Proserpina; 

ad citharam canebat Demetrius Phocaeensis (1).» 

Licuit etiam versus antiqui poetae repetere. Cujus rei 
satis nobile exemplum tradiderunt scriptores. Quum 
Philopcemen, occiso Machanida, Nemeorum ludorum 
tempore rediret, theatrum ingressus est tum quum cer- 
tamen citharcedi incipiebant. Fortasse Pylades citharoe- 
dus Timothei Persas canens inchoavit : 

Qui libertatis decus affers nobile Graiis. 

Quem versum arripuit totus consessus, ad Philopoeme- 
nem, repetitis plausibus, conversus (2). Ex his, constat 
citharoedi fuisse ad citharam canere suos vel alienos ver- 
sus, novi aut veteris poetae, plerumque dithyrambum. 

Quanto fuerit honore id opus testalur Cicero : « Sum- 
mam eruditionem Grseci sitam censebant in nervorum 
vocumque cantibus : igitur et Epaminondas princeps 
meo judicio Graecise fidibus praeclare cecinisse dicitur, 

qui sit pythaules bonus judicatur ; habet tubicen (male tibicen) 
quoque graecus et praeco concursum. » Epistola, 86, 3. 

(1) Le Bas et Waddington, Inscr. cfAsie-Mineure, 93. 

(2) Plutarch., Philopcm., 11 ; Pausan., VIII, l, 3. 



— 67 — 

Themistoclesque aliquot ante annos, quum in epulis re- 
cusaret lyram, est habitus indoctior (1). » Eadem artis 
sestimatione, Meneclem queradam Teium legatione func- 
tum laudaverunt Cnossii « quod haud semel ad citharam 
versus Timothei et Polyidi necnon nostrorum antiquorum 
vatum, bene et ut decebat virum eruditum, in publico 
cecinisset (2) » . Actae etiam Teiis gratiae qui talem vi- 
rummisissent. Quem Meneclem si Teio coUegio assignare 
non liceat, non alienum certe a scenicorum artibuset eo- 
rum commercio ad ea studia formatum fuisse conjicias. 

Id artificii genus quanto ceteris praestiterit, docet ille 
Ciceronis locus : « Ut aiunt in Graecis artificibus eos au- 
loedos esse, qui citharoedi fieri non potuerint(3). » Cum 
quo maxime congruit fragmentum Attici tituli, ubi 
inscribuntur praeraia rausicis proposita. IUe est enira 
certarainura ordo : citharoedi, auloedi, citharistae, tibici- 
nes. Praeterea citharoedis quinque sunt praeraia et eorum 
primo corona aurea mille drachmarura , ultimo etiam 
trecentae ; aulcedis vero duo tantum, priori trecentae aut 
quadringentae drachmae ; cilharistis tria, primo quin- 
gentae (4). 

Auloedi ad tibiam canebant. Hoc genus in Pythiis 
displicuisse et sublatum fuisse auctor est Pausanias, 
quoniam tibiae tristissiraa sonabant et adspirante tibia 
canebantur raoesta carraina, elegi atque threni (X, 7). 
Nullus in Soteriis Delphicis auloedus, nuUus in Araphia- 
raiis Oropi ; certaraina taraen auloedorum retenta Athe- 
nis (5), Thespiis (6), Orchomeni (7), unus bis lasi 

(1) Tusculan. Disput., I, 2. 

(2) Le Bas et Waddington, Imcr, dfAsie-Mineure^ 81 ; cf. 82. 

(3) Pro Mursena, 13. — (4) Rangab^, Antiq. hellen.^ 961. 

(5) Rangab^, Antiq. hellen,, 961. 

(6) Decharme, Jnscriptions inedites de Beotie^ 26, 1. 21 . 

(7) Le Bas, S^partie, 621-623. 

cecinit (1). Auletarum, id est, eorum qui nude tibiam 
inflabant multa et varia genera : cyclicus tibicen aut cho- 
raules, pythaules, quibus solis proposita erant certa prae- 
mia ; alii actoribus tragicis, comicis et satyricis, chorisve 
puerilibus et virilibus accinebant. 

Poetce. Nunc ad poetas venio, quorum studia florere 
vidit etiam haec aetas, ut e certaminibus ludorum com- 
perimus. 

Poeta epicus (2) , aliquando nude dictus poeta (3) , 
quasi ille potissimum eo nomine dignus esset, qui Homeri 
vestigiis insisteret. Hoc in certamine poemata heroica 
aut eorum particulae proferri solita et recitari ab ipso 
vate. Ahud genus est eorum qui certant laudatione epica; 
nempe in Amphiaraiis Oropi carmini epico et iaudationi 
epicae diversa praemia proponuntur (4). Ea laudatio quae 
sit ostendit nuper repertus in Euboea titulus, in quo 
primum iocum obtinet laudatio in Apollinem (5) ; ita ea 
laudatio componitur in honorem dei cui ludi aguntur. 
Melius igitur laudationes, mea quidem sententia, diceren- 
tur Homeridarum carmina quae vulgo exordia et hymni 
appellantur. Utrique poetarum generi id commune fuit 
quod poemata versibus hexametris concepta proferebant. 

Poetae TrpoGoStcov in duobus titulis occurrunt (6). Quae 
fuit species quaedam hymni ad tibiam cani soHta, quum 
templis aut aris accedebant (7). 

Dithyrambicis poetis, qui quondam tanto honore Athe- 



(1) Le Bas et Waddiagton, Inscr. dfAsie-Mineurey 254 et 256. 

(2) Decharme, 26, 1. 15. — Keil, Zur Sylloge Inscr, bcet,, 21. 
— Le Bas, ^^ partie, 622. 

(3) Le Bas, ^'' partie, 621, 623. 

(4) Rangab^, Antiq, hellen., 965, L 9 et 13. 

(5) Ephemeris Archseologica, nov. ser,^ 412. 

(6) Decharme, \,^. — Inscr. ined. de Delphes, V, 1. 13. 

(7) Etym. Magnum. — Photius, Biblioth.^ p. 319. 

nis fuerant ut suura quseque tribus dilhyrambicum poe- 
tam aleret, multo minor ea aetate locus fuif. Uno in 
certamine, in honorem Attali instituto, dithyrambicus 
poelanominatur. Ex hoc tamen aliquid lucramur; nempe 
carmen victoris Proserpinam inscriptum fuisse et versus 
ejus generis ad citharam cani (1). Prosodicus et dithy- 
rambicus lyricis vatibus inserendi sunt. 

Dramaticae poeseos longe major fuit honos ; nam in 
plerisque ludis proponuntur praemia fabulis tragicis, co- 
micis, satyricis. Ita, si non arte etpreeclaris operibus, copia 
saltem fabularum floruit haec aetas. Tetralogiis, ut anti- 
quilus, nequaquam certatum puto; quum in titulo Oropio 
poeta tragoediaB, non tragoediarum inscribatur, probabile 
est unam modo fabulam proferri solitam (2). De dramate 
satyrico, satis constat jam a tragoediis sejunctum fuisse, 
quum non semel occurrat mentio poetarum satyricorum 
cum propriis actoribus. Exempli causa titulum Teium 
' proferam : « Satyris, Anaxion Thrasyclidis Mitylenaeus; 
dramate, Persis; agebat Asclepiades Heracliti Chalci- 
densis (3). » Quum Attali temporibus nuUum jara su- 
peresset Persarum regnura , debuit satyricus poeta id 
arguraentum e rebus veterura Persarum sumere, aut e 
recenti regno Parthorum quos Persas plerumque a Grse- 
cis scriploribus dictos fuisse scimus. 

Haud inutile arbitror e victorum catalogis ostendere 
quam late patuerit his temporibus carminum studium 
et poetica facultas. In epica poesi vicerunt tres Boeoti (4), 



(1) Le Bas et Waddington, Inscr. d^Asie-Mineure, 93. 

(2) Rangab^, Antiq, hellen.^ 961, 1. 28. 

(3) Le Bas et Waddington, Inscr, cfAsie-Mineure, 91 ; cf. 92, 
93. — Le Bas, 3« partie^ 622; cf. 584. — Decharme, Inscriptions 
de la Beotie, 26, L 27. — Rangabe, Antiq. hellen., 96i, L 21. 

(4) Rangabe, L 10. — Lc Bas, 3« partie, 622.— Keil, Zur Syl- 
loge inscr, bcet., 22. Aminias Demociis filius Thebanus in Chari- 

unus Eretriensis (1), unus Phoceeensis (2) in duobus 
certaminibus victor, duo etiam e regionibus maxime 
diversis, quorum unus Syrius ex Antiochia (3), alter 
Neapolitanus (4). 

In lyrica, unus Atheniensis palmam retulit (5) ; in 
Soteriis, tres certavisse, non vicisse dicuntur, quorum 
unus Corinthius, duo Sicyonii (6). Unus dithyrambicus 
Pergamenus fuit (7). 

Nova iragoedia vicit Sophocles, Sophoclis Atheniensis, 
praeclari vatis, e gente ortus; alter, in Amphiaraiis victor, 
Miiesius fuit (8); comoediarum scriplores, duo Athe- 
nienses (9); satyrici poetse, duo Athenienses (10), unus 
Thebanus (11), unus Mitylenaeus (12). 

Non omnes poetas coUegiis adscriptos fuisse verisimil- 
limum, plures iamen eorum participes fuisse certum est ; 
poeta tragicus Teii collegii legatione fungitur, item, duo 
ex Attico coliegio tragici ; necnon Alexandriae Philiscum, 
tragcediarum scriptorem, sacerdotio artificum functum 
fuisse vidimus (vide p. 20). 

tesiis Orchomeni, poemate epico et dramate satyrico duplicem 
coronam adeptus est (Le Bas, 622) ; ejusdem fiiius, Democles 
Aminise ia Amphiaraiis Oropi, vicit laudatione epica (Rangab^, 
Antiq. hellen,^ 961, 1. 10). 

(1) Ephemeris archaeologica, nov, ser.y 412. 

(2) Le Bas, 3« partie, 621. — Decharme, fnscriptions de la 
Beotie, 26, L 16. 

(3) Le Bas, 3« partie, 623. 

(4) Rangab6, Antiq. Ae//ew.,961, L 14. 

(5) Decharme, Inscriptions de la Beotie, 26, L 10. 

(6) /nscriptions inedites de Delphes^ V, L 13-16. 

(7) Le Bas et Waddington, Inscr. d^Asie-Mineure^ 93. 

(8) Rangab^, Antiq. hellen.^ 965, L 28. 

(9) Ibidem, L 30. — Le Bas, 3« partie, 622. 

(10) Decharme, 26, L 28. — Rangab^, 965, L 12. 

(11) LeBas, 622. 

(12) Le Bas et Waddington, Inscr. d^Asie-MineurCy 91. 

Actores. Dramaticam poesim maxime placuisse indicio 
est certaminum numerus et actorum copia. Hi fuerunt 
trium generum : satyrici, tragici et comici. 

Satyrorum actores a comoedis et tragoedis distinctos in 
pluribus titulis invenias. Ornatus quoque certis discri- 
minibusa comoedis differunt; cujus haud pauca exem- 
plaevasis pictis sumpta coUegit et diligenter illustravit 
Wieseler (1). Maxime memorabilis est pictura quaedam 
in qua videas totum satyricum gregem, jamjam fabulam 
acturum et ornatus induentem. Omilto Bacchum in lecto 
cum Ariadne recumbentem et Musam cui Himeros de- 
volans coronam affert, quae nescio an sint relatae victo- 
riae testimonia. Stant tres actores jam parati , quorum 
unus Herculem, alter Silenum, tertius nescio quem heroa 
reddit ; tum decem juvenum chorus, qui jam accincti 
cingulo satyrico et varie saltantes aut sedentes manu 
personam satyricam gerunt. His accinere parant tibicen 
et citharista; sedet didascalus manu sinistra volumen 
retinens. Quum plerisque nomina adscripta sint, jam in- 
telligas eam picturam non ex arbitrio compositam, sed 
veram effigiem unius gregis satyrici, fortasse ad servan- 
dam victoriae memoriam, expressam fuisse. Quum ex hac 
pictura, tum e ceteris videre est in satyris diligentissime 
retineri solita priscae originis indicia , nempe cingulum 
coriaceum cum ithyphallo et cauda caprina atque perso- 
nas vultus Satyrorum referentes. 

In tabuhs certaminum saepius victori poetae novae co- 
moediae aut tragoedi» adscribitur actor primarum, quod 
in didascaiiis atticis recentioribus semper factum est. Qui 
sitomnino qui vocatur actor novce comcedice, actor novce 
tragcedicej cum illa altera qusestione conjunclum est, de 



(1) Theatersgebaeude. — Monumenti scenici, Annal. Instit, 
arck., 1853, p. 33 ; 1871, p. 97. 

qua motae sunt multae disputationes. Occurrunt enim in 
iisdem tabulis tragoedi quoque et comoedi. Quos quum 
Boeckhius animadvertisset non appellari actores , neque 
poetarum nominareferri, eam novam interpretandi ra- 
tionem excogitavit « non illos esse histriones sed cantores 
lyricos; eumdem esse poetam et musicum; suos versus 
cecinisse tragoedos et comoedos, ut elegos suos cecine- 
runt veteres auloedi, nomos suos cilharoedicos citharoedi. 
Liquet xaivviv non esse novam veteri oppositam, sed genus 
aliud ilii antiquo generi oppositum. Quod quum sit dra- 
malicum, vetus illud necessario est lyricum judican- 
dum » . Quam sententiam pertinacissime piuribus locis 
defendit. Hinc inauditum illis temporibus genus carmi- 
num, comoediaset tragoedias lyricas finxit et multos ejus 
generis poetarum numero inseruit (1). 

Quae quum mihi parum probarentur, adversus viri 
doctissimi auctoritatem argumenta quaesieram, quse sup- 
peditabant tituli. Mirum enim videbatur lasi tantum 
placuisse id genus lyricae comoediae et tragoediae ut quot- 
annis duo tragoedos, duo comoedos audire velieut, nui- 
lum autem tragcediae et comoediae dramaticae actorem. 
Multo magis etiam displicebat Boeckhii opinio, quum in 
Soteriorum tabulis decem greges tragoedorum, decem 
comoedorum , cum didascalo suo, cujus nulius fuisset 
usus, si sua carmina cecinissent, descripsissem. Tandem, 
quum Boeckhii rationes perpendenti, tum opponenda tes- 
timonia ordinanti certissimum argumentum atlulit titulus 
Thespiensis, ann6 1868, publici juris factus. Nempe in 
catalogo Orchomenio invenimus : epinicia vicit comcedus 
Evarchus Herodoti Coronensis (2). In illo autem Thes- 
piensi : actor veteris comcedice Evarchus Herodoti Coro- 



(1) Corpus inscr. gr.^ 1. 1, p. 763 et 766. 

(2) Corpus inscr. gr., 1583, 1. 25-26. 

nensis (1). Quo exemplo dubium omne toUitur. Nempe 
idem est actor veteris comoediee et comoedus; idem aclor 
\eteris tragoediae et tragoedus. Hinc quoque apparet novas 
appellari fabulas quae nunquam , veteres, quae jam prius 
actae sint; uec minus perspicuum tragoedos comoedosque 
actorum, non poelarum numero adscribendos esse. 

De distributione partium inter aclores multum quoque 
et acriler a recentioribus disputatum est, quum hinc 
scriptores antiqui tres omnino fuisse tradiderint, illinc 
nonnullae fabulae a tribus peragi non potuisse videantur. 
Quum vero actores non vestium modo sed etiam cantus 
(neque enim recitari sed aliquatenus cani tragoedias so- 
litas fuisse notum est) certo discrimine differrent, novam 
interpretationem attulit vir ingeniosus et speciosis argu- 
menlis confirmavit. Nempe evincere conatus est primas, 
secundas, tertias partes non adpersonam quam luebatur 
artifex, sed ad cantus modum quo utebatur, referendas 
esse, ita ut in una fabula plures primarum, secundarum 
aut tertiarum partium actores esse possent (2). Huic opi- 
nioni repugnant Delphicae tabulee in quibus viginti greges 
tragici et comici inscribuntur, et ii constanter e tribus 
actoribus compositi. In uno comico sex quidem nomi- 
nantur, sed in eo facile aliquid perturbatum fuisse aut 
potius omissum agnoscas (3). Nempe, qui quartus inscri- 
bitur, is in prioribus ludis primas partes ; qui quintus, is 
cum priori secundas egit; praeterea in fine omissaest 
mentio magistri et tibicinis. Ex quo fit manifestum inter 
tertium et quartum excidisse magistrum et tibicinem, 
nec unum sed duos greges fuisse. His exempUs adductus, 
ad ea quae tradiderunt antiqui revertar, sciiicet tres tan- 

(4) Decharme, Inscriptions de la Beotie^ 26, 1. 31-32. 

(2) Edelestand Du Meril, Histoire de la comedie ancienne, t. I, 
append. 7. 

(3) Inscriptions inedites de Delphes, V, 55-71- 

tummodo actores fabulam egisse. Quum vero hi aliquando 
non videantur ferendis omnibus personis numero pares, 
illud eonjiciam, fieri potuisse ut qui primas, secundas, 
tertias partes sustinerent, ii soli actorum nomine digni 
haberentur; ceteri, etiamsi in scenam prodirent et verba 
facerent, inter operas non interactores numerarentur (1). 

Antiquas tragoedias repeti et actitari solitas fuisse et 
haec et alia testimonia satis demonstrant. Geterum, 
quanto honore fuerit tragoedia, illud declarat quod e 
septem legatis quos ad Amphictionum consilium misit 
Atticum collegium , quinque sint hypodidascali tragici. 
Aliud etiam afferam. Quum in insulis usus invaluisset 
ut decreti a populo honores in Dionysiis publice nuntia- 
rentur, et addatur quo in certamine fieri debeat ea pro- 
clamatio, comperimus iEginae, Salamine, Teni, Pari, 
Syri, Astypalaeae, Amorgi, Carthseae, tragcedorum annua 
certamina commissa fuisse (2). Quarum civitatum no- 
mina forte tantum prodita sunt; unde probabile videtur 
et in ceteris insulis tragoedias actitari solitas, etiamsi 
nullus adhuc lapis ejusmodi certaminis mentionem fe- 
cerit. 

In comoedorum certaminibus fabulas Menandri, Phile- 
monis et ceterorum quibus effloruit Atticum theatrum, 
S8epissime repetitas esse minime dubium est. De prisca 
comoedia aliquam suspicionem moverunt Delphicae ta- 
bulae. Nempe chorus comicus e septem saltatoribus sem- 
per compositus in quatuor catalogis inscribitur. Quem 
forsan comicam saltationem, ut cordacem aut sicinnin, 

(i) Apud priores 7rapaxopTiY^(J^« dicebatur, si quis choragus 
prseter solitos tres actores aut prseter constitutum choreutarum 
numerum, alios extra ordinem praeberet atque ornaret (vide 
Thesaurum grsecum, in verbo). 

(2) Le Bas, 4« partie, 1688, 1638, 1858, 3097, 1885. — Corpus 
inscr. gr., 2484, 2263 c, 2354. 

exhibuisse aliquis suo jure coujiciat. Sed notandum est 
inter choreutas comicos et comcedos et maxime didasca- 
losmultacommuniafuisse. Cephisodorus CaUiae, Bceotus, 
didascalus comicus (III, 57, IV, 63), choreuta comicus 
(VI, 76). Thyrsus Critonis, choreuta comicus (IV, 75), 
didascalus comicus (VI, 64). Unus ex choreutis (V, 75), 
fiiius est comoedi (IV, 61); alter frater est didascali co- 
mici (III, 57). 

Haecindicia, quamvis tenuia, animum meum inducunt 
ut conjiciam chorum comicum fabulas comicas egisse. 
Quum vero, in comoedia prisca tantummodo adhibitus 
fuerit, hinc putandum est, etiam secundo ante setatem 
nostram saeculo, fabulas Aristophanis, Cratini et cetero- 
rum repetitas fuisse. Sed affirmare nimiae sit temeritatis. 
Non omittendum est tamen in vasis saepius picturas ex 
antiqua comcedia sumptas effingi ; cujus actores, ex ha- 
bitus specie, preecipue corpuscuU et chitonis forma, cer- 
tissime agnosci demonstravit Wieseler (1). 

Quum veteres fabulae saepius repeterentur quam novae 
producerentur, quae cura priusipsorumpoetarum fuerat, 
ea magistris comicis tragicisque mandabatur ut actores 
docerent. Qui, in Delphicis tabulis, ambitioso nomine, 
didascali dicuntur, quamvis ea designatio plerumque 
poetis suas fabulas ipsis docentibus reservetur. Modestius 
in collegio Attico, iidem hypodidascali vocantur, memo- 
ria, credo, et reverentia tantorum poetarum qui eodem 
munere fungentes didascali dicti fuerant; quorum mor- 
tuorum se non vicarios sed ministros profitebantur. 

Si quaerimus quis fuerit, institutis scenicorum artifi- 
cum coilegiis, artium musicarum status, patet etiam hac 
aetate ea studia viguisse. Frequentia enim ludorum et 



(1) Wieseler, Tkeatersgebceude. — Monumenti scenici , Annal. 
Instit. arch., 1853, p. 33 et sq.; 1871, p. 97 et sq. 

gloria certaminum datus locus est novis ingeniis, nec 
defuerunt qui epos, qui lyricam et dramaticam poesim 
augere tentarent. 

In eo vero praecipua laus scenicorum collegiorum, quod 
pulcherrima \eterum poetarum opera agresti \el barbaro 
orbi intulerunt; hinc enim in Armenia Tigranes pluri- 
mos artifices congregavit et apud Parthos tragoedus grie- 
cus Bacchas Euripidis egit (1); illinc apud Jubam Mau- 
retaniae regem, scenici graeci bene accepti fuerunt(2); 
nec uUa civitas ad spectandas priscorum vatum fabulas 
artificibus caruit. Pauca ediderint posteris tradenda, 
certe sequalibus suis multum profuerunt cum quibus tot 
egregia opera, quae audiendi perpaucis prius copia data 
fuerat, communicaverunt. Videtur igitur hoclumen mu- 
sicarum artium quod in veteri Graecia et maxime Athe- 
nis, tanta claritate splendebat, non exstinctum fuisse, 
sed per totum fere orbem dififusum, quo latius, eo minus 
vivide etfulsisse. 



VIII. 



Quantum boiii« moribaft et Grfeeoriun libertatl 

artifiees seeniei noeuerintf 



De moribus scenicorum graecorum, notum est illud 
Aristotelis problema : « Quibus causis scenici artifices 
plerumque pravi esse solent? Nonne quod studii sapien- 
tise minime participes sunt, consumpta in necessaria 
artificii raeditatione vitae maxima parte, et quod plerum- 



(i) Plutarch., Lucvllus^ 29. — CrassuSy 33. 
(2) Athenaeus, VIII, p. 443. — Ipse Juba aut ejus nepos Mouffi- 
xYiv tatopiav perscripsit. 

que nunc in intemperantia, nunc in egestate degunt? Ex 
utroque enim pravitas oritur (1). » 

Alias causas jam antea Plato et altius perspexerat et 
subtilius expresserat. Primum inanem hominum fastum 
atque intolerabilem jactantiam, cum summa rerum in- 
scitia conjunctam in lone Ephesio effinxit, in quo non 
magis rhapsodum ipsum quam totum scenicorum genus 
a se perstringi admonuit. Deinde ostendit quam de- 
missa sit et humilis reipsa, etiamsi specie et habitu splen- 
dida, eorum conditio qui toti e plausu aut sibilis audien- 
tium pendeant, qui motus animi ad placendum, non 
glorise solum, sed lucri quoque causa, componant. 

Maxime vero probavit, perpetua aliena imitandi con- 
suetudine, vitia imprimi aut allini. Quod jam,in novitate 
rei scenicae, notaverat Solo, vir mitis alioquin sapientise 
neque a voluptatibus abhorrentis. 

Hanc disputationem, quam de integro, acerrimis utrin- 
que studiis, reeentiores moverunt, attingere hoc loco 
non libet. Quanquam enim multa et subtiliter et vehe- 
menter acta sunt, pleraque tamen ab ipso artificio aliena 
afferuntur, quibus res ipsa impediri et obscurari mihi 
videtur. In scenicis autem greecis magis nuda perspici- 
tur, et planius apparet pravitatem plerumque ex ipso ar- 
tificio necessitate quadam oriri. Neque enira, praejudicio, 
religionis causa, sententia de graecis artificibus ferri po- 
tuit, quos contra sacros homines esse et pio deorum mi- 
nisterio fungi Graecia universa existimavit. Nec rursus 
notam illam excusationem afferre licuit, scilicet cetero- 
rum contemptu scenicos in suimet contemptum praeci- 
pites agi, quum id artificium nulli apud Graecos neque 
pudori neque dedecori unquam fuisse viderimus, imo, 



(1) Aristot., Problem.y XXX, 10. Qui locus exscriptus legitur 
et apud Gellium (XX, 4). 

propter ipsum artificium et publicis studiis et honoribus 
auctos, atque a civitatibus et regibus homines privilegiis 
ornatos fuisse demonstratum fuerit. 

In ea igitur causa, de qua minime dubitaverunt anti- 
qui scriptores greeci, standum est Aristotelis judicio, mi- 
nime rei scenicae adversi. Cujus tamen prudentiam imitari 
decet et plerosque, non universos, scenico artificio depra- 
vatos fuisse putandum, ita ut, et in hoc genere, aliquis 
bonis hominibus superesse possit locus. 

IUud vero proprium crimen scenicis artificibus graecis 
exprobrandum videtur quod promptissime adversus pa- 
triae libertatem regum partes amplexi sunt, et in hoc 
proventu proditorum quibus oppressa periit, auxilium 
nequaquam inutile Macedonum regi attulerunt. Quod 
non casu aliquo vel Philippi solum artibus accidisse, sed 
potius ex artificum ingenio et conditione ortum esse 
existimo. 

His enim hominibus fastu inani elatis et largitionum 
appetentibus civilis aequahtas gravis semper visa est, et 
quaesitusqui blandiretur et largiretur. Jam, in Athenien- 
sium republica, Alcibiadis gratiam, opibus et spe supra 
civilem modum crescentis, appetiverunt artifices, cujus 
auxilio adversus leges uterentur. Hegemo scenicus qui- 
dam, quum ipsi dies dicta esset, congregatis scenicis ar- 
tificibus ad Alcibiadem confugit; is vero, gratiae osten- 
tandae causa et legibus contemptis ferox, ipse in Metroo, 
ubi actiones inscribebantur, magistratibus indignantibus 
et tacentibus, accusationem delevit (1). Hunc igitur du- 
cem et jam paene tyrannum artifices circumspectare; 
'hunc exsilio reducem studiis fovere. In navi qua vectus 
Pireeum ingressus est, Chrysogonus pythionica remigibus 
nauticos modos praecinebat ; CaUippides tragoedus, eodem 

(1) Athenaeus, IX, p. 407. 

quo in ludis ornatu, remigum erat hortator (1). Nec mi- 
nora scenicorum et poetarum studia erga Lysandrum; 
Aristonous etiam citharoedus, sexies Pythiis victor, pol- 
licitus est, si rursus vicisset, se ejus esse pronuntiatu- 
rum (2). Improspere quidem tunc ille exceptus, sed alii 
blanditiarum pretium tulerunt. 

Qua opportunitate mire usus est Philippus, et pro in- 
genio et pro ratione, scenicosque, voluptatura et domi- 
nationis instrumenta, sibi devinxit. Foedum sane et de- 
forme spectaculum exhibuit concursus ille graecorum 
artificum ad eos ludos quos, propter eversam Olynthum, 
Philippus e spoliis Graecae civitatis celebravit. « Capta 
enim Oiyntho, Philippus Olympia fecit, ad hoc vero fes- 
tum et celebritatem omnes artifices congregavit, illos 
pascens et victores coronans (3). » Ita, quum non Athe- 
nienses solum sed universi etiam Graeci dirutam funditus 
nobilem civitatem, raptas in servitutem ingenuas mulie- 
res, ingenuos pueros indignarentur, et commune hoc 
vulnus totius Graeciae aestimarent, scenici a communi 
calamitatis sensu ita abaiienaverunt animos ut circum 
victorem frequentissimi confluerent, spoliaque miserae 
civitatis et captivos largienti blandirentur. Additae convi- 
viorum illecebrae quibus maxime deditum hoc genus 
Aristoteles animadvertit , divisaque inter potandum am- 
plissima munera quorum avidissimi. In quibus, paucis- 
simi Satyri comoedi magnanimitatem aemulati sunt (4) ; 



(1) Duris Samius apud Plutarchum, Alcib.y 22; Atheu., XII, 
p. 535. 

(2) Plutarch., Lymnd., 18. 

(3) Demosth., De male gesta legatione^ 192-3; cf. Diodorus, 
XVI, 55. 

(4) Demosth., Ibid. — Quam ut augeret, addidit scholiastes 
a quanquam hoc genus maxime sit proclive ad petendum et ad 
accipiendum. » Schol. Demosth., p. 371. 

plerique vero regiae pecuniae et praedaB e Grseca civitate 
partee contagione infecti, Philippi consilia omni ope ad- 
juverunt. 

Ceterura, ne hoc crimen adversus scenicos ilJatum 
vagetur, sed certis factis et temporibus constet, res ipsas 
repetam ex quibus perspicuum fit quam utilem regi Ma- 
cedonum, quam pestiferam Grsecorum libertati operam 
attulerint. In hac contentione nemo neget inter captam 
Olynthum (348) et tinem sacri belli unum fuisse momen- 
tum quo Macedonum regi, metuendo quidem et in dies 
crescenti, nondum tamen ita firmatis opibus ut vi aperta 
potius quam dolo grassari posset, Athenienses utiiiter 
adversari potuissent. Sed distractis civium sententiis, 
alii, et ii quidem populo graves cujus otium turbabant, 
Philippi consilia haud dubie in perniciem civitatis erup- 
tura et ipsi videbant et Atheniensibus ostendere conaban- 
tur ; alii contra decepti aut proditores, pacem cum Phi- 
hppo tentari posse censebant et omni ope ad concilian- 
dam regi Atheniensium voluntatem enitebantur. Inter 
utrosque fluctuabat populus, quum hinc eversam Olyn- 
thum indignaretur et legatos ad Graecas civitates adversus 
regem consociandas mitteret, illinc interruptae quietis 
rursus appetens et belli incommoda reformidans, pacem 
suadentes libentius audiret. 

In hoc rerum articulo, quis dubitet eos qui Philippo 
credendi et tentandae pacis auctores fuerint, vere Athe- 
niensium libertatem evertisse? Hos aulem haud ambigue 
designat Demosthenes : « Legatos de pace ad Philippum 
mittendos esse vobis persuaserunt Aristodemus, Neopto- 
lemus et Ctesiphonet ceteri nihil sani e Macedonia nun- 
tiantes (1). » Idem, sub finem orationis : « Volo autem 
vobis summatim percurrere quibus artibus vos Philippus, 

(1) De nmte gesta legatione, 12 ; cf. 94. 

adscitis islis nefariis adjutoribus, circuravenerit. Omnino 
est autera operae pretium perpendere et spectare fraudem 
universam. Ab initio, quum pacem expeteret, latronibus 
ejus regnum diripientibuset clausis mercatibus, ut nullis 
omnino suis bonis frui posset, misit huc illos qui hu- 
mana ipsius verba renuntiarent, Neoptolemum, Arislode- 
mum, Ctesiphontem (1). » 

Quis fuerit ille Ctesiphon, non satis constat. Qui si 
idem est qui de corona Demostheni tribuenda decretum 
proposuit, probabile est eum in referendis Philippi ver- 
bis errasse potius quam peccasse. Aristodemus contra et 
Neoptolemus, ambo tragoedi, ob peritiam artis saepius 
etiam comraemorati, quibus propter artificium etiam ad 
hostes, nullo periculo, ire Hcuit, profecti in Macedoniam 
artem suam ostentaverunt ; uterque a Philippo benigne 
exceptus et pecuniis auctus mandata regis Athenas retu- 
lerat , scilicet Philippum reipublicee amicum esse, unde 
factura est decretum populi ut ad eum legati de pace 
mitterentur (2). In quo utrum ipsi decepti fuerint an 
pecunia regia corrupti, non e conjectura, sed ex utrius- 
que ratione licebit statuere. 

De Neoptolemo Demosthenes plura etiam retulit. 
« Quum perspexissera Neoptolemura artificem per spe- 
ciem artis securitatem nactura, reipublicae vero raaxime 
perniciosa molientem, resque vestras ad utilitalem Phi- 
lippi administrantem et fere fingentem, prodii et vobis 
exposui, nuUis privatis inimicitiis, nullo calumniandi 
studio impulsus, quemadmodum ex iis quae secuta sunt, 
factum est perspicuum. Atque in his non jam Neopto- 
lemi defensores accusabo (nam ne unus quidem fuit), 
sed vos ipsos. Si enim in Bacchi templo tragoedos spec- 
tassetis, non de reipublicae communibus rebus et salute 

(1 ) De male gesta legatione^ 315. — (2) Ibidem^ prooemium. 

6 

qucBstio fuisset, nequaquam \el eum tam secundis auri- 
bus vel me tam adversis audivissetis. Atqui hoc saltem 
vos nunc universos sensisse arbitror eum tum praedicare 
se ad hostes proficisci ut, coacto aere alieno quod sibi 
illic deberi dicebat, huc reversus publica munera subiret, 
et illa oratione plurimum usum esse « quam indignum 
esset eos accusari qui opes quas illic haberent huc trans- 
ferrent » ; quum vero pace facta impune licuit, quae bona 
manifesta hic possedit, ea vendidisse redactaque pecunia 
ad iilum abiisse (1). » 

Demosthenis accusationi fidem fecit ipse Neoptolemus 
qui jam in Macedonia tanquam in patria versatus est, 
ita amicitiae regiae adscitus ut in ultimo Philippi convi- 
vio assederit et eos versus cecinerit quos, in perniciem 
regis Persarum ab omnibus acceptos , in ipsum Philip- 
pum fortuna convertit (2). 

Nec minus Aristodemus praedicavit et in curia et in 
concione Philippi bonam voluntatem erga Athenienses ; 
adjecit etiam regem cum republica societatem jungere 
velle. Auctor est JEschines Demosthenem coronae huic 
decernendae auctorem fuisse ; eumdem vehementer con- 
tendisse apud populum ut Aristodemus in legatorum 
numerum cooptaretur (3). In qiio tam parum vidisse 
Demosthenem non verisimile videtur , qui Neoptolemo 
eadem regis mandata promissaque afiferenti tanta ope 
adversatus sit. Si tamen fides JEschini habenda est, cre- 
diderim Demosthenem spem forsan habuisse Aristode- 
mum honoribus decretis ad meliora revocandi^ aut quum 
populum ad belli labores segniorem nihil graviter actu- 
rum sentiret, pacem experiri voluisse et Philippum suis 
ipsum dolis irretire quum, icto foedere, jam ab Athe- 
niensium sociis Macedonibus abstinendum foret. Spem 

(i) Depace, 6. — (2) Diodorus. XVI, 92. 
(3) iEschin., De male gesta legatione, 45-46. 

ejus fefellit quum legatorum mora, tum ipsius regis dili- 
gentia, qua prius Phocenses perierunt quam de illorum 
periculo manifestior fides exsisteret. 

Certe Aristodemus unus fuit e decem publice ad Phi- 
lippum missis ; in qua legatione , cum JEschine qui 
ipsius tritagonista fuerat (l)7communicavisse consilia et 
regi consuluisse verisimillimum est. Cujus etiam prodi- 
tionem, multis post annis, Demosthenes, in oratione pro 
Corona, commemoravit : « Qui primus locutus est et 
mentionem de pace fecit, Aristodemus est artifex; qui 
vero successit et rogavit et cum illo suam operam in eam 
rem locavit, Philocrates fuit Hagnusius (2). » In fine 
quartae Philippicae, idem in quemdam Aristodemum aut 
Aristomedem (variant enim codicum lectiones) Philippi 
defensorem acerbe invehitur; sed utrum de tragoedo 
agatur necne incertum. 

Jam Macedoniam multi artifices tanquara alteram pa- 
triam incolebant, ludorum magnificentia et munerum 
amplitudine allecti, patronum nacti munificum et co- 
mem, ipsorum fastui et avaritiae maxime opportunum; 
illum Graecis bellum inferentem prosequi ; illius compo- 
tationibus et comissationibus soliti adesse (3), atque 
etiam ipsius farailiae jurgiis et dissensionibus raisceri (4). 

Alexander paternura studiura erga scenicos non raodo 
iraitatus est, sed in bellis quoque et in ipso victoriarura 
cursu retinuit; raajoris etiara liberalitatis exerapla exhi- 
buit, ipse et artiura graecarura araantissiraus et a prirais 
annis artificura coraraercio assuetus, quorura unura, tra- 

(1) Demosth., De male gesta legatione^ 246. 

(2) Demosth., Pro Corona, 21 . 

(3) Theopompus, fr. 262. Dimissis Atheniensibus legatis, a vo- 
cari tibicinas mulieres jussit et Aristonicum citharoedimi et Do- 
rionem tibicinem et ceteros qui cum ipso compotare consueve- 
rant. Gircumducebat enim quocumque talcs homines Philippus. » 

(4) Plutarch,, Alexand.^ 10. 

gcEdum Thessalum, etiam domesticis simultatibus mis- 
cuerat. Hic, jam a primordio regni, magnificentia adhuc 
inusitata, scenicorum studia in se convertit. Eversis 
enim Thebis, summus iraperator a Graecis creatus «ma- 
gnifica diis sacrificia et scenicos Jovi Musisque ludos ab 
Archelao ipsius autecessore institutos, Dii in Macedonia 
peregit. Duravit hujus festi celebritas ad novem dies, ita 
ut Musae cujusque nomini dies unus dicaretur » (1). Cer- 
tamina musica, sumptibus ad hunc diem inauditis, in- 
credibili ipsius sociorumque et Cypri regulorum studio, 
primum post domitam ^Egyptum in Phoenicen reversus, 
edidit (2). Hanc magnificentiam ipse, occiso Dario, supe- 
ravit in suis et amicorum nuptiis, quas Susis edidit. De 
quibus testimonium reliquit Chares Mitylenaeus, unus e 
regiis comitibus sociisque. Qui, commemoratis nomi- 
natim omnis generis clarissimis artificibus qui hi§ festis 
interfuerunt, addidit : « Jam inde qui prius Dionysi voca- 
bantur, Alexandri adulatores dicti sunt, propter mune- 
rum incredibilem modum» (3). Tanta liberalitate totum 
scenicorum genus e Greecia commovit et in ultimos Asiae 
fines ita rapuit ut Plutarchus Arrianusque non minus 
quam tria millia convenisse affirment (4). 

Ceterum, ut Alexander insigni graecarum artium et 
litterarum amore enituit, ita in artifices scenicos nimiam 
facilitatem ostendit. Neque enim eorum modo aviditatem 
expievit, ut qui Lyconi Scarphensi comoedo fabulae ver- 
sum inserenti quo decem talenta peteret, ridens dede- 
rit (5) ; sed eiiam id genus hominum conviviis et amicitise 
suee inseruit, temulentus chororum certaminibus pree- 

(1) Diodorus, XVII, 16. 

(2) Plutarch., Alexand,, 29; De fortuna Alexandri^ 2. 

(3) Ghares fr. 16, apud Athenaeum, p. 538. 

(4) Plutarch., Alexand., 72. — Arrianus, VII, 14. 

(5) Plutarch., Alexand., 29. 

fuit (I), ila sccnicoriim amoribusctjurgiis permixtus (2) 
ut Eumenes indignatus exclamaret jam projicienda arma 
et tibias inflare et tragoedias agere discendum (3). Rursus 
scenici effuse regi supra humanum modum exsurgenli 
blandiebantur, et adulationibus immanem superbiam et 
impotentem iracundiam effera\erunt quse tandem in so- 
ciorum et amicorum csedes erupit. 

Alexandro mortuo, duces tanquam haereditatis ejus 
partem, scenicorum studium retinuerunt. Apud novos 
reges nec minus gratiosi fuerunt artifices, nec minus ad 
blandiendum effusi. Largitionibus expJeti, festis et con- 
viviis admixti, inter amicos etiam et custodes regios ad- 
mittebanlur, nec se mimorum et ceterorum circulatorum 
quibus quoque favebatur, contagione pollui indignati 
sunt. Quos recensere tsedet ; unius tantum nefarium 
scelus exsecrandum est, Archiae scilicet, tragici actoris. 
Is, debellatis apud Cranonem Atheniensibus et deplorata 
Graeciae libertate, Antipatri vindiclafj minister, eos com- 
prehendendi qui Macedonibus adversati fuerant, munus 
suscepit ; is JEginae assecutus Aristonicum, Himeraeum at- 
que Hyperidem efano JEaciabreptos Anlipatro caedendos 
tradidit; is Demosthenem in fanoNeptunisupplicem mor- 
tem sibi consciscere coegit, tanto serviendi studio ut ho- 
mini Phygadotheras cognomen ab antiquis inureretur (4). 
Digna fuit sane illa scenicorum proditione poena ut, 
quum iEschines, Aristodemus, Neoptolemus adversus 
patriam Philippi partes tutati essent, ex eodera artificum 
corpore exsisteret tragicus histrio qui vocem publicae li- 
bertatis et graecae eloquentiae lumen ex&tingueret. 

(1) Phitarch., Atomc?., 67. 

(2) Plutarch., Alexand, apophthegm,^ 20. 

(3) Plutarcli., Eumen. 2. 

(4) Plutarch., Demosihcn., 28-29; Vit. decem Orat., YIII, 42; 
IX, 11. 

IX. 



Quomodo Roinani, liberie reipublieie temporlbuA, 
Grieeorum «eeniea eollegia babuerintf 



RomaDis Grseciae imminentibus , mox imperitantibus, 
quae fuerit erga victores artificum scenicorum voluntas, 
faciie ex iis quae supra vidimus conjicias ; Romani vero 
eos nequaquam e suo ingenio et patriis institutis acce-- 
perunt. 

De scenicis apud Romanos disputare a proposito nos- 
tro alienura est ; pauca commemorare satis erit quibus 
appareat qua conditione fuerint. Apud Tuscos, unde re- 
ligionis causa ars ludicra accita est, servos fuisse his- 
triones tradidit Livius (VII, 2). Congruens huic origini 
Romanorum opinio, et Scipionem Cicero ita loquentem 
induxit : « Quum artem ludicram scenamque totam pro- 
bro ducerent, genus id hominum non modo honore ci- 
vium reliquorum carere, sed etiam tribu moveri nota- 
tione censoriavoluerunt(l).)) Similia Livius, deAtellanis 
mentionem faciens : « Ouod genus ludorum acceptum 
tenuit juventus, nec ab histrionibus pollui passa est. Eo 
institutum manet ut actores Atellanorum nec tribu mo- 
veantur et stipendia, tanquam expertes artis ludicrae, 
faciant (2). w Clarius etiam quo loco fuerint scenici osten- 
det particula ejus legis quae Lex Julia Municipalis ins- 
cribitur. Designatis enim hominibus quibus magistratibus 
interdicitur, propter delicta domi militiaeque admissa, 
inter turpissima artificia referuntur scenici « quive cor- 

(1) Respublica, IV, x, 10. — (2) Livius, VII, 2. 

pore queestum fecit, fecerit; quive lanistaturam artemve 
ludicram faciet; quive lenocinium faciet» (1), 

Longe alia exstitit erga scenicos graecos Romanorum 
ratio, cujus duplex causa mihi fuisse videtur. Primum 
enim ea sanctitate quee apud Graecos huic artificio inhse- 
rebat, iilos motos esse crediderim. Quanta pietate etiam 
externas religiones observaverint declarat epistola quam, 
de jure asyli, ad Teios Marcus Valerius praelor publice, 
nomine tribunorum senatusque, scripsit : «Nos in omni 
tempore plurimi erga deos pietatem facere, maxime ex 
eo aliquis conjiciat, quod ob eam causam benevolentiam 
numinis experti sumus; sed et ex aliis pluribus persua- 
sum habemus manifestam exstitisse nostram erga divina 
reverentiam (2). » Deinde, quum Romani profiterentur 
se Graecorum libertatis adversus regia imperia vindices 
mare transisse, id curaverunt ut quaecunque speciem 
redditae libertatis preeberent nec futurae ipsorum domi- 
nationi obstare possent , servarentur vel augerentur. Eo 
consilio, et Isthmicis ludis libertas per vocem praeconis 
proclamata, et Amphictionicum consilium, debellatis 
iEtoIis, in antiquam formam restitutum; eodem, et Fla- 
mininus Nemeis, propter insitum Graecis rei ludicrae 
studium, prsefuit, et totum scenicorum genus a Romanis 
benignissime habitum est. 

Verisimile est comprobatum fuisse ab illis alterum 
Amphictionum decretum; quum enim in fine addatur 
(( Nisi quid Romanis contrarium sit (3j» , satis apparet, 
non nisi eis annuentibus, privilegia artificum confirmari 
potuisse. In tribus etiam aliis laceris Amphictionum 
decretis, quae ad scenicos artifices pertinent, mentio fit 

(1) Corpus inscr, lat.^ t. I, 206, 1. 123. 

(2) Le Bas et Waddington, Inscr, d^Asie-Mineure^ 60. 

(3) Decreta Amphietionum, 1. 94, I3iv fx>i ti 'Pwfiaioii; &7tevav- 

TIOV ^l. 

Romanorurn quibus benefactorum nomen tribuitur (1). 
In lasensi titulo, eosdem scenici appellant communes 
Asiaticorum artificum servatores (2). Ex quo videre est 
non minorem fuisse eorum apud novos Graeciee dominos 
quam apud Macedoniae reges gratiam. 

Haud inviti igitur artifices dominationem Romanam 

acceperunt, imo etiam Jibenter amplexi sunt. Ulud nota- 

bile est, quum noya temporum ratio in Achaiae civitati- 

bus ab eversa Corintho instituta esset, in decreto Argivae 

sodalitatis primam occurrere novae setatis mentionem, et 

in eodem titulo, quamvis Argis adhuc vigeret Dorica 

dialectus, communem dialectum qua Romani uli sole- 

bant, ab artificibus usurpatam fuisse (3). Nec minus 

prompti fuerunt ad placendum privatim iniperatoribus, 

quorum beneficia rependerent aut ehcerent. Post victum 

Persea, quum Macedonura fautores ubique conquireren- 

tur et Romam evocarentur, nihilominus ad editos ab 

imperatore ludos ex omni partc concursum est. Paulus 

^Emilius « ludicrum, quod ex multo ante praeparalum, 

et in Asiae civitates et ad reges missis qui denuntiarent 

et, quum circumiret ipse Graeciae civitates, indixerat 

principibus, magno apparatu Amphipoli fecit. Nam et 

artificum omnis generis, qui ludicram artem faciebant, 

ex toto orbe terrarum multitudo, et athlelarum et nobi- 

lium equorum convenit (4). » 

Jam ante, tantum scenicorum studium eminuerat 
erga nobiles Romanos, ut ad spectacula quae Romanis 
ostendi magnificum visum fuerat, in Italiam migrarent. 
Quum Fulvius ludos quos voverat bello iEtoIico Romae 
edidit, « multi artifices ex Graecia venerunt honoris ejus 

(1) Le Bas, Attique, 376-378. 

(2) Le Bas et Waddington, Inscr. d^Asie-Mineure, 28i, 1. 6-7. 

(3) Foucart, lievue archeoL, 1870, t. II, p. 107. 
^4) Livius, XLV, 32; anno 467. 



— 89 — 

causa (1). » L. Scipio, coUata ad id pecunia ab regibus 
civitalibusque et congregatis per Asiam artificibus, ludos 
per decem dies fecit (2). Quae spectacula scenica adeo 
splendorem ludorum augere visa sunt ut etiam gladiato- 
rum muneri quod, mortis causa patris sui dedit T. Fla- 
mininus, ludos scenicos adderet, adquos, graecos artifi- 
ces convenisse verisimile est (3). Cavendum etiam de 
ludis fuerat senatusconsulto , propter effusos sumptus 
factos in ludos Ti. Sempronii aedilis, qui graves non 
modo Italiae ac sociis Latini nominis, sed etiam provinciis 
externis fuerant (4). 

Ceterum ut haec novitas ludorum grsecorum bene ac- 
cepta est, ita magis magnificentiae causa inauditee quam 
voluptatis aut scenicarum artium studii placuit; neque 
magis in scenicis quam in tabulis pictis populus romanus 
et plerique imperatores intellexisse videntur. Lepidam 
Polybii narrationem non injucundum erit audire, qua 
scriptor minime Romanis adversus, rudes spectantium 
animos et arlificum haud inficetam impudentiam ef- 
finxit : 

« L. Anicius, accitis e Graecia clarissimis artificibus 
exstructaque in Circo ampHssima scena, primos induxit 
tibicines simul omnes, Theodorum Boeotum, Theopom- 
pum, Hermippum ac Lysimachum, qui tum totius Grae- 
cise celeberrimi erant. Hos, quum in proscenio statuisset 
una cum choro, simul canere omnes jussit. IlHs vero 
modulato et numeroso digilorum motu tibias percur- 
rentibus, Anicius negavit eos bene canere et magis cer- 
tare jussit. Quum haererent ancipites, quidam e lictori- 
bus significavit ut in se ipsos conversi concurrerent, ac 

(1) Livius, XXXIX, 22 ; anno 186. 

(2) Ibidem. 

(3J Livius, XLI, 28, anno 174. 

(i) Livius XL, 44 ; senatusconsultum anno 182 factum fuit. 

quasi certamen ederent. Postquam brevi intellexerunt 
quid vellet Anicius, convenientem lasciviae suae licentiam 
arripientes, omnia permiscuerunt . Medios enim choros 
adversus extremos convertentes, tibicines quidem insana 
quaBdam ac dissonantia canentes, in se vicissim mutuo 
iihpetu ferebantur; simul vero perstrepentes chori et in 
scenam ascendentes in adversos irruebant ac rursus 
quasi terga dantes recedebant. Sed ubi aliquis e choro, 
praecincta veste, sese obverlens in tibicinem adversum 
manus sustulit, tanquam pugilatu dimicaturus, tum vero 
immanis plausus clamorque spectantium excitatus est. 
Illis vero inter se adhuc dimicantibus, in orchestram duo 
saltatores processere cum symphonia : simul quatuor 
pugiles cum tubicinibus et buccinatoribus in scenam 
conscenderunt. Qui quum simul omnes inter se certa- 
rent, dici non potest quod factum est. De tragoedis vero 
si dicere aggrediar, vereor ne quibusdam videar jo- 
cari (1). » 

Ut a Graecis civitatibus ad Macedonum reges, a victis 
regibus ad Romanos, ita a Romanis scenici Attici ad 
Mithridatem sese converterunt, promptissima in eos qui 
superaturi videbantur adulatione. Quum enim Athenio, 
ad regem legatus, reversus est, « ilii obviam processe- 
runt et scenici artifices, missum a novo Baccho invi- 
tantes ad communem aram et libationes et vota quae ad 

eam fieri solent In templo vero artificum sacra pera- 

gebantur, ipso praesente, et praeconis voce proclamatae 
libationes (2) . /> Quod studium scenicis maxime perni- 
ciosum evasit adversus Syllam, injuriarum minime im- 
memorem et in exigendis pcenis victorem acerbissimum. 
Templum nempe ab artificibus Eleusine aedificatum a 



(i) Polybius, XXX, 13. 
(2) Athenaeus, V, p. 212. 

Sylla tunc destructum fuisse admodum probabiliter de- 
monstratum est(l). 

Sed breviter transiit Syllanae vindictae procella, neque 
ipse victor scenicorum generi, sed uni Attico coUegio 
infensus. Nempe, fractis Mithridatis ducibus, ludos sce- 
nicos Thebis edidit (2). Plerumque benevole et ex insti- 
tutis graecis Romani iraperatores erga scenicos sese ges- 
serunt. Exemplo est Brutus, qui, quum praelor ludos 
quam splendidissimos edere cuperet, ipse se Neapolim, 
ubi plurimi artifices versabantur, contulit; quumque 
unus ex iis moraretur, scripsit ad amicos qui ei ut ludis 
adesset persuaderent, neque enim decere quemquam 
Grsecum hominem cogi (3). Rursus scenici circapoten- 
tes, quorum gratiam aut munera appetebant, frequentes 
erant; nonnuUi privatim in Antonii familiaritatem ad- 
raissi, universi ad nutumejus, post infaustum adversus 
Parthos bellum, Samum confluxerunt, nullo commu- 
nium malorum respectu. a Quum circa omnes regiones 
luctibus et gemitibus replerentur, una haec insula per 
plures dies tibiarum et fidium concentu perstrepebat, 
repletis theatris et choris certantibus (4). » 

In hoc tamen scenicorum grsecorum apud nobiles 
viros favore, nondum eadem opinio ad omnes pervenerat, 
et necesse fuit scriptoribus plerosque legentium admo- 
nere quantum discriminis foret inter graecos artifices et 
latinos histriones. Ita Livius : « Rem Aristoni cuidam 
tragico actori, cui et alia arcana committere adsuerat 
incaute aperit (Andranodorus). Huic et genus et fortuna 
honesta erant ; nec ars, quia nihil tale apud Graecos pu- 
dori est, ea deformabat (5). » Haud aliter Cornelius 

(1) Fr. Lenormant, Recherches d Ekusis, p. 117 et seq. 

(2) Plutarch., Sylla, 19. 

(3) Plutarch., Bmt., 21. — (4) Plutarch., Anton., 56. 
(5) Livius, XXXIV, 24. 

Nepos : « In scenam vero prodire et populo esse specla- 
culo nemini in iisdem gentibus fuit turpitudini, quae 
omnia partim infamia, partim humilia atque ab hones- 
tate remota ponuntur (1). » 



X. 



De collegii0 scenicie imperatonim letate. 

Imperatorum aetate, res scenica Gra^corum tandem 
Romae quasi civitatem adepta est, auctore Nerone. « Ins- 
tituitet quinquennale certamen primus omnium Romae, 
more graeco triplex, musicura, gymnicum , equestre, 
quod appellavit Neronia (2).» Eamdem novitatem accu- 
rate notavit Tacitus : «Nerone quartum, Cornelio Cosso 
consulibus, quinquennale ludicrum Romae institutum 
est, ad morem graeci certaminis, varia fama, ut cuncta 
ferme nova. » Sermones quoque in uiramque partera 
jactatos retulit, e quibus videas quae fuerint approban- 
tium et improbantium sententiae (3). Majora etiam Do- 
mitianus : « Instituit et quinquennale certamenCapitolino 
Jovi triplex, musicum, equestre , gymnicum et aliquanto 
plurium quam nunc est coronarum, Certabant enim et 
prosa oratione graece latineque; ac prajter citharoedos, 
chorocitharistee et psilocitharistffi (4). » 



(1) Cornelius Nepos, Prcefatio, 

(2) Sueton., Nero, \% —(3) Tacit., Annal, XIV, 20-21. 

(4) Sueton., Bomit., 13. — De ludis Capitolinis diligenter col- 
legit Friedlaender {Sittengeschickte Roms^ t. II, p. 393) testimonia 
e scriptoribus et monumentis desumpta. Addendus est titulus in 
ruderibus theatri Dionysiaci Athenis repertus : « T. iElius Aure- 
lius Apollonius Tarsensis et Atheniensis comoedus et praeco , pe- 
riodonica, et in Gapitolinis victor, postquam vici in certamine 
Olympico, lianc statuam erexi. » Ephemeris societatis archceolO' 

HcEC breviter praetereo , qiioniam de coilegiis modo 
artificum graecorum disputare institui, quorum nullum 
monumentum quod ad ea tempora referri queat, adhuc 
innotuit. Sed jam inde ab Hadriano res Graeciee rursus 
effloruerunt, quasi a stirpe renatee. Qui, quum Graecos 
adamaret, omnia exemplis et beneficiis erexit vel auxit, 
Athenas quater adiit, Graeciam fere tolam peragravit. 
In honorem Hadriani et Antonini plurimi tituli in omni- 
bus civitatibus compositi, plurimaj monetee eorumdem 
effigiem cum laudibus referunt. Quae omnia non efifusae 
adulationis sunt testimonia, sed gratise pro beneficiis in- 
gentibus relatee. Nulla enim fere sunt Graeciae aut Asiae 
rudera in quibus non sitefifossum aliquod aedificium An- 
toninorum aetate erectum. Justissima igitur videtur illa 
laudatio quam Delphico lapidi inscriptam erui : 

(( Imperatori Hadriano servatori qui suam ipsius Grae- 
ciam restituit et aluit, Graeci qui Plataeas conveniunt 
gratiae monumentum consecrarunt (1). » 

A quo nequaquam neglectam fuisse rem scenicam 
satis indicat theatrum Dionysiacum Athenis absolutum 
et illius titulis refertum. Mutatae quoque in melius, eo 
regnanle, et auctae res scenicorum collegiorum. Tunc 
enim unum ex omnibus conflatum est quod, Bacchi et 



(jiccB, nov. ser., 207. — Nuperrime etiam Romae effossum lapidem 
edidit Henzen. « Q. Sulpicio Q. f. Glaudia, domo Roma; vixit 
aniios XI, menses quinque, dies duodecim. Hictertio certaminis 
lustro inter grascos poetas duos et quinquaginta professus, favo- 
rem quem ob teneram eetatem excitaverat in admirationem in- 
genio suo perduxit et cum lionore discessit. Yersus extemporales 
eo subjecti sunt ne parentes adfectibus suis indulsisse videan- 
tur. » Sequitur carmen graecum extemporale versibus hexametris 
conceptum cujus argumentum satis erit referre : « Quibus verbis 
Jupiter Solem incusavit quod Phaethonti currum tradiderit. » 
Bullet. Instit. areh., 1871, p. 393 et sq. 
(I) Inscriptions inedites de Delphes, 468. 

imperatoris patrocinio consecratum, decretis suis amoi- 
tiosum titulum praeposuit (1). Quod incrementum Ha- 
driani temporibus assignari posse testantur duo lapides; 
unus graecis et latinis verbis conceptus Nemausi reper- 
tus est, sed nonnulla perierunt aut a scribente omissa 
sunt; alterum, quem descripsit et edidit Waddington, 
paulo infra afferam (2). 

Idem patrocinium suscepit Hadriani filius; quod de- 
clarat lapis Atticus : « Decretum sacrae Hadrianeae, An- 
toninae thymelicae peripolisticae magnaj synodi eorum qui 
ex toto orbe terrarum circa Baccbum et Imperatorem 
Csesarem T. iElium Hadrianum Antoninum Augustum 
Pium, novum Bacchum, sunt, artificum (3). » 

Ex alio titulo constat Caracallam, quum se baeredem 
Antoninorum et Commodi etiam nepotem jactaret, ii- 
benter novi Bacchi cognomen ab artificibus accepisse (4); 
unde fit verisimile et Marcum Aurelium et Commodum 
eodem collegii patrocinio functos esse. 

Quae vocabula, ut fit in recentioribus titulis, plurima 
congeruntur, ea facile est interpretari. Sacra quidem di- 
citur synodus, utpote antiquo Bacchi et novo principum 
patrocinio consecrata. Thymelica vel musica genus de- 
signat ne cum xystica synodo, quae est athletarum, con- 
fundatur. Quum omnes ex toto orbe terrarum artifices 
in unum confluxisse memoret, satis apparet illa collegia 
quae prioribus temporibus exstiterunt, in unum corpus 
coaluisse. Rursus synodus non uni provinciae aut regioni 

(1) Mentio collegii artificum ex lonia et Hellesponto in qui- 
busdam lapidibus invenitur, setate quidem imperatorum exara- 
tis, sed quorum tempus non potuit certe definiri. Corpus imcr. 
gr, 3082, 2933. 

(2) Corpm imcr, gr.^ 6785 ; vide p. 95. 

(3) Corpus inscr, gr,^ 349; cf. tituli fragmentum Thiatyree re- 
pertum, 3476 b, 

(4) Corpus inscr. gr,, 6829, 1. 12. 

addicta est, sed omnes urbes imperii invisit, TrepiTroXKj- 
TUY). Quod haud immerito adjici monstrant tituli in re- 
gionibus maxime diversis inventi : hinc Pessinunte, Thya- 
tirae, Aphrodisiade, illinc Athenis et Nemausi. 

Similis fuit, his temporibus, athletarum ratio qui ex 
toto orbe terrarum in unam sodalitatem sese congrega- 
verunt. Haec quoque patrocinio Herculis et imperatorum 
se sacram praedicat ; simili titulorum fastu et congesta- 
rum victoriarum commemoratione gaudet (1). Quin etiam 
sese aliquando consociasse amb» sodahtates, propter ra- 
tionum similitudinem et ludorum communionem, viden- 
tur ; certe in tituli Ancyrani fragmento, quod descripsit 
G. Perrot, idem fuit patronus aut magistratus xysticae et 
thymelicae synodi (2). j 

Haud parvum incrementum attulit utrorumque rebus 
imperatorum patrocinium. Vetus fuit sane mos artificum 
regibus Pergamenis ^Egyptiisque, decretis honoribus di- 
vinis, assentandi; imperatoribus etiam vivis dei nomen 
deferre, maxime usitata in Asia Graeciaque adulatio. Non 
temere tamen, nec, nisi annuente principe, licuit impe- 
ratorium nomen collegio praescribi, maximumque habi- 
tum iis temporibus hoc beneficium. Ceterum, quam 
benevolo fuerint animo erga hujusmodi sodalitates et 
Hadrianus et ceteri deinde principes, aestimare est ex 
epistolis quas ipse et Antoninus ad synodum athletarum 
scripserunt (3). 

In administrandis rebus suis, eadem fere ratione qua 
prioriaetate, usi sunt scenici. Solennis forma decretorum 
et ferme, ut in civitatibus, concepta. Exemplum aflferam 
raonumenti quod consulum nominibus, anno 127 as- 
signandum est. « Decretum sacrae synodi. Placuit sacrae 

(1) Corpus inscr. gr,^ 5906-5913. 

(2) Exploration arch^ologique de la Galatie, n° 21. 

(3) Corpus inscr, gr., 5906 et 5907. 



— 96 — 

synodo eorum qui ex tolo orbe terrarani circa Bacchum 
et Imperatorem Trajanum, Caesaris divi Trajani Parthici 
filium, divi Nervae nepotem, Hadrianum Caesarem, Au- 
guslura, novum Bacchum, sunt, artificum et corum sy- 
nagonistarura :retulit Theophrastus, Euphori filius, Try- 
phon,comoedus,Laodicensis; rogavit senlenlias Eutyches, 
Eutychis filius, comoedus, Asianices, Hierapolita. » Se- 
quitur prolixa laudatio C. Juhi Longiani tragici poelse 
cum decretis honoribus; in fiue, designantur duo coUegii 
magistratus, agonotheta et scriba (1). 

Simili forma conceptum aUud decretum in honorem 
Januarii Liciniani Galatarchae. Cujus particulam, propter 
majorem titulorum fastum, afferam : « Relulit T. Anto- 

nius Eutychianus et Atheniensis, citharoedus, pe- 

riodonices, plistonices, incredibilis; sententias rogavit 
M. Aurelius Glyconianus, Ephesius, cyclicus tibicen, 
Pylhionices, Actionices, plistonices, incredibilis (2). » 

Hos magislralus collegii scenicos esse apertum est; 
eosdem annuos esse alius docet titulus pro salute Sep- 
timii Severi et totius familiae nec non sacrae synodi a L. 
Septimio Tryphone, philosopho Alexandrino, dedicatus; 
qui ita loquitur : a Factus sacerdos continuo bis et sum- 
mus sacerdos praesidis Bacchi perpeluus, atque insuper 
ornatus summo sacerdotio M. Aurelii Antonini Augusti, 
novi Bacchi, perpetuo, quum promisissem sponte mea et 
hoc summo sacerdotio perpetue me functurum, Bacchum, 
quem ornaveram privato sumptu primus [consecravi], 
rationes agente M. Volusio Pericle; declaravi me Bac- 
chum ornaturum, archonte Ventidio Sota, pythaula, pe- 
riodonica, incredibili; scriba MWo Agathemero, citha- 
roedo incredibili (3); nomodicta, Aulo OEnensi, tragoedo 

(i) Le Bas et Waddington, Jnsa\ d^Asie-Alineurey 1619. 

(2) Corpus inscr, gr,^ 4081. 

(3) Idem in Smyrnaio titulo vocatur Ephesius , Smyrnajus, 

incredibili; perfeci vero, ut declaraveram, Bacchum, ar- 
chonte Aurelio Ancbareno Phaedro, Ephesio, comoedo, 
periodonica, Capitolionica, incredibili; scriba, Menecrate 

Assyrio comoedo, periodonica, incredibili; nomo- 

dicta, T. Claudio Alexandro, Laodicensi tragoedo et poeta 
incredibili (1). » 

Vides, ut priori setate, sic et his temporibus, collegio 
adscriplos fuisse poetas, musicos et actores. Annuum 
quoque Bacchi sacerdotium permansisse idem docet ti- 
tulus, et biseidem deferri potuisse.Sed, quum ambitioni 
hominum jam non sufficerent prisci honores, institutum 
est ejusdem Bacchi summum sacerdotium et illud per- 
petuum et cum eo conjunctum imperatoris summum sa- 
cerdotium. Alia etiam apud alios sacerdotia addita fue- 
runt, sive ut plures dignitatibus fruerentur, sive ut 
adularentur principis amoribus. Sic in ruderibus theatri 
Dionysiaci, Athenis, praeter sedile sacerdotis Bacchi Eleu- 
Iherensis, duo alia descripsi quorum uni inscriptum 
Gst : Sacerdotis Bacchi Melpomeni ex artificibus; alteri : 
Sacerdotis Antinoi Saltatoris ex artificibus. 

Jam hsec institutio summi sacerdotii perpetui priscum 
collegiorum statum, qui ex omni parte popularis fuerat^ 
commutavit. Majus vero libertatis detrimentum attulit 
novum munus logistse. Hoc annuum fuerit necne non 
liquet. Id autem constat eum magistratum non e corpore 
scenicorum fuisse; unus enim fuit sacerdos provinciae 
Asise (2) ; alter procurator imperatoris et preetoris pa- 
ter (3). Hanc igitur dignitatem a viris summo honore 
aut magna potentia praeditis exerceri solitam esse comper- 

Pergamenus, citharoedus hieronica, musicus clarissimus. Corpus 
inscr, gr., 3208. 

(1) Corpus inscr. gr,, 6829. 

(2) Corpus inscr, gr., 2741. 

(3) Le Bas et Waddington, Inscr, d^Asie-Mineure, 1620 c. 

tum habemus. Qui non jam coUegii magistratus fuerunt 
sed patroni; neque suflfragiis artificum et arbitrio erant 
obnoxii, sed pro munere suo et pro dignitatis auctori- 
tate de pecuniis erogandis et de ludis decernebant. Nempe 
quum cujusdam Flavii Lysimachi constituta esset pecu- 
nia, quae cumulata usuris novorum ludorum praemiis 
decernendis sufficeret, cura omnis rei fuit penes logis- 
ten. Qui, flagitantibus saepius artificibus ut tandem eos 
ludos ederet, respondit nondum satis grandem esse pe- 
cuniam (1). Alteram quoque logistee epistolam tenemus, 
qua plures ludos a privatis institutos secundum donan- 
tium voluntatem ordinat, agonothetam designat, tem- 
pus, seriem certaminum, preemia cuique proposita de- 
finit (2). 

Altera ex parte, nulla unquam aetas ampliorem iocum 
scenicorum industrise praebuit, aut praemiorum copiafuit 
feracior. Magnum enim numerum ludorum, Antonino- 
rum eetate, exstitisse docent tituli, non in Graecia solum, 
sed in Asia atque etiam Italia. Etenim praeter veteres lu- 
dos qui vel in parvis civitatibus frequentissimi perage- 
bantur, plurimee urbes ajmulatione inapulsae sua Pythia, 
sua Olympia celebrare studuerunt. Nova quoque series 
certaminum in honorem imperatorum constituta : Au- 
gustea, Caesarea, Trajanea, Hadriania, Panhellenia, Anti- 
noea, etc. Privati quoque haud pauci, ut sui memoriam 
perpetuam relinquerenl, magnas pecunias ad agendos de 
suo nomine ludos^ civitatibus largiebantur. In una 
Aphrodisiensium urbe quinque ludos, Commodo impe- 
rante, a privatis eo modo institutos invenimus; summa 
vero cujus ex reditu, quinto quoque anno, certamina 
committenda fuerunt ad centum triginta millia, centum 



(1) Corpus inscr. gr,, 2741. 

(2) Le Bas et Waddiugton, Jnscr, d^Asie-Mineure^ 1620 e. 

viginti millia denariorum cumulari debuit. De qua pe- 
cunia quse erogabantur praemia, nonnulla proferre utile 
est. Tragoedorum primo, 1500 den.; secundo, 500; ter- 
tio, 350. — Majora etiam in alio tribuuntur : tragcedO' 
rum primo, 2500 den.; secundo, 800; tertio, 400; co- 
moedorum primo, 1500; secundo, 500; tertio, 300. — 
Pythaulae et psilocitharistae, 1000; choraulae et choroci- 
tharistae, 1500. — Minima poetarum praemia; lauda- 
tioni, poematiepico et novae tragoediae, tantum 750 den.; 
novae comoediae, 500; veteri comoediae, 350 et 150(1). 
Series vero ludorum ita fuit continua ut logistes tempus 
magistratibus his verbis definiret: « Certamen vero Clau- 
dii Adrasti, ut praestitutum fuit, peragendum est, nulla 
re neglecta vel omissa; curandum est autem ut peractum 
sit hoc nono mense , quoniam eis qui id committent, 
Heracleam eundum est.» Nova etiam certaminum genera 
ex adulatione orta sunt, ut in Musaeis Thespiensibus lau- 
datio prosa oratione et poema in honorem imperatoris. 
Quod in fine catalogi saepius occurrit Sta ttocvtwv idem quod 
in priori aetate sTuivatov valet, scilicet praemium victoris 
qui inter omnes victores excellere visus est (2). 

C umtanta praemiorum copia et tanto ludorum studio 
congruens artificum aestimatio ; quorum non modo con- 
servata fuerunt antiqua privilegia ; sed eis etiam statuas, 
jus civitatis, honores, magistratus quoque certatim civi- 
tates decreverunt (3). 

In insula Teno, tribus cujusdam archon est Pancles 



(1) Le Bas et Waddington, Inscr, dC Asie-Minmre^ 1620 c et 
1620 d. — (2) Corpus inscr, gr.^ 1585. 

(3) Quidam , quum suarum victoriarum memoriam marmori 
incidi cuperent, pietatem superbiee suse prsetendentes, statuas ma- 
gistrorum suorum consecraverunt, sed in titulo conscribendo 
prsecipue suas victorias memorari curaverunt. (Philistor, t. I, 
p. 329 ; Corpus inscr. gr,, 3208.) 

Actionices, e sacra synodo et periodonices (1). Neapoli- 
tani, senatus et populi decreto, statuam consecrarunt 
tibicinis P. iElii Antigenidae Nicomedensis, summi sa- 
cree synodi sacerdotis , multis in certaminibus victoris, 
qui Neapolitanae civitati adscriptus, apud ipsos demarchi 
munere functus fuerat (2). 

Aucti his honoribus artificum animi et excogitafus 
novorum vocabulorum fastus, quibus victoriarum me- 
moria signaretur. Hieronices, pleistonices, qui in sacris 
aut in multis ludis vicit; Actionices, Capitolionices, 
Asionices, qui in ludis Actiis, in Capitolinis, in com- 
munibus Asiae, propter eximiam earum victoriarum lau- 
dem; periodonices, qui in quatuor magnis Graecia^ 
ludis palmam retulit (3); aut separatim Olympionica, 
Pythionica, etc. Victoria diapanton, de qua mentionem 
feci, sedulo commemoratur. 

Alia apud alios ambitio. Hic inscribitur Publius Sex- 
tilius, Publii filius, Demetrius^ tragoedus invictus (4) ; ille 
in pluribus artibus palmis relatis superbit, simul praeco 
et comoedus (5); plura etiam genera atligit quidam qui 
coronas a se partas Cyzici comoedis; Pergami et Nico- 
mediae citharoedis; Cyzici, Romae, Smyrnae, tragoedis, 
marmori incidi curavit (6). Quam varietatem persequi 
prope sit infinitum. Quum vero artifex quisque priores 
superare maxime studeret, nihil majoris laudis visum 
est quam si quis laudationi suae eam mentionem inse- 
rere posset : solns etprimus omnis memorice. Quam quum 



(1) Corpus inscr, gr,^ 6820. 

(2) Minerviiii, Bullet, Instit, arch,^ 1859. 

(3) De periodonica, vide Miller, Revue archeologique, 1872, 1. 1, 
p. 354. 

(4) Corpus inscr. gr., 5920. 

(5) Ephemcris Societatis archeeologica:' Atheniensis, 207. 

(6) Corpus inscr, gr,, 5919. 

omnes vehementer appeterent, facilior inventa est ratio 
qua eam adipiscerentur ; nempe si quisin novis ludiset 
insignibus palmam retulisset, ut ait ille praeco : « Vici 
milliarium Romae, propter quod aureo praemio honora- 
tus fui , solus et primus praeconum omnis memoriae. » 
Idem magistro suo tribuit, quod ejus statuas consecra- 
runt Elei et Delphi (1). Idem tibicini civitas Nicome- 
densis, quod ab annis sedecim cum viris certavit; idem 
Gortynii civi suo, quod in eodem quinquennio plures 
palmas relulit(2); idemde se praedicat cilharoedus, quod 
continuo quatuordeciesvicit (3).Quam laudem singularem 
ut titulis suis adscriberent, vel minima causa idonea vi- 
debatur : scilicet victoris aetas, genus artis, nova series 
certaminum, ludorum novitas aut partorum honorum. 

Ea cognominum insignium insania ifa exarsit Nero 
ut omnia in se congeri vellet et e Grseciae ludis universis 
tilulos victoriarum referre. In musico igitur imperatoris 
triumpho praeferebantur tabellae hastis infixse, plus quam 
mille et octingentae, quibus inscriptum fuerat quo in 
certamine vicisset Nero Caesar primus et solus Romano- 
rum omnis memoriee. Quam gloriam ut non verbis tan- 
tum sed etiam re tueretur, prudens imperator jusserat 
omnes omnium qui prius vicerant statuas uncis detrudi 
et in latrinas dejici. Ad Capitolium autem ascendenti 
jucundissimae exaudiebantur senatorum voces concla- 
mantium : « Vah! Olympionica, Pylhionica, vah! Au- 
guste! Quam solus es periodonica, quam solus omnis 
memoriae, Auguste (4)! » Quae omnia jam a scenicis ex- 
cogitata sibi vindicavit Nero, in immensum augens ; et 
cadem postea ^ppetere non destiterunt artifices. 

Quum vero singulis victoriis commemorandis jam 

(1) Philistor, t. I, p. 329. 

(2) Corpus inscr. gr,^ 1720 et 1719. — (3) Ibidem, 3208. 
(4) Dio Cassius, LXIII, 8, 10 et 20. — Sueton., Nero, 21. 

marmorea tabula non sufiiceret , usus invaluit ut duo 
genera ludorum distinguerentur* 

V Aywve? (JTecpaviTai, (pu^Xirat, tepoi, in quibus victori CO- 
rona aut parvi pretii praemium tribuebatur; cujus gene- 
ris sunt magni Graeciae ludi, necnon multi, primo et 
secundo post aetatem nostram saeculo, ad eorum aemula- 
tionem in plerisque magnis civitalibus Asiae, Graeciae, 
Italiae instituti. 

2^ 0e[jLaTt)coi, apyuptrat, TaXavTiatoi, iQjjLtTaXavTiatoi, quo- 

rum illa ob praemiumpecunia solutum, haec ob talentum 
aut medium talentum, quae merces erat victoris, dice- 
bantur ; quae tamen vocabula etiam in minoribus prae- 
miis usurpata fuerunt. Hoc tamen genus multo minoris 
pretii habitum ; itaque, quum victores athletae aut arti- 
fices palmas in magnis ludis relatas plerumque singulas 
enumerent, ceterarum numerum addunt aut « vicit in 
omnibus certarainibus thematicis in quibus certavit (1). i> 
Superbior etiam illa brevitas, qua, prae fastidio tam 
multas victorias commemorandi, laudat quaedam civitas 
« Marcum Aurelium Charmum Philadelphensem, Nico- 
medensem, Atheniensem , citharoedum incredibilem , 
periodonicara, coronatum in omnibus sacris certamini- 
bus, in universo orbe a Capitolio usque ad Antiochiam 
Syriam (2). » 

Operae pretiura est nonnullos titulos adjicere , quo 
melius videas quam multae ab uno artifice congestae vic- 
toriae, quam faciles in adscribendis civitati suae scenicis 
aut in largiendis honoribus, populi, et simul quam 

(1) Le Bas et Waddington, Inscr. (T Asie-Mineure, note. — Cf. 
H. de Longperier, Revue arckeologique, 1869, 1. 1, p. 139-148. 

(2) Corpus inscr, gr.^ 3425. Githaroedus restitui debet, quod 
genus artificii in omnibus ludis adhibitum fuit ; xai cJjSov, sim- 
plice cantorem voluit Boeckhius, quem in certaminibus sacris 
certasse nusquam invenio. 

mulla el varia per totum orbem artificum itinera. 
« Senatus populusque honoravit Flavium Alexandrum 
Zeilan Nicomedensem, biologum (quod comoediae genus 
fuit) Asionicam, et propter operis excellentiam et morum 
probitatem, qui vicit in Asia certaminibus sedecim, in 
Lycia et Pamphylia, sex et viginti, consilii Antiochien- 
sium et Heracleensium , senatus vero Milesiorum parti- 
cipem (1). » 

Plura etiam invenias in litulo Smyrneeo C. Antonii 
Septimi, civis Pergameni, Smyrnaei, Atheniensis et 
Ephesii, cujus magister ipse tribus quoque civitatibus 
adscriptus fuit, aut in Delphico pythici et cyclici tibici- 
nis, septem civitatibus adscripti (2). 

Horum, quoniam jamduduminnotuerunt, mentionem 
fecisse satis erit; ilhid, nlinusnotum, plenius affero : 
« Valerius Eclectus, Sinopensis senator et Atheniensis 
et Delphus senator et Eleus et Sardianus senator et Per- 
gaeus senator et Nicaeensis senator et aliarum multarum 
civitatum civis et senator, praeco bis periodonica, victor 
in sacris certaminibus oecumenicis quae infra scripta 
sunt : Olympia Pisae bis; Pythia Deiphis, bis; Nemea, 
Argis, ler ; Isthmia, quater. » Tum commemorantur oc- 
toginta victoriae ; illae sunt urbes quas adiit : Athenae, 
Roma, Puteoli, Neapolis, Nicopolis, Epidaurus, Thebae, 
Lebadea, Berrhoea, Phihppopolis , Byzantium, Nico- 
media, Nicaea, Sardes, Tralles, Ephesus, Smyrna, Per- 
gamum, Cyzicus, Miletus, Hierapolis, Tyrus, Damascus, 
Sidon, Aphrodisias. Evanuerunt quatuordecim versus. 
Hunc vides totum orbem ab Italia usque ad Syriam 
victoriis suis perlustrasse ; quumque in nonnullis urbi- 
bus quater vicerit, patet eum non semel tanta itinera 



(1) Le Bas et Waddington, Inscr. cfAsie-Mineure, 1652 b. 

(2) Corpus inscr. gr., 3208 et 1720 ; cf. 1719. 

suscepisse. His commemoratis, addit : v Magistrum 
M. Anrelium Musaeum qui et Eorlasius, Sardianum se- 
iiatorem, Delphum senatorem et Eleum et Aphrodisien- 
sium summum scribam (consecravi) honoratum ab Eleis 
et Delphis statuis, primum et solum omnis memoriae 
eorum qui proclamandi artem docuerunt (1). » 

Unum titulum addam, breviorem quidem sed eo ma- 
gis victoriis et honoribus refertum. Quem in corpore in- 
scriptionum male habitum, Spartae denuo transcripsi et 
emendavi. « Civitas Smyrnseorum C. Julium JuKanum 
suum civem qui vicit tragoedis, Uraniade tertia (id est, 
ludis Spartae in honorem Jovis Uranii peractis) et Pythiis 
et Acliis et in communibus Asiae et Cretensium ludis 
ter, et in ceteris certaminibus quinquennalibus et triete- 
ricis ter centum et quadraginta, civitate donato in omni 
Greecia et Macedonia et Thessalia (2). )> 

Ex artificum graecorum dignitate et gratia, nonnihil 
etiam ad histriones latinos pervenit. Quum enim lege 
Julia ab omni honore et magistratu arceretur quicunque 
artem ludicram exerceret, annis labentibus ac moribus 
inversis, adeo mutata fuit histrionum conditio ut vulgo 
iisdem statuae erigerentur et magistratus deferrentur. 
Duos integros titulos proferre satis erit. « iElio Augusti 
iiberto Aurelio Apolausto pantomimo AugustaHum quin- 
quennahum agonistse temporis sui primo, colonia Aure- 
lia Augusta Pia Canusium. Decurionum decreto (3). » — 
«Marco Aurelio Augustorum liberto, Agiho Septemtrioni, 
pantomimo sui temporis primo, hieronicee solo in urbe 
coronato diapanton ab imperatoribus dominis nostris 
Severo et Antonino Augustis, parasito ApoUinis, archie- 
rei synodi, seviro Augustali, huic respublica Praenestina, 

(i) Philistor, i I, p. 329, . 

(2) Le Bas et Foucart, Insc7\ du Peloponnese^ 179 a. 

(3) Mommsen, Inscriptiones Neapolitanw, 652. 

ob insignem amorem erga cives patriamque, postulatu 
populi, statuam posuit (1). » Mimum quoque decurio- 
nem fuisse Bovillis invenimus (2). Quem hominum favo- 
rem latinis histrionibus sine dubio conciliavit graecorum 
artificum exemplum ; indicio est ipsa titulorum ratio in 
quibus haud pauca verba mere graeca latinis tantum ele- 
mentis inscribuntur. Magnum tamen inter utrosque 
discriraen permansit. In corpus scenicorum latinorum 
irrepserunt liberti et gens mimorum atque pantomimo- 
rum; feminae etiam hanc artem attigerunt(3). At contra 
Graeci scenici coUegium suum nonnisi viris ingenuis pa- 
tere siverunt neque pollui scurrilis artificii contagione. 
Arti scenicae, non artificibus modo, bdlum indixit 
christiana religio; sed adeo fixum erat animis hujus 
oblectamenti studium ut ne a christianis quidem princi- 
pibus imperium obtinentibus, aboleri posset. IUud tan- 
tum evicerunt christiani ut scenici inhonestee personaa 
haberenlur. In titulo codicis Theodosii, multae leges de 
hoc genere memorantur quibus apparet quae tunc fuerit 
eorum conditio. In tantum enim spectaculorum obse- 
quiis tenebantur ut declinare officia scenica scenici et 
scenicae vel ex his nati nataeve non possent ; in paucissi- 
mis, et iis quidem arcte definitis, artificium deseri lege 
concessum est. Primo, si in periculo mortis versarentur, 
sed « ante omnia diligenti observari ac teneri sanctione 
jubemus ut vere etinextremo periculo constituti, idpro 
salute poscentes (si tamen Antistites probant) beneficii 
consequantur. » Secundo, si scenicae, nullo mortis ^eri- 
culo, probe vitam agant. Si qua vero male, « detracta in 

pulpitum ibipermaneat donecanus ridicula, senec- 

tute deformis. » Tertio, si ex scenicis natae probabilem, 
non vulgarem vitam exercerent, Quarto, ex principis 

(1) OrelU, 2627. — (2) Orelli, 2625. — (3) OreUi, 2610, 2611. 

beneficio. Quodaegre populus tulit et, anno413, Hono- 
rius mimas revoeare coactus fuit « ut voluptatibus populi 
ac festis diebus solitus ornatus deesse non possit (1) ». 

Anno tantum 537, scenicis lege permissum est ut suo 
jure libere artificium desererent, religionis causa. 

Quanquam, ea aetate, jamdudum nuUa erant prisca 
illa graecorum artificum collegia de quibus disputatio 
instituta est. Quorum novissima monumenta Severis 
aequalia sunt; quo vero tempore perierint definire non 
licuit. Nempe paulatim poetas, musicos, actores abstulit 
non certa lex vel subita animorum conversio. Sed a 
theatris homines novae fidei vere addictos amovit chris- 
tiana religio, objurgantibus episcopis; ceteros, jam Ro- 
manorum exemplo , apparatu spectaculi atque oculorum 
illecebris captos, crescens in dies saltatorum favor a tra- 
goedia et comcedia ad pantomimos traduxit (2), donec 
insanum mimorum et circensium studium musicas artes 
omnino aboleret. 

(1) Codex Theodos., 1. XV, tit. vii de scenicis, editio Gotfredi 
cujus vide prsefationein. Has imperatorum christianorum leges 
jam apte proposuit Egger, Memoires de litterature ancienne. 

(2) Lucian., DeSaltatione. 

